
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1340 


16 Οκτωβρίου 2002 


ΑΠΟΦΑΣΕΙ Σ 

Αριθ. Φ.353.1 ./324/105657/Δ1 

Καθορισμός των ειδικότερων καθηκόντων και αρμοδιοτή¬ 
των των προϊσταμένων των περιφερειακών υπηρεσιών 
πρωτοβάθμιας και δευτεροβάθμιας εκπαίδευσης, των 
διευθυντών και υποδιευθυντών των σχολικών μονά¬ 
δων και ΣΕΚ και των συλλόγων των διδασκόντων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 παρ. 6 του Ν. 2986/2002 
(ΦΕΚ24 Α'). 

2. Τις διατάξεις του άρθρου 29Ατου Ν. 1558/1985 (ΦΕΚ 
137 Α'), όπως προστέθηκε με το άρθρο 27 του Ν. 
2081/1992 (ΦΕΚ 154Α') καιαντικαταστάθηκεμετοάρθρο 
1 του Ν. 2469/1997 (ΦΕΚ38 Α'). 

3. Του άρθρου 2τηςΣΤ5/53/31.10.2001 Απόφασης του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (ΦΕΚ 1484/13/31.10.2002). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη στον κρατικό προϋπολο¬ 
γισμό, αποφασίζουμε: 

ΚΕΦΑΛΑΙΟ Α' 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 
ΤΩΝ ΠΕΡΙΦΕΡΕΙΑΚΩΝ ΔΙΕΥΘΥΝΤΩΝ ΕΚΠΑΙΔΕΥΣΗΣ ΚΑΙ 
ΤΩΝ ΠΡΟΪΣΤΑΜΕΝΩΝ ΤΜΗΜΑΤΩΝ 
ΤΩΝ ΔΙΕΥΘΥΝΣΕΩΝ ΑΥΤΩΝ 

Άρθρο 1 

Καθήκοντα και αρμοδιότητες 
των Περιφερειακών Διευθυντών Εκπαίδευσης 

1. Οι Περιφερειακοί Διευθυντές Εκπαίδευσης υπάγο¬ 
νται στον Υπουργό Εθνικής Παιδείας και Θρησκευμάτων. 
Ασκούν τη διοίκηση, τον έλεγχο και την εποπτεία σε όλες 
τις αποκεντρωμένες υπηρεσίες Πρωτοβάθμιας και Δευ¬ 
τεροβάθμιας Εκπαίδευσης του Υπουργείου Εθνικής Παι¬ 
δείας και Θρησκευμάτων, όπως αυτές προβλέπονται στο 
άρθρο 14τηςπαρ. ζτου Ν.2817/2000 και στο άρθρο 1 του 
Ν. 2986/2002. Στη περιοχή της ευθύνης τους ασκούν τις 


αρμοδιότητες τις οποίες εκχωρεί εκάστοτε ο Υπουργός 
Εθνικής Παιδείας και Θρησκευμάτων. Διαχειρίζονται την 
εκπαιδευτική πολιτική, εισηγούνται στον Υπουργό για όλα 
τα θέματα της αρμοδιότητάς τους και έχουν την ευθύνη 
της σύνδεσης των περιφερειακών υπηρεσιών της εκπαί¬ 
δευσης με τις αντίστοιχες κεντρικές υπηρεσίες και τα όρ¬ 
γανα προγραμματισμού, αξιολόγησης και έρευνας του 
Υπουργείου Εθνικής Παιδείας και Θρησκευμάτων, όπως 
το Παιδαγωγικό Ινστιτούτο (Π.Ι.), το Κέντρο Εκπαιδευτι¬ 
κής Έρευνας (ΚΈΈ), τον Οργανισμό Επιμόρφωσης Εκ¬ 
παιδευτικών (Ο.ΕΠ.ΕΚ.), τον Οργανισμό Σχολικών κτη¬ 
ρίων (Ο.Σ.Κ.) κ.λπ. 

2. Ειδικότερα οι Περιφερειακοί Διευθυντές Εκπαίδευ¬ 
σης: 

α) Ασκούν τη διοίκηση, καθοδηγούν, εποπτεύουν, ελέγ¬ 
χουν και συντονίζουν τη λειτουργία των τμημάτων της 
Επιστημονικής - Παιδαγωγικής Καθοδήγησης της Πρω¬ 
τοβάθμιας και Δευτεροβάθμιας Εκπαίδευσης, του Τμή¬ 
ματος Διοίκησης, καθώς και όλων των επί μέρους υπηρε¬ 
σιών και υπαλλήλων οι οποίοι υπηρετούν στην Περιφερει¬ 
ακή Διεύθυνση Εκπαίδευσης. 

β) Συνεργάζονται με τους προϊσταμένους των παραπά¬ 
νω τμημάτων και συντονίζουν το έργο τους με σκοπό το 
συντονισμό δράσης ανάμεσά τους, την ενιαία κατεύθυν¬ 
ση και την άμεση αντιμετώπιση των προβλημάτων που 
προκύπτουν. 

γ) Συγκροτούν με απόφασή τους τα Υπηρεσιακά Συμ¬ 
βούλια ΠΥΣΠΕ και ΠΥΣΔΕ, σύμφωνα με τις κείμενες δια¬ 
τάξεις, και κυρώνουν τις πράξεις των συμβουλίων στο 
πλαίσιο των αρμοδιοτήτων τους. 

δ) Εισηγούνται στον Υπουργό Εθνικής Παιδείας και 
Θρησκευμάτων τη συγκρότηση των ανωτέρων περιφε¬ 
ρειακών υπηρεσιακών συμβουλίων (ΑΠΥΣΠΕ, ΑΠΥΣΔΕ 
και ΠΥΣΔΙΠ) σύμφωνα με τις διατάξεις του άρθρου 7 παρ. 
1 και 2 του Ν. 2986/2002. 

ε) Ορίζουν τους αναπληρωτές των προϊσταμένων των 
τμημάτων Επιστημονικής - Παιδαγωγικής Καθοδήγησης 
και του Τμήματος Διοίκησης της Περιφερειακής Διεύθυν¬ 
σης Εκπαίδευσης. 

στ) Προεδρεύουν στα Περιφερειακά Υπηρεσιακά Συμ¬ 
βούλια ΑΠΥΣΠΕ, ΑΠΥΣΔΕ και ΠΥΣΔΙΠ, εισηγούνται για 
όλα τα θέματα της αρμοδιότητας αυτών των συμβουλίων 
ή αναθέτουν σε άλλα μέλη του συμβουλίου την εισήγηση. 

ζ) Μετέχουν στη διαδικασία αξιολόγησης των Προϊστα- 

μενών των Τμημάτων Επιστημονικής - Παιδαγωγικής Κα¬ 
θοδήγησης, του Προϊσταμένου του Τμήματος Διοίκησης, 
των Σχολικών Συμβούλων, των Διευθυντών Εκπαίδευσης 
και των εκπαιδευτικών και διοικητικών υπαλλήλων οι οποί¬ 
οι υπηρετούν στις περιφερειακές υπηρεσίες του Υπουρ¬ 
γείου Εθνικής Παιδείας και Θρησκευμάτων και ανήκουν 
διοικητικά στη Περιφερειακή Διεύθυνση Εκπαίδευσης. 

η) Αποφασίζουν την εφαρμογή προγραμμάτων αντι¬ 
σταθμιστικής υποστήριξης στους εκπαιδευτικούς εκεί¬ 
νους οι οποίοι παρουσιάζουν αδυναμίες στην άσκηση του 
εκπαιδευτικού τους έργου με σκοπό τη βελτίωση της ικα¬ 
νότητας αυτών να ανταποκριθούν αποτελεσματικότερα. 

θ) Είναι διοικητικοί και πειθαρχικοί προϊστάμενοι των 
προϊσταμένωντωντμημάτων Επιστημονικής - Παιδαγωγι¬ 
κής Καθοδήγησης, του Τμήματος Διοίκησης, των Σχολι¬ 
κών Συμβούλων, και των Διευθυντών Εκπαίδευσης, κα¬ 
θώς και έχουν πειθαρχική δικαιοδοσία όλων των εκπαι¬ 
δευτικών ή διοικητικών υπαλλήλων, οι οποίοι υπάγονται 
στην Περιφερειακή Διεύθυνση Εκπαίδευσης και υπηρε¬ 
τούν στις αποκεντρωμένες υπηρεσίες του Υπουργείου 
Εθνικής Παιδείας και Θρησκευμάτων. 

ι) Συνεργάζονται με το Γενικό Γραμματέα της Περιφέ¬ 
ρειας, τις λοιπές περιφερειακές υπηρεσίες του κράτους 
και τους Οργανισμούς Τοπικής Αυτοδιοίκησης (Ο.Τ.Α.) 
και εισηγούνται για κάθε θέμα το οποίο σχετίζεται με την 
εκπαίδευση στο επίπεδο της περιφέρειας. 

ια) Ενεργούν όλες τις υπηρεσιακές και διοικητικές με¬ 
ταβολές οι οποίες τους ανατίθενται από την κείμενη νο¬ 
μοθεσία, ύστερα από εισήγηση των αντίστοιχων Υπηρε¬ 
σιακών Συμβουλίων. 

ιβ) Έχουν την ευθύνη του κύριου διατάκτη των πιστώ¬ 
σεων που εγγράφονται στον προϋπολογισμό της Περιφε¬ 
ρειακής Διεύθυνσης Εκπαίδευσης ή μεταβιβάζονται με 
επιτροπικά εντάλματα και προορίζονται για τις λειτουργι¬ 
κές ανάγκες των περιφερειακών υπηρεσιών πρωτοβάθ¬ 
μιας και δευτεροβάθμιας εκπαίδευσης του Υπουργείου 
Εθνικής Παιδείας και Θρησκευμάτων, πλην εκείνων οι 
οποίες προορίζονται για τις λειτουργικές ανάγκες των 
περιφερειακών υπηρεσιών νομαρχιακού επιπέδου και 
των σχολικών μονάδων, οι οποίες αντιμετωπίζονται από 
τον προϋπολογισμό δαπανών της οικείας Νομαρχιακής 
Αυτοδιοίκησης. 

ιγ) Έχουν την αρμοδιότητα συντονισμού των οικονομι¬ 
κών θεμάτων του χώρου ευθύνης τους. 

Άρθρο 2 

Καθήκοντα και αρμοδιότητες 
των Περιφερειακών Διευθυντών Εκπαίδευσης σε σχέση 
με τους Σχολικούς Συμβούλους 

1. Οι Περιφερειακοί Διευθυντές Εκπαίδευσης παρακο¬ 
λουθούν, συντονίζουν, ελέγχουν και εποπτεύουν το έργο 
των Σχολικών Συμβούλωντης περιφέρειας ευθύνης τους. 
Ύστερα από εισήγηση των Προϊσταμένων Επιστημονικής 
- Παιδαγωγικής Καθοδήγησης της Περιφέρειας, αποφα¬ 
σίζουν για κάθε ζήτημα που έχει σχέση με τον τρόπο 
άσκησης των καθηκόντων των Σχολικών Συμβούλων. 

2. Ειδικότερα: 

α) Αποφασίζουν σχετικά με την εισήγηση του οικείου 
Προϊσταμένου Επιστημονικής - Παιδαγωγικής Καθοδή¬ 
γησης με την οποία ανατίθεται στους Σχολικούς Συμβού¬ 
λους Δευτεροβάθμιας Εκπαίδευσης αρμοδιότητα γενι¬ 
κής παιδαγωγικής ευθύνης επί ορισμένων σχολείων. Η 


γενική παιδαγωγική ευθύνη επί αυτών των σχολείων είναι 
πέραν της ειδικής ευθύνης που έχουν επί των εκπαιδευτι¬ 
κών του κλάδου στον οποίο ανήκουν. Η γενική παιδαγω¬ 
γική ευθύνη αναφέρεται στην επιστημονική και παιδαγω¬ 
γική καθοδήγηση στα αντίστοιχα σχολεία για γενικότερα 
θέματα της σχολικής ζωής και του εκπαιδευτικού έργου. 

β) Αναθέτουν στους Σχολικούς Συμβούλους την υπο¬ 
χρέωση ναπαρακολουθούντην Πρόσθετη Διδακτική Στή¬ 
ριξη στα σχολεία γενικής παιδαγωγικής ευθύνης τους. 

γ) Διορίζουν τους Προέδρους των Βαθμολογικών Κέ¬ 
ντρων των προαγωγικών και απολυτηρίων εξετάσεων για 
τα μαθήματα τα οποία εξετάζονται σε κοινά θέματα και 
ορίζουν, ύστερα από εισήγηση του Διευθυντή Εκπαίδευ¬ 
σης τα διδακτήρια όπου εδρεύουν τα Βαθμολογικά Κέ¬ 
ντρα. 

δ) Ενημερώνονται από τον Προϊστάμενο του οικείου 
Τμήματος Επιστημονικής - Παιδαγωγικής Καθοδήγησης 
για την προσφορά υπηρεσίας από τους Σχολικούς Συμ¬ 
βούλους. Σε περίπτωση πλημμελούς άσκησης του έργου 
τους, ο Περιφερειακός Διευθυντής Εκπαίδευσης, ως δι¬ 
οικητικός και πειθαρχικός προϊστάμενος των Σχολικών 
Συμβούλων, ασκεί τον προσήκοντα διοικητικό ή πειθαρχι¬ 
κό έλεγχο. 

ε) Εγκρίνουν την πραγματοποίηση των σεμιναρίων τα 
οποία διοργανώνουν οι Σχολικοί Σύμβουλοι για την επι¬ 
μόρφωση των εκπαιδευτικών και των αξιολογητών - σχε¬ 
διαστών στα προγράμματα Πρόσθετης Διδακτικής Στήρι¬ 
ξης (Π.Δ.Σ.). 

στ) Ορίζουν, ύστερα από εισήγηση του Προϊσταμένου 
του οικείου Τμήματος Επιστημονικής - Παιδαγωγικής Κα¬ 
θοδήγησης και των οικείων Σχολικών Συμβούλων, τα μέ¬ 
σα διοικητικής και γραμματειακής υποστήριξης των γρα¬ 
φείων των Σχολικών Συμβούλων της περιφέρειας ευθύ¬ 
νης τους. Επίσης, εγκρίνουν την κατανομή και ενεργούν 
τον έλεγχο για τις δαπάνες λειτουργίας των γραφείων 
των Σχολικών Συμβούλων. 

ζ) Αποφασίζουν, ύστερα από εισήγηση του Προϊσταμέ¬ 
νου του οικείου Τμήματος Επιστημονικής - Παιδαγωγικής 
Καθοδήγησης, τις κοινές συσκέψεις όλων των Σχολικών 
Συμβούλων της περιφέρειας, ή τις συσκέψεις κατά νομό 
ή κατά ειδικότητα ή αντικείμενο, ή τέλος, τις κοινές συ¬ 
σκέψεις των Σχολικών Συμβούλων και των οργάνων διοί¬ 
κησης. Οι συσκέψεις αυτές μπορεί να πραγματοποιού¬ 
νται κατά την έναρξη του διδακτικού έτους για τον προ¬ 
γραμματισμό του εκπαιδευτικού έργου, στο τέλος του 
διδακτικού έτους για τον απολογισμό και τη διατύπωση 
προτάσεων και οποτεδήποτε άλλοτε κρίνεται αναγκαίο 
από τον Περιφερειακό Διευθυντή Εκπαίδευσης. 

η) Είναι διοικητικοί και πειθαρχικοί προϊστάμενοι των 
Σχολικών Συμβούλων της περιοχής ευθύνης τους. 

Άρθρο 3 

Καθήκοντα και αρμοδιότητες των 
Περιφερειακών Διευθυντών Εκπαίδευσης σε σχέση 
με τους Διευθυντές Εκπαίδευσης και τους 
Προϊσταμένους Γ ραφείων 

1. Οι Περιφερειακοί Διευθυντές εκπαίδευσης, σε σχέση 
με τα όργανα διοίκησης της εκπαίδευσης στην περιοχή 
της περιφέρειας, παρακολουθούν, συντονίζουν, ελέγ¬ 
χουν και εποπτεύουν το έργο των Διευθυντών Εκπαίδευ¬ 
σης, των Προϊσταμένων των Γ ραφείων των Νομών ή Νο¬ 
μαρχιών και των σχολικών μονάδων. 

2. Ειδικότερα: 

α) Με απόφασή τους συγκροτούν, ύστερα από εισήγη¬ 
ση των Διευθυντών Εκπαίδευσης, τα Υπηρεσιακά Συμ¬ 
βούλια ΠΥΣΠΕ και ΠΥΣΔΕ. 

β) Εισηγούνται στον Υπουργό Εθνικής Παιδείαςτον ορι¬ 
σμό των τακτικών και αναπληρωματικών μελών των Περι¬ 
φερειακών Υπηρεσιακών Συμβουλίων ΑΠΥΣΠΕ, ΑΠΥΣΔΕ 
και ΠΥΣΔΙΠ και των γραμματέων αυτών. 

γ) Ορίζουν τον αναπληρωτή του Διευθυντή Εκπαίδευ¬ 
σης της Πρωτοβάθμιας και Δευτεροβάθμιας εκπαίδευ¬ 
σης, καθώς και τους αναπληρωτές των Προϊσταμένων 
Γ ραφείων Πρωτοβάθμιας και Δευτεροβάθμιας Εκπαίδευ¬ 
σης, Τεχνικής - Επαγγελματικής Εκπαίδευσης και Φυσι¬ 
κής Αγωγής, ύστερα από πρόταση του οικείου περιφε¬ 
ρειακού υπηρεσιακού συμβουλίου. 

δ) Κυρώνουν τους πίνακες των υποψήφιων Διευθυντών 
των σχολικών μονάδων και Σ.Ε.Κ., οι οποίοι συντάσσονται 
από τα οικεία Περιφερειακά Υπηρεσιακά Συμβούλια. 

ε) Τοποθετούν με απόφασή τους τους Διευθυντές των 
σχολικών μονάδων και Σ.Ε.Κ. 

στ) Κυρώνουν τους πίνακες, οι οποίοι συντάσσονται 
από τα οικεία Υπηρεσιακά Συμβούλια, των προϊσταμένων 
τμημάτων εκπαιδευτικών θεμάτων των Διευθύνσεων 
Πρωτοβάθμιας και Δευτεροβάθμιας εκπαίδευσης. 

ζ) Τοποθετούν τους Προϊσταμένους Τμημάτων εκπαι¬ 
δευτικών θεμάτων των Διευθύνσεων Πρωτοβάθμιας και 
Δευτεροβάθμιας εκπαίδευσης και Προϊσταμένων Γραμ¬ 
ματείας και Γραφείων Πρωτοβάθμιας και Δευτεροβάθ¬ 
μιας Εκπαίδευσης. 

η) Αποφασίζουν για την απαλλαγή των Προϊσταμένων 
Γ ραφείων Πρωτοβάθμιας και Δευτεροβάθμιας Εκπαίδευ¬ 
σης, Τεχνικής Επαγγελματικής Εκπαίδευσης και Φυσικής 
Αγωγής, καθώς και των Διευθυντών των σχολικών μονά¬ 
δων και Σ.Ε.Κ., των Προϊσταμένων Εκπαιδευτικών θεμά¬ 
των, των Υποδιευθυντών των σχολικών μονάδων και υπευ¬ 
θύνων τομέων ΣΕΚ ύστερα από αιτιολογημένη γνωμοδό¬ 
τηση του οικείου υπηρεσιακού συμβουλίου. 

θ) Αποφασίζουν για την τοποθέτηση Διευθυντών των 
Σχολικών Μονάδων. 

ι) Αποφασίζουν, ύστερα από πρόταση του οικείου Υπη¬ 
ρεσιακού Συμβουλίου, την τοποθέτηση μετά τη λήξη της 
θητείας τους των Διευθυντών σχολικών μονάδων, και 
Σ.Ε.Κ. καθώς και των προϊσταμένων εκπαιδευτικών θεμά¬ 
των. 

ια) Κυρώνουν τους πίνακες προακτέων που συντάσσο- 
νται από το οικείο υπηρεσιακό συμβούλιο και εκδίδουν 
την απόφαση για προαγωγή των εκπαιδευτικών της Πρω¬ 
τοβάθμιας και Δευτεροβάθμιας εκπαίδευσης. 

ιβ) Κυρώνουν τους πίνακες προαγωγώντων εκπαιδευτι¬ 
κών Πρωτοβάθμιας και Δευτεροβάθμιας εκπαίδευσης 
των ιδιωτικών σχολείων. 

ιγ) Εκδίδουν την απόφαση απόλυσης λόγω νόσου και 
την πράξη με την οποία τίθενται σε διαθεσιμότητα λόγω 
νόσου ή επαναφέρονται στην ενεργό υπηρεσία οι εκπαι¬ 
δευτικοί Πρωτοβάθμιας και Δευτεροβάθμιας εκπαίδευ¬ 
σης και ξένων και ιδιωτικών σχολικών μονάδων ισότιμων 
με τις δημόσιες. 

ιδ) Εγκρίνουν τη μετακίνηση των Προϊσταμένων των 
Τμημάτων της Περιφερειακής Διεύθυνσης Εκπαίδευσης, 
των Σχολικών Συμβούλων και των Διευθυντών Εκπαίδευ¬ 
σης της Περιφέρειας. 

ιε) Ενημερώνονται για την προσφορά υπηρεσίας από 


τους Διευθυντές Εκπαίδευσης. Σε περίπτωση πλημμε¬ 
λούς άσκησης του έργου τους λαμβάνουντα αναγκαία δι¬ 
οικητικά ή πειθαρχικά μέτρα ως διοικητικοί και πειθαρχι¬ 
κοί προϊστάμενοι. 

ιστ) Μετέχουν στη διαδικασία αξιολόγησης των Διευθυ¬ 
ντών Εκπαίδευσης, όπως ορίζεται από την ισχύουσα νο¬ 
μοθεσία. 

ιζ) Ρυθμίζουν όλα τα θέματα τα οποία έχουν σχέση με 
την εκλογή των αιρετών μελών των ΑΠΥΣΠΕ, ΑΠΥΣΔΕ και 
ΠΥΣΔΙΠ. 

ιη) Εγκρίνουν τις προκηρύξεις, εκλέγουν τους υποτρό¬ 
φους, παρατείνουν τις υποτροφίες, μεταγράφουν τους 
υπότροφους και αποφασίζουν για την αύξηση του ποσού 
και του αριθμού των υποτροφιών. 

ιθ) Αποφασίζουν τη διάθεση εκπαιδευτικών οι οποίοι δε 
συμπληρώνουν το υποχρεωτικό ωράριο διδασκαλίας σε 
αντίστοιχες προς την ειδικότητά τους υπηρεσίες του δη¬ 
μοσίου τομέα του ιδίου νομού. 

κ) Τοποθετούν εκπαιδευτικούς σε θέσεις υπευθύνων 
και του λοιπού προσωπικού της Περιβαλλοντικής Εκπαί¬ 
δευσης, των Συμβουλευτικών Σταθμών Νέων (Σ.Σ.Ν), των 
Εργαστηριακών Κέντρων Φυσικών Επιστημών (Ε.Κ.Φ.Ε.), 
των Κέντρων Πληροφορικής και Νέων Τεχνολογιών 
(ΠΛΗ.ΝΕ.Τ.) και των Γραφείων του Σχολικού Επαγγελμα¬ 
τικού Προσανατολισμού (Σ.Ε.Π.) ύστερα από πρόταση 
των Υπηρεσιακών Συμβουλίων. 

κα) Εγκρίνουν τη λειτουργίατάξεων υποδοχής και φρο¬ 
ντιστηριακών τμημάτων. 

κβ) Αποφασίζουν για τη μετάθεση των εκπαιδευτικών 
από σχολείο σε σχολείο τις ίδιας Διεύθυνσης Εκπαίδευ¬ 
σης, ύστερα από πρόταση του οικείου υπηρεσιακού συμ¬ 
βουλίου. 

κγ) Χορηγούν τις κανονικές ή αναρρωτικές άδειες 
στους Προϊσταμένους των Τμημάτων Επιστημονικής - 
Παιδαγωγικής Καθοδήγησης και Διοίκησης της Περιφέ¬ 
ρειας, στους Σχολικούς Συμβούλους, στους Διευθυντές 
Εκπαίδευσης και στο εκπαιδευτικό και διοικητικό προσω¬ 
πικό των γραφείων της Περιφερειακής Διεύθυνσης Εκ¬ 
παίδευσης. 

Άρθρο 4 

Καθήκοντα και αρμοδιότητες 
των Περιφερειακών Διευθυντών Εκπαίδευσης σε σχέση 
με τις λοιπές αποκεντρωμένες εκπαιδευτικές υπηρεσίες 

1. Οι περιφερειακοί Διευθυντές Εκπαίδευσης προϊστα- 
νται των Περιφερειακών Επιμορφωτικών Κέντρων, των 
Κέντρων Διάγνωσης, Αξιολόγησης και Υποστήριξης, των 
Περιφερειακών Κέντρων Στήριξης και Εκπαιδευτικού 
Σχεδιασμού (ΠΕ.ΚΕ.Σ.Ε.Σ.) και των Κέντρων Περιβαλλο¬ 
ντικής Εκπαίδευσης. 

2. Στις παραπάνω αποκεντρωμένες υπηρεσίες του 
Υπουργείου Εθνικής Παιδείας και Θρησκευμάτων οι Πε¬ 
ριφερειακοί Διευθυντές ασκούν διοίκηση, εποπτεύουν 
και συντονίζουν το έργο τους, είναι διοικητικοί και πει¬ 
θαρχικοί προϊστάμενοι του προσωπικού τους και αποφα¬ 
σίζουν για τηντοποθέτηση εκπαιδευτικών στις θέσειςτων 
υπευθύνων και του προσωπικού αυτών, καθώς και για την 
ανάκληση των αποσπάσεων ύστερα από πρόταση του οι¬ 
κείου υπηρεσιακού συμβουλίου, με εξαίρεση το διορισμό 
του Διευθυντή και των Υποδιευθυντών των ΠΕΚ. 

3. Την επιστημονική και παιδαγωγική υποστήριξη προς 
τις υπηρεσίες αυτές παρέχουν οι Περιφερειακές Διευ- 

θύνσεις μέσω των Τμημάτων Επιστημονικής - Παιδαγωγι¬ 
κής καθοδήγησης. 

Άρθρο 5 

Καθήκοντα και αρμοδιότητες 
των Προϊσταμένων των Τμημάτων Επιστημονικής - 
Παιδαγωγικής Καθοδήγησης της Περιφερειακής 
Διεύθυνσης Εκπαίδευσης 

1. Οι Σχολικοί Σύμβουλοι όλωντων βαθμιδών υπάγονται 
στην οικεία Περιφερειακή Διεύθυνση Εκπαίδευσης. Τα 
Τμήματα Επιστημονικής - Παιδαγωγικής Καθοδήγησης 
της Περιφερειακής Διεύθυνσης Εκπαίδευσης εποπτεύ¬ 
ουν, συντονίζουν, παρακολουθούν και αξιολογούντο έρ¬ 
γο των οικείων Σχολικών Συμβούλων. Επίσης μέσω των 
Κεντρικών Υπηρεσιών του Υπουργείου Εθνικής Παιδείας 
και Θρησκευμάτων συνδέουν το έργο των Σχολικών Συμ¬ 
βούλων μετά αρμόδια τμήματα του Παιδαγωγικού Ινστι¬ 
τούτου, του ΚΕΕ, και των λοιπών κεντρικών υπηρεσιών 
του ΥΠΕΠΘ. 

2. Ειδικότερα ο Προϊστάμενος του οικείου Τμήματος 
Επιστημονικής - Παιδαγωγικής Καθοδήγησης της Περι¬ 
φερειακής Διεύθυνσης Εκπαίδευσης: 

α) Εποπτεύει στον τρόπο με τον οποίο ασκούντο καθή- 
κοντά τους οι Σχολικοί Σύμβουλοι της Περιφέρειας. Δέ¬ 
χεται και θεωρεί αφενός τον ετήσιο προγραμματισμό και 
αφετέρου το τριμηνιαίο πρόγραμμα λειτουργίας και δρα¬ 
στηριοτήτων των Σχολικών Συμβούλων. Παρακολουθεί 
την εφαρμογή του, ελέγχει τις μετακινήσεις, ενημερώνε¬ 
ται για την υλοποίηση των εκπαιδευτικών προγραμμάτων, 
δίνει οδηγίες, μεταφέρει τις οδηγίες του Π.Ι.,του ΚΕΕ και 
των Κεντρικών Υπηρεσιών του ΥΠΕΠΘ και γενικά συντο¬ 
νίζει το έργο των Σχολικών Συμβούλων. 

β) Καλεί σε συσκέψεις τους Σχολικούς Συμβούλους της 
περιοχής ευθύνης του ύστερα από έγκριση του Περιφε¬ 
ρειακού Διευθυντή Εκπαίδευσης, κατά τις οποίες εξετά¬ 
ζονται και λαμβάνονται αποφάσεις κάθε φορά που εκεί¬ 
νος κρίνει ότι αυτό είναι αναγκαίο. 

γ) Οι Σχολικοί Σύμβουλοι συντάσσουν και υποβάλλουν 
την ετήσια έκθεση στον Προϊστάμενο του Τμήματος Επι¬ 
στημονικής - Παιδαγωγικής Καθοδήγησης, ο οποίος συ¬ 
ντάσσει την ετήσια έκθεση με βάση τις εκθέσεις των Σχο¬ 
λικών Συμβούλων, τις εκθέσεις "αυτοαξιολόγησης 11 των 
σχολικών μονάδων και τις δικές του παρατηρήσεις. Την 
έκθεση αυτή υποβάλλει στο αρμόδιο τμήμα του Π.Ι. και 
κοινοποιεί στη Διεύθυνση Σπουδών του ΥΠΕΠΘ και στο 
ΚΕΕ. Στην έκθεση περιλαμβάνεται η αξιολόγηση του εκ¬ 
παιδευτικού έργου της Περιφέρειας και η πρόταση για 
τον εκπαιδευτικό σχεδίασμά της. 

δ) Με εισήγηση του Προϊσταμένου του οικείου τμήμα¬ 
τος Επιστημονικής - Παιδαγωγικής Καθοδήγησης της Πε¬ 
ριφέρειας προς τον Περιφερειακό Διευθυντή οι Σχολικοί 
Σύμβουλοι της Δευτεροβάθμιας Εκπαίδευσης, πλην της 
ειδικής ευθύνης των εκπαιδευτικών της ειδικότητάς τους, 
αναλαμβάνουν τη γενική παιδαγωγική ευθύνη για τη λει¬ 
τουργία ορισμένου αριθμού σχολείωντηςπεριοχήςτους. 
Οι Σχολικοί Σύμβουλοι της Πρωτοβάθμιας Εκπαίδευσης 
στα σχολεία της ευθύνης τους και οι Σχολικοί Σύμβουλοι 
της Δευτεροβάθμιας Εκπαίδευσης στα σχολεία γενικής 
παιδαγωγικής ευθύνης καθοδηγούν τα σχολεία αυτά σε 
όλα τα γενικότερα εκπαιδευτικά και παιδαγωγικά θέματα, 
όπως παιδαγωγικές συνεδριάσεις, προγραμματισμό και 
απολογισμό του διδακτικού έργου, ενισχυτική διδασκα¬ 


λία, πρόσθετη διδακτική στήριξη, σχολική ζωή, λειτουρ¬ 
γία των οργάνων του σχολείου, και ό,τι άλλο περιλαμβά¬ 
νεται στις αρμοδιότητές τους. 

ε) Ο Προϊστάμενος του Τμήματος Επιστημονικής - Παι¬ 
δαγωγικής Καθοδήγησης είναι διοικητικός προϊστάμενος 
των Σχολικών Συμβούλων της περιοχής ευθύνης του. 

ί. Εισηγείται στον Περιφερειακό Διευθυντή Εκπαίδευ¬ 
σης τρόπους αντιμετώπισης των προβλημάτων που δια¬ 
πιστώνονται από τους Σχολικούς Συμβούλους κατά την 
άσκηση του έργου τους. 

ϋ. Ενημερώνει τον Περιφερειακό Διευθυντή Εκπαίδευ¬ 
σης για την τακτική προσφορά υπηρεσίας από τους Σχο¬ 
λικούς Συμβούλους. 

ίϋ. Εισηγείται, μέσω του Περιφερειακού Διευθυντή εκ¬ 
παίδευσης, στο ΥΠΕΠΘ την προσωρινή αναπλήρωση ελ- 
λείποντος Σχολικού Συμβούλου σε μία Περιφέρεια. 

ίν. Εισηγείται στον Περιφερειακό Διευθυντή Εκπαίδευ¬ 
σης τον ορισμό των τακτικών και αναπληρωματικών με¬ 
λών από τους Σχολικούς Συμβούλους που συμμετέχουν 
στα Περιφερειακά Υπηρεσιακά Συμβούλια. 

ν. Χορηγεί τις άδειες απουσίας των Σχολικών Συμβού¬ 
λων. 

νί. Εισηγείται στον Περιφερειακό Διευθυντή Εκπαίδευ¬ 
σης τα μέσα διοικητικής και γραμματειακής υποστήριξης 
του γραφείου των Σχολικών Συμβούλων. 

στ) Ο προϊστάμενος Επιστημονικής - Παιδαγωγικής Κα¬ 
θοδήγησης είναι πρόεδρος στο Περιφερειακό Κέντρο 
Στήριξης και Εκπαιδευτικού Σχεδιασμού (ΠΕ.ΚΕ.Σ.Ε.Σ.) 
της Περιφέρειας. 

ζ) Σχεδιάζει το πρόγραμμα αντισταθμιστικής υποστήρι¬ 
ξης το οποίο πρέπει να εφαρμοστεί για να βοηθηθούν οι 
εκπαιδευτικοί που παρουσιάζουν αδυναμίες στην άσκηση 
του εκπαιδευτικού έργου τους. Το πρόγραμμα περιλαμ- 
βάνειτα αντικείμενα επιμόρφωσης, τη διάρκεια που απαι¬ 
τείται καθώς και τον τόπο και τον φορέα υλοποίησης. Τα 
στοιχεία του προγράμματος προκύπτουν από τις προτά¬ 
σεις των Σχολικών Συμβούλων οι οποίοι συντάσσουν την 
έκθεση αξιολόγησης αυτών των εκπαιδευτικών. Το πρό¬ 
γραμμα εγκρίνεται από τον Περιφερειακό Διευθυντή Εκ¬ 
παίδευσης. 

η) Έχει την ευθύνη της παρακολούθησης, της εποπτεί- 
ας και του συντονισμού των προγραμμάτων επιμόρφω¬ 
σης και μετεκπαίδευσης του εκπαιδευτικού προσωπικού 
της Περιφέρειας. Τα προγράμματα αυτά προγραμματίζο¬ 
νται και εφαρμόζονται από τον Οργανισμό Επιμόρφωσης 
Εκπαιδευτικού Προσωπικού (Ο.ΕΠ.Ε.Κ.), τα Περιφερεια¬ 
κά Επιμορφωτικά Κέντρα (Π.Ε.Κ.), τα Πανεπιστήμια και 
Τ.Ε.Ι και τις επιμέρους σχολικές μονάδες (ενδοσχολική 
επιμόρφωση). 

θ) Παρακολουθεί, μέσω των αρμοδίων Σχολικών Συμ¬ 
βούλων, την εφαρμογή των προγραμμάτων σπουδών και 
των ωρολογίων προγραμμάτων των σχολείων της Περι¬ 
φέρειας και υποστηρίζει όλες τις καινοτόμες δράσεις του 
εκπαιδευτικού συστήματος. 

ι) Στις ευθύνες του Προϊσταμένου της Επιστημονικής - 
Παιδαγωγικής Καθοδήγησης ανήκουν όσα θέματα έχουν 
σχέση με τη λειτουργία των Σχολικών Βιβλιοθηκών, τη 
λειτουργία των εργαστηρίων και των Εργαστηριακών 
Κέντρων, την προμήθεια των εξοπλιστικών μέσων και των 
μέσων εκπαιδευτικής τεχνολογίας. 

ια) Τα τμήματα Επιστημονικής - Παιδαγωγικής Καθοδή¬ 
γησης της Περιφερειακής Διεύθυνσης Εκπαίδευσης 

έχουν την επιστημονική και παιδαγωγική ευθύνη για τη 
λειτουργία των αποκεντρωμένων υπηρεσιών του Υπουρ¬ 
γείου Εθνικής Παιδείας και Θρησκευμάτων ως εξής: 

I. Εποπτεύουν, συντονίζουν, παρακολουθούν και αξιο¬ 
λογούν το έργο των Περιφερειακών Επιμορφωτικών Κέ¬ 
ντρων (ΠΕΚ), των Περιφερειακών Κέντρων Στήριξης και 
Εκπαιδευτικού Σχεδιασμού (ΠΕ.ΚΕ.ΣΕΣ), των Κέντρων 
Διάγνωσης Αξιολόγησης και Υποστήριξης (Κ.Δ.Α.Υ.) και 
των Κέντρων Περιβαλλοντικής Εκπαίδευσης (ΚΠΕ). 

II. Έχουν την ευθύνη της εποπτείας, της καθοδήγησης, 
του συντονισμού και της αξιολόγησης του έργου, μέσω 
των Σχολικών Συμβούλων, των Συμβουλευτικών Σταθμών 
Νέων (Σ.Σ.Ν.), των Κέντρων Συμβουλευτικής - Προσανα¬ 
τολισμού (ΚΕ.ΣΥ.Π.), των Γραφείων Σχολικού Επαγγελ¬ 
ματικού Προσανατολισμού (Σ.Ε.Π.), των Εργαστηριακών 
Κέντρων Φυσικών Επιστημών (ΕΚΦΕ) και των Κέντρων 
Πληροφορικής και Νέων Τεχνολογιών (ΠΛΗ.ΝΕ.Τ.). 

III. Συντονίζουν και υποστηρίζουν το έργο των ΠΕΚ και 
συνδέουν αυτά με τις κεντρικές υπηρεσίες του ΥΠΕΠΘ, 
το Π.Ι. και το ΚΕΕ. 

Άρθρο 6 

Καθήκοντα και αρμοδιότητες Προϊσταμένου του 

Τμήματος Διοίκησης της Περιφερειακής Διεύθυνσης 
Εκπαίδευσης 

1. Το Τμήμα Διοίκησης της Περιφερειακής Διεύθυνσης 
Εκπαίδευσης έχει την ευθύνη της διοικητικής και οικονο¬ 
μικής στήριξης της Περιφερειακής Διεύθυνσης Εκπαί¬ 
δευσης, των τμημάτων αυτής και των οικείων Υπηρεσια¬ 
κών Συμβουλίων Α.Π.Υ.Σ.Π.Ε., Α.Π.Υ.Σ.Δ.Ε. και 
Π.Υ.Σ.ΔΙ.Π. 

2. Ειδικότερα: 

α) Έχει την ευθύνη της γραμματειακής υποστήριξης 
των υπηρεσιών της Περιφερειακής Διεύθυνσης, των τμη¬ 
μάτων Επιστημονικής - Παιδαγωγικής καθοδήγησης και 
των οικείων Υπηρεσιακών Συμβουλίων Α.Π.Υ.Σ.Π.Ε., 
Α.Π.Υ.Σ.Δ.Ε. και Π.Υ.Σ.ΔΙ.Π. 

β) Συντάσσει και εκτελεί τον προϋπολογισμό της Περι¬ 
φερειακής Διεύθυνσης Εκπαίδευσης και γενικότερα έχει 
την ευθύνη της οικονομικής διαχείρισης των υπηρεσιών 
της. 

γ) Μεριμνά για τη χορήγηση των μισθολογικών κλιμα¬ 
κίων (Μ.Κ.), των επιδομάτων χρόνου υπηρεσίας και φρο¬ 
ντίζει για τη μισθοδοσία του εκπαιδευτικού και διοικητι¬ 
κού προσωπικού των υπηρεσιών της Περιφερειακής Δι¬ 
εύθυνσης Εκπαίδευσης. 

δ) Μεριμνά για την έγκριση μετακίνησης του Περιφε¬ 
ρειακού Διευθυντή Εκπαίδευσης, των Προϊσταμένων των 
τμημάτων Επιστημονικής - Παιδαγωγικής Καθοδήγησης 
και Διοίκησης, των Σχολικών Συμβούλων, των Διευθυντών 
Εκπαίδευσης και των εκπαιδευτικών και διοικητικών 
υπαλλήλων των υπηρεσιών της Περιφερειακής Διεύθυν¬ 
σης Εκπαίδευσης. 

Θεωρεί τις καταστάσεις των εξόδων κίνησης εκτός 
έδρας και τις αποστέλλει στις αρμόδιες Υπηρεσίες Δημο¬ 
σιονομικού Ελέγχου. 

ε) Μεριμνά για την τοποθέτηση των Προϊσταμένων των 
Τμημάτων Διοικητικών Θεμάτων των Διευθύνσεων Εκπαί¬ 
δευσης και των Γ ραμματειών των Γ ραφείων Εκπαίδευ¬ 
σης, καθώς και για τη στελέχωση με διοικητικό προσωπι¬ 
κό των υπηρεσιών της Περιφερειακής Διεύθυνσης Εκπαί¬ 


δευσης, των Διευθύνσεων και Γ ραφείων Εκπαίδευσης, 
των Γ ραμματειών των Σχολικών Συμβούλων και των σχο¬ 
λικών μονάδων. 

στ) Έχει την ευθύνη για τη διοικητική και γραμματειακή 
υποστήριξη του συστήματος της διαδικασίας αξιολόγη¬ 
σης των εκπαιδευτικών και των διοικητικών υπαλλήλων, 
καθώς και των ενστάσεων αυτών σε επίπεδο Περιφέρει¬ 
ας. 

ζ) Φροντίζει για τον ορισμό των εκκαθαριστών των απο¬ 
δοχών των Διευθυντών Εκπαίδευσης και των Προϊσταμέ¬ 
νων Γ ραφείων. 

η) Εισηγείται τη χορήγηση των κανονικών και αναρρω- 
τικών αδειών, των αδειών κύησης και τοκετού, των αδειών 
μητρότητας, εξετάσεων, αδειών για επιμορφωτικούς και 
επιστημονικούς λόγους και όσων άλλων διευκολύνσεων 
προβλέπονται απάτην κείμενη νομοθεσία και αφορούντο 
εκπαιδευτικό και διοικητικό προσωπικό των Περιφερεια¬ 
κών Διευθύνσεων Εκπαίδευσης. 

θ) Φροντίζει για την παραπομπή των εκπαιδευτικών και 
διοικητικών υπαλλήλων των υπηρεσιών της Περιφερεια¬ 
κής Διεύθυνσης στις αρμόδιες Υγειονομικές Επιτροπές. 

ι) Εκδίδειτις βεβαιώσεις πιστοποίησης του δικαιώματος 
για τη χορήγηση επιδόματος αγοράς κατοικίας σε προ¬ 
βληματικές περιοχές της χώρας για τους υπαλλήλους 
που ανήκουν στις υπηρεσίες της. 

ια) Φροντίζει για τη χορήγηση άδειας άσκησης ιδιωτι¬ 
κού έργου με αμοιβή σε υπαλλήλους που ανήκουν στις 
υπηρεσίες. 

ιβ) Εισηγείται τη διάθεση εκπαιδευτικών που δε συ¬ 
μπληρώνουν το υποχρεωτικό ωράριο διδασκαλίας σε 
αντίστοιχες προς την ειδικότητά τους υπηρεσίες του Δη¬ 
μοσίου Τομέα. 

ιγ) Κοινοποιεί στα τμήματα Επιστημονικής - Παιδαγωγι¬ 
κής Καθοδήγησης, τους Σχολικούς Συμβούλους και στις 
Διευθύνσεις Εκπαίδευσης τις εγκυκλίους και τη λοιπή αλ¬ 
ληλογραφία των Κεντρικών υπηρεσιών του ΥΠΕΠΘ. 

ιδ) Είναι αποδέκτης της αλληλογραφίας όλων των περι¬ 
φερειακών υπηρεσιών της Εκπαίδευσης. Ενημερώνει τον 
Περιφερειακό Διευθυντή Εκπαίδευσης, καθώς και τα τμή¬ 
ματα Επιστημονικής - Παιδαγωγικής Καθοδήγησης σχετι¬ 
κά και μεριμνά για την αλληλογραφία της Περιφέρειας 
προς το ΥΠΕΠΘ και προς τις περιφερειακές υπηρεσίες. 

3. Φροντίζει επίσης για την: 

α) Αποδοχή των παραιτήσεων και την έκδοση των διαπι- 
στωτικών πράξεων απόλυσης των μονίμων εκπαιδευτι¬ 
κών, καθώς και εκείνων οι οποίοι υπηρετούν με σύμβαση 
αορίστου χρόνου και ανήκουν στις υπηρεσίες της Περι¬ 
φερειακής Διεύθυνσης Εκπαίδευσης. 

β) Διαβίβαση στην υπηρεσία συντάξεωντου Γ ενικού Λο¬ 
γιστηρίου του Κράτους των απαιτούμενων δικαιολογητι- 
κών για τη συνταξιοδότηση και διοικητικών υπαλλήλων 
των υπηρεσιών της Περιφερειακής Διεύθυνσης Εκπαί¬ 
δευσης. 

γ) Συγκρότηση και ανασυγκρότηση των υπηρεσιακών 
συμβουλίων και των άλλων συλλογικών οργάνων της Πε¬ 
ριφερειακής Διεύθυνσης Εκπαίδευσης. 

δ) Έκδοση των αποφάσεων απόσπασης των εκπροσώ- 
πωντων συνδικαλιστικών οργάνωντα οποία μετέχουν στα 
οικεία περιφερειακά υπηρεσιακά συμβούλια. 

ΚΕΦΑΛΑΙΟ Β' 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 
ΣΧΟΛΙΚΩΝ ΣΥΜΒΟΥΛΩΝ 

Άρθρο 7 

Γενικές διατάξεις 

1. Οι Σχολικοί Σύμβουλοι Πρωτοβάθμιας Εκπαίδευσης 
(προσχολικής αγωγής, ειδικής αγωγής και δημοτικής Εκ¬ 
παίδευσης) έχουν την ευθύνη της επιστημονικής και παι¬ 
δαγωγικής καθοδήγησης και υποστήριξης των εκπαιδευ¬ 
τικών μιας περιφέρειας που ορίζεται με απόφαση του 
Υπουργού Εθνικής Παιδείας και Θρησκευμάτων. Ενθαρ¬ 
ρύνουν κάθε προσπάθεια για επιστημονική έρευνα στο 
χώρο της Εκπαίδευσης και συμμετέχουν στην αξιολόγη¬ 
ση του εκπαιδευτικού έργου και των εκπαιδευτικών των 
σχολείων της περιοχής τους. 

2. Οι Σχολικοί Σύμβουλοι Δευτεροβάθμιας εκπαίδευσης 
έχουν την ευθύνη της επιστημονικής και παιδαγωγικής 
καθοδήγησης και υποστήριξης των εκπαιδευτικών του 
αντίστοιχου κλάδου μιας περιφέρειας που ορίζεται με 
απόφαση του Υπουργού Εθνικής Παιδείας και Θρησκευ¬ 
μάτων. Ενθαρρύνουν κάθε προσπάθεια για επιστημονική 
έρευνα στο χώρο της εκπαίδευσης και συμμετέχουν στην 
αξιολόγηση του εκπαιδευτικού έργου και των εκπαιδευτι¬ 
κών των σχολείων της περιοχής τους. 

3. Με εισήγηση του Προϊσταμένου του οικείου Τμήμα¬ 
τος Επιστημονικής - Παιδαγωγικής Καθοδήγησης της Πε¬ 
ριφερειακής Διεύθυνσης Εκπαίδευσης προς τον Περιφε¬ 
ρειακό Διευθυντή Εκπαίδευσης ανατίθεται στους Σχολι¬ 
κούς Συμβούλους Δ.Ε. η γενική παιδαγωγική ευθύνη 
συγκεκριμένων σχολείων της έδρας τους ώστε όλα τα 
σχολεία να ανήκουν σε Σχολικό Σύμβουλο, ο οποίος έχει 
τη γενική παιδαγωγική ευθύνη. Οι Σχολικοί Σύμβουλοιτης 
Δευτεροβάθμιας Εκπαίδευσης για τα σχολεία αυτής της 
παραγράφου καθώς και οι Σχολικοί Σύμβουλοιτης Πρω¬ 
τοβάθμιας Εκπαίδευσης για τα σχολεία της περιφέρειας 
ευθύνης τους έχουν τη γενική παιδαγωγική ευθύνη λει¬ 
τουργίας των σχολείων τα οποία τους έχουν ανατεθεί. Σε 
νομούς που εδρεύει ένας μόνο Σχολικός Σύμβουλος αυ¬ 
τός έχει τη γενική παιδαγωγική ευθύνη σε άλατα σχολεία. 

4. Σε περίπτωση που μία περιφέρεια ευθύνης Σχολικού 
Συμβούλου είναι κενή, αναπληρώνεται προσωρινά ο ελ- 
λείπων Σχολικός Σύμβουλος από Σχολικό Σύμβουλο άλ¬ 
λης περιφέρειας που ορίζεται με απόφαση του Υπουργού 
Εθνικής Παιδείας και Θρησκευμάτων. 

5. Οι Σχολικοί Σύμβουλοι κάθε βαθμίδας εκπαίδευσης 
που έχουν έδρα στον ίδιο νομό, συνέρχονται σε κοινές συ¬ 
ντονιστικές συσκέψεις για την εξέταση θεμάτων που ανα- 
φέρονται σε γενικότερα παιδαγωγικά προβλήματα των 
σχολείωντου νομού, τον γενικότερο συντονισμό, συνολι¬ 
κά ή κατά γνωστικούς τομείς, τον προγραμματισμό και 
την αποτίμηση του έργου τους. Οι συσκέψεις αυτές προ- 
καλούνται από τον αρχαιότερο στην υπηρεσία Σχολικό 
Σύμβουλο, ο οποίος και προεδρεύει. 

6. Οι Σχολικοί Σύμβουλοι Πρωτοβάθμιας Εκπαίδευσης 
έχουν την αρμοδιότητα της παιδαγωγικής καθοδήγησης 
προγραμμάτων ενισχυτικής διδασκαλίας ή άλλων καινο- 
τόμων προγραμμάτων αντισταθμιστικού χαρακτήρα τα 
οποία εφαρμόζονται στα σχολεία ευθύνης τους. 

7. Οι Σχολικοί Σύμβουλοι Δευτεροβάθμιας Εκπαίδευ¬ 
σης έχουν την αρμοδιότητα της καθοδήγησης της Ενι- 
σχυτικής Διδασκαλίας (Ε.Δ.), η οποία εφαρμόζεται στα 


Γυμνάσια και της Πρόσθετης Διδακτικής Στήριξης 
(Π.Δ.Σ.), η οποία εφαρμόζεται στα Ενιαία Λύκεια και 
Τ.Ε.Ε. στα μαθήματα της ειδικότητάς τους. Επιπλέον, οι 
Σχολικοί Σύμβουλοι οι οποίοι είναι υπεύθυνοι για την Πρό¬ 
σθετη Διδακτική Στήριξη (Π.Δ.Σ.) και την Ενισχυτική Διδα¬ 
σκαλία έχουν για τα σχολεία γενικής παιδαγωγικής ευθύ¬ 
νης την υποχρέωση της παιδαγωγικής καθοδήγησης για 
τη εύρυθμη λειτουργία τους. 

8. Η διοικητική και γραμματειακή υποστήριξη των Σχο¬ 
λικών Συμβούλων γίνεται σύμφωνα με τις διατάξεις του 
άρθρου 2 παρ. 5 του νόμου 2986/2002. 

9. Οι Σχολικοί Σύμβουλοι υπάγονται στην οικεία Περι¬ 
φερειακή Διεύθυνση Εκπαίδευσης. Το έργο τους συντο¬ 
νίζεται και καθοδηγείται από τον προϊστάμενο του οικείου 
Τμήματος Επιστημονικής - Παιδαγωγικής Καθοδήγησης. 

Άρθρο 8 

Έργο των Σχολικών Συμβούλων 

1. Στο έργο των Σχολικών Συμβούλων περιλαμβάνονται 
βασικά πέντε κύριες λειτουργίες. Ο Σχολικός Σύμβουλος: 

α. Διαχειρίζεται στον τομέα της ευθύνης του την εκπαι¬ 
δευτική πολιτική και υποστηρίζει την εφαρμογή των εκ¬ 
παιδευτικών καινοτομιών οι οποίες εισάγονται στην Εκ¬ 
παίδευση. Έχει ως αρμοδιότητα να γίνεται κατανοητό το 
περιεχόμενο και η φιλοσοφία των καινοτομιών για την 
αποτελεσματικότερη εφαρμογή τους. Αποτυπώνει την 
εκπαιδευτική πραγματικότητα, επισημαίνει τις αδυναμίες 
της εφαρμογής και προτείνει λύσεις. 

β. Ως προγραμματιστής του εκπαιδευτικού έργου στην 
περιοχή ευθύνης του, προτείνει πρόγραμμα εφαρμογής 
των προγραμμάτων σπουδών για τα μαθήματα της ειδι¬ 
κότητάς του ή φροντίζει για την εφαρμογή του προτεινο- 
μένου από το Π.Ι. προγραμματισμού. Συγχρόνως παρα¬ 
κολουθεί και συντονίζει τον παραπάνω προγραμματισμό. 
Συμμετέχει στον προγραμματισμό του εκπαιδευτικού έρ¬ 
γου στα σχολεία ευθύνης του, ενθαρρύνει και καθοδηγεί 
τους εκπαιδευτικούς και συνεργάζεται μαζί τους για την 
εφαρμογή του κατά τη διάρκεια του σχολικού έτους. 

γ. Ως επιμορφωτής των εκπαιδευτικών αναλαμβάνει ο 
ίδιος πρωτοβουλίες επιμόρφωσης των εκπαιδευτικών 
του κλάδου του στην περιοχή ευθύνης του. Συμμετέχει 
στα επιμορφωτικά προγράμματα των σχολών επιμόρφω¬ 
σης καθώς και του Οργανισμού Επιμόρφωσης Εκπαιδευ¬ 
τικών (ΟΕΠΕΚ). Ενθαρρύνει, υποστηρίζει και καθοδηγεί 
τις ενδοσχολικές προσπάθειες επιμόρφωσης στα σχο¬ 
λεία της αρμοδιότητάς του. 

δ. Συμμετέχει στην αξιολόγηση του εκπαιδευτικού έρ¬ 
γου και των εκπαιδευτικών, όπως ορίζει η κείμενη νομο¬ 
θεσία. Σκοπός εν γένει της αξιολόγησης σε όλα τα επίπε¬ 
δα της εκπαίδευσης είναι η επισήμανση αδυναμιών και 
δυσκολιών στην υλοποίηση του εκπαιδευτικού έργου, η 
παροχή βοήθειας για την αναίρεσή τους, η ενίσχυση πρω¬ 
τοβουλιών και η δημιουργία θετικών κινήτρων στην εκ¬ 
παίδευση. 

ε. Όταν ο Σχολικός Σύμβουλος διαπιστώνει ότι κάποιοι 
εκπαιδευτικοί εμφανίζουν αδυναμία στην άσκηση εκπαι¬ 
δευτικού έργου, παράλληλα με τη σύνταξη της υπηρε¬ 
σιακής έκθεσης, προτείνει να εφαρμοστεί πρόγραμμα 
επιμόρφωσης, αναλυτικά σε κάθε έναν από αυτούς. Η 
πρόταση γίνεται προς την Περιφερειακή Διεύθυνση Εκ¬ 
παίδευσης και έχει ως σκοπό να επιτευχθεί η επιδιώκομε- 

νη βελτίωση στο παρεχόμενο εκπαιδευτικό έργο από αυ¬ 
τούς τους εκπαιδευτικούς. 

2. Στο έργο του Σχολικού Συμβούλου βασικό στοιχείο εί¬ 
ναι η συνεχής φροντίδα και υποχρέωση για την επιστημο¬ 
νική και παιδαγωγική καθοδήγηση των εκπαιδευτικών, για 
υποστήριξη στις καθημερινές διδακτικές ανάγκες, για την 
ανάληψη πρωτοβουλιών με σκοπό τη βελτίωση της διδα¬ 
σκαλίας σε κάθε μάθημα, σύμφωνα με τις επιταγές της 
σύγχρονης ψυχοπαιδαγωγικής θεωρίας και διδακτικής 
μεθοδολογίας. 

3. Τέλος ο Σχολικός Σύμβουλος, ενθαρρύνει την εφαρ¬ 
μογή νέων αποτελεσματικότερων μεθόδων διδασκαλίας, 
καθώς και τη χρήση σύγχρονων μέσων της εκπαιδευτικής 
τεχνολογίας. 

Άρθρο 9 

Καθήκοντα και αρμοδιότητες των Σχολικών Συμβούλων 
σε σχέση με τους εκπαιδευτικούς 

1. Οι Σχολικοί Σύμβουλοι συνεργάζονται με τους εκπαι¬ 
δευτικούς της περιοχής ευθύνης τους, ατομικά ή ομαδι¬ 
κά, με σκοπό την ομαλή πορεία της παιδαγωγικής και δι¬ 
δακτικής πράξης, καθώς και την προώθηση νέων, σύγ¬ 
χρονων διδακτικών μεθόδων. Βοηθούν τους 
εκπαιδευτικούς και τους ενθαρρύνουν να αναπτύσσουν 
πρωτοβουλίες και δραστηριότητες για την αντιμετώπιση 
επιμέρους προβλημάτων του σχολικού έργου, για τον 
εμπλουτισμό της σχολικής ζωής και την αναβάθμιση της 
ποιότητας της παρεχόμενης εκπαίδευσης. 

2. - Ειδικότερα: 

α. Στην αρχή του διδακτικού έτους οργανώνουν σε συ¬ 
νεργασία με το Διευθυντή Εκπαίδευσης συσκέψεις των 
εκπαιδευτικών του κλάδου τους κατά σχολείο ή κατά ευ¬ 
ρύτερες ομάδες σχολείων ή κατά γνωστικούς τομείς για 
τον προγραμματισμό και την καθοδήγηση του εκπαιδευ¬ 
τικού έργου. 

β. Παρακολουθούν τον αρχικό προγραμματισμό, πα¬ 
ρεμβαίνουν διαμορφωτικά κατά τη διάρκεια του διδακτι¬ 
κού έτους και συζητούν σε συσκέψεις με τους εκπαιδευ¬ 
τικούς τις αναγκαίες αναπροσαρμογές. 

γ. Επισκέπτονται τα σχολεία της δικαιοδοσίας τους, δη¬ 
μόσια και ιδιωτικά και ενημερώνονται για το επιτελούμενο 
εκπαιδευτικό έργο. Συζητούν τα ιδιαίτερα προβλήματα, 
παρέχουν τις απαραίτητες οδηγίες και υποδείξεις και ενι¬ 
σχύουν νέες πρωτοβουλίες των εκπαιδευτικών επιστημο¬ 
νικά και παιδαγωγικά αποδεκτές. 

δ. Συγκαλούντους εκπαιδευτικούς της περιοχής σε συ¬ 
σκέψεις και οργανώνουν ενημερωτικά σεμινάρια, εκτός 
του ωραρίου διδασκαλίας τους για να εκτιμήσουν την πο¬ 
ρεία του προγραμματισμένου διδακτικού έργου, να μεθο¬ 
δεύσουν τις αναγκαίες προσαρμογές, να συντονίσουν 
την ύλη και να εφαρμόσουν νέες μεθόδους. Στις παραπά¬ 
νω συναντήσεις ενημερώνουν τους εκπαιδευτικούς στα 
σύγχρονα επιστημονικά, παιδαγωγικά και διδακτικά θέ¬ 
ματα. Η ενημέρωση μπορεί να γίνει και με τη συμμετοχή 
ειδικών επιστημόνων και παιδαγωγών. 

ε. Ενημερώνουν για τη σημασία της σύγχρονης εκπαι¬ 
δευτικής τεχνολογίας και ενθαρρύνουν την εφαρμογή 
της εξασφαλίζοντας προϋποθέσεις εξοικείωσης. 

στ. Παρακολουθούν, ύστερα από ενημέρωση των εκ¬ 
παιδευτικών, διδασκαλίες και κάνουν τις αναγκαίες πα¬ 
ρατηρήσεις και υποδείξεις σχετικά με τους τρόπους σχε- 


διασμού, οργάνωσης και πραγματοποίησης της διδασκα¬ 
λίας. 

ζ. Οργανώνουν οι ίδιοι ή αναθέτουν διδασκαλίες σε εκ¬ 
παιδευτικούς, τις οποίες παρακολουθούν υποχρεωτικά οι 
εκπαιδευτικοί του αντίστοιχου γνωστικού αντικειμένου 
των σχολείων με σκοπό την ανταλλαγή εμπειριών και την 
ενημέρωση στις σύγχρονες απόψεις της ψυχοπαιδαγωγι¬ 
κής θεωρίας και διδακτικής πρακτικής. 

η. Προωθούν και ενισχύουν ερευνητικές προσπάθειες 
εκπαιδευτικών για τη δημιουργία παιδαγωγικής και επι¬ 
στημονικής κίνησης στην περιοχή τους και συνεργάζο¬ 
νται με τα εκπαιδευτικά ιδρύματα ιδιαίτερα σε θέματα 
πρακτικής άσκησης των φοιτητών και παιδαγωγικής 
έρευνας και επιμόρφωσης των εκπαιδευτικών. 

θ. Εξετάζουν, σε συνεργασία με τους εκπαιδευτικούς, 
θέματα επίδοσης και αξιολόγησης των μαθητών. Καθο¬ 
δηγούν τους εκπαιδευτικούς σε θέματα που έχουν σχέση 
με την αντικειμενική αξιολόγηση των μαθητών, τον τρόπο 
προφορικής ή γραπτής εξέτασης, τη διαμόρφωση των 
ερωτήσεων των εξετάσεων, τη διόρθωση των γραπτών 
και ό,τι άλλο αφορά την αξιολόγηση του μαθητή σύμφω¬ 
να με τις κείμενες διατάξεις. 

ι. Καθοδηγούν τους εκπαιδευτικούς για τον ορθό τρόπο 
επικοινωνίας τους με τους γονείς και τους μαθητές, για 
την καλή συνεργασία τους ως μελών του Συλλόγου των 
Διδασκόντων και καλλιεργούν σ’ αυτούς πνεύμα συλλογι¬ 
κής ευθύνης για τη λειτουργία του σχολείου. 

ια. Σε κοινές συσκέψεις με τους εκπαιδευτικούς, προ¬ 
βαίνουν σε απολογισμό του ετήσιου διδακτικού προ¬ 
γραμματισμού στο τέλος του διδακτικού έτους, σύμφωνα 
με τις ισχύουσες διατάξεις για την οργάνωση και λει¬ 
τουργία των σχολείων. 

3. Οι Σχολικοί Σύμβουλοι φροντίζουν ώστε, κατά τη σύ¬ 
νταξη του ωρολογίου προγράμματος του σχολείου, μία 
ημέρα την εβδομάδα οι εκπαιδευτικοί της ίδιας ειδικότη¬ 
τας να έχουν όλοι δύο τουλάχιστον διδακτικές ώρες κενές 
που να συμπίπτουν. Οι κενές αυτές ώρες χρησιμοποιού¬ 
νται για συνεργασία με τον αντίστοιχο Σχολικό Σύμβουλο. 
Όταν δεν χρησιμοποιούνται για το σκοπό αυτό, χρησιμο¬ 
ποιούνται για συνεργασία ανάμεσα στους εκπαιδευτι¬ 
κούς, για ενημέρωση των γονέων, για εργασίες του σχο¬ 
λείου που τους έχουν ανατεθεί, για προσφορά υπηρεσίας 
στα εργαστήρια, για εξοικείωση με τα εποπτικά μέσα και 
τους ηλεκτρονικούς υπολογιστές, για εργασίες στη σχο¬ 
λική βιβλιοθήκη και άλλες συναφείς δραστηριότητες. 

Άρθρο 10 

Καθήκοντα και αρμοδιότητες των Σχολικών Συμβούλων 
σε σχέση με τους Διευθυντές των σχολικών μονάδων και 
τους Συλλόγους των Διδασκόντων 

1. Οι Σχολικοί Σύμβουλοι συνεργάζονται με τους Διευ¬ 
θυντές των σχολικών μονάδων και τους Συλλόγους των 
Διδασκόντων για όλα τα θέματα που έχουν σχέση με την 
επιστημονική και παιδαγωγική καθοδήγηση των εκπαι¬ 
δευτικών, την εφαρμογή των προγραμμάτων σπουδών, 
το συντονισμό, τον προγραμματισμό και την αξιολόγηση 
του εκπαιδευτικού έργου. 

2. Ειδικότερα οι Σχολικοί Σύμβουλοι: 

α. Μετέχουν σε κοινές συσκέψεις με τους Διευθυντές 
των σχολικών μονάδων και τους Διευθυντές Εκπαίδευσης 
και Προϊσταμένους Γ ραφείων για την εξέταση γενικότε¬ 
ρων εκπαιδευτικών θεμάτων μείζονος σημασίας. Την 

πρωτοβουλία αυτών των συσκέψεων μπορεί να έχει ο 
Προϊστάμενος του οικείου Τμήματος Επιστημονικής - 
Παιδαγωγικής Καθοδήγησης ή ο αρμόδιος Σχολικός 
Σύμβουλος ή ο Διευθυντής Εκπαίδευσης ή ο Προϊστάμε¬ 
νος Γραφείου ή ο Διευθυντής του σχολείου. Σε κάθε πε¬ 
ρίπτωση, εάν δεν μετέχει ο προϊστάμενος του οικείου 
Τμήματος Επιστημονικής - Παιδαγωγικής καθοδήγησης, 
προεδρεύει ο αρχαιότερος στον κατεχόμενο βαθμό Σχο¬ 
λικός Σύμβουλος ή Διευθυντής Εκπαίδευσης. 

β. Ο Σχολικός Σύμβουλος μπορεί να συγκαλεί έκτακτες 
συσκέψεις των Διευθυντών των σχολείων της γενικής παι¬ 
δαγωγικής ευθύνης του, ενημερώνοντας τα όργανα διοί¬ 
κησης και το Σύλλογο Διδασκόντων. 

γ. Συνεργάζονται με τους Διευθυντές των σχολικών μο¬ 
νάδων με σκοπό τον προγραμματισμό των παιδαγωγικών 
συναντήσεων με το διδακτικό προσωπικό, την οργάνωση 
της επιμόρφωσής τους (ενδοσχολική επιμόρφωση), τις 
παιδαγωγικές συνεδριάσεις, τον προγραμματισμό και 
απολογισμό του έργου του σχολείου, τον εμπλουτισμό 
και τη λειτουργία των εργαστηρίων, των βιβλιοθηκών και 
λοιπών εξοπλιστικών μέσων, την εφαρμογή του προ¬ 
γράμματος σπουδών και γενικά την αντιμετώπιση κάθε 
προβλήματος της αρμοδιότητάς του το οποίο ενδεχομέ¬ 
νως παρακωλύει την ομαλή λειτουργία του σχολείου και 
δεν είναι δυνατό να αντιμετωπιστεί μόνο από το Διευθυ¬ 
ντή ή το Σύλλογο των Διδασκόντων. Η κατανομή των μα¬ 
θημάτων και των τάξεων γίνεται με απόφαση του Συλλό¬ 
γου των Διδασκόντων ύστερα από εισήγηση του Διευθυ¬ 
ντή. Σε περίπτωση διαφωνίας το πρόβλημα αντιμετωπίζει 
ο Διευθυντής του σχολείου σε συνεργασία με τον αρμό¬ 
διο Σχολικό Σύμβουλο. 

δ. Συνεργάζονται με τους Διευθυντές των σχολείων, 
τους αξιολογητές - σχεδιαστές κάθε σχολείου καθώς και 
τους εκπαιδευτικούς οι οποίοι διδάσκουν, για τη λειτουρ¬ 
γία του προγράμματος Πρόσθετης Διδακτικής Στήριξης ( 
Π.Δ.Σ.). 

ε. Παρακολουθούν την εξέλιξη και καθοδηγούν την 
εφαρμογή της στον ειδικό τομέα του κλάδου τους. Έχουν 
την παιδαγωγική ευθύνη για την καλή λειτουργία της ενι- 
σχυτικής διδασκαλίας καθώς και της πρόσθετης διδακτι¬ 
κής στήριξης στα σχολεία γενικής παιδαγωγικής ευθύ¬ 
νης. 

Άρθρο 11 

Καθήκοντα και αρμοδιότητες των Σχολικών Συμβούλων 
σε σχέση με τους Διευθυντές Εκπαίδευσης και 
Προϊσταμένους Γ ραφείων Εκπαίδευσης 

1. Οι Σχολικοί Σύμβουλοι συνεργάζονται με τον Διευθυ¬ 
ντή Εκπαίδευσης ή τον Προϊστάμενο του Γραφείου για 
κάθε θέμα που σχετίζεται με τη βελτίωση της παρεχόμε¬ 
νης εκπαίδευσης, προκειμένου να υπάρξει παιδαγωγική - 
επιστημονική αλλά και διοικητική στήριξη της λειτουρ¬ 
γίας του σχολείου. 

2. Ειδικότερα: 

α. Εντός του μηνάς Σεπτεμβρίου πραγματοποιείται κοι¬ 
νή σύσκεψη όλων των Σχολικών Συμβούλων καθώς και 
των Διευθυντών Εκπαίδευσης και Προϊσταμένων Γραφεί- 
ωντου νομού. Οι συσκέψεις αυτές συγκαλούνται με από¬ 
φαση του Προϊσταμένου του οικείου Τμήματος Επιστη¬ 
μονικής - Παιδαγωγικής Καθοδήγησης. Εξετάζονται σ’ 
αυτές τα εκπαιδευτικά προβλήματα και προγραμματίζο¬ 
νται οι εκπαιδευτικές δραστηριότητες για το διδακτικό 


έτος. Παρόμοιες συσκέψεις μπορεί να γίνονται κατά τη 
διάρκεια ή και στο τέλος του διδακτικού έτους. 

β. Οι Σχολικοί Σύμβουλοι στα πλαίσια της αρμοδιότητάς 
τους, εάν επισημαίνουν προβλήματα διοικητικού χαρα¬ 
κτήρα, ενημερώνουν τα όργανα διοίκησης και εισηγού- 
νται τις αναγκαίες ρυθμίσεις. Σε περίπτωση διαφωνίας 
τους αποφασίζει ο Προϊστάμενος του οικείου Τμήματος 
Επιστημονικής - Παιδαγωγικής καθοδήγησης, ύστερα 
από έγκριση του Περιφερειακού Διευθυντή Εκπαίδευ¬ 
σης. 

Άρθρο 12 

Αρμοδιότητες των Σχολικών Συμβούλων σε σχέση 
με άλλους φορείς 

1. Οι Σχολικοί Σύμβουλοι συνεργάζονται με την υπηρε¬ 
σία Σχολικής Υγιεινής, το Γ ραφείο Φυσικής Αγωγής, τους 
Συλλόγους Γονέων και Κηδεμόνων, καθώς και με τα θε¬ 
σμοθετημένα όργανα της Τοπικής Αυτοδιοίκησης για την 
αρτιότερη εκπλήρωση της αποστολής τους. 

2. Ειδικότερα: 

α. Οργανώνουν συγκεντρώσεις Γ ονέων και Κηδεμόνων 
μαθητών, για την ανταλλαγή απόψεων σχετικά μετά προ¬ 
βλήματα αγωγής, μάθησης, συμπεριφοράςτων μαθητών, 
καθώς και για την ενίσχυση και προαγωγή της συνεργα¬ 
σίας σχολείου και οικογένειας. Οι παραπάνω συγκεντρώ¬ 
σεις γίνονται ύστερα από συνεργασία με τους Διευθυντές 
των σχολείων. 

β. Ενισχύουν κάθε προσπάθεια για την ανάπτυξη δημι¬ 
ουργικών σχέσεων του σχολείου με το κοινωνικό και φυ¬ 
σικό περιβάλλον. Για την επιτυχία του σκοπού αυτού συ¬ 
νεργάζονται μετις μαθητικές κοινότητες, τους συνδικαλι¬ 
στικούς φορείς, τα όργανα λαϊκής συμμετοχής, τα άλλα 
εκπαιδευτικά ιδρύματα, τους μαζικούς φορείς (Οργανι¬ 
σμούς Τοπικής Αυτοδιοίκησης, Συλλόγους Γ ονέων, πολι¬ 
τιστικούς και επιστημονικούς συλλόγους κ.α.) ή επιστή¬ 
μονες και άτομα αναγνωρισμένου κύρους, ανάλογα μετις 
υπάρχουσες δυνατότητες και τις τοπικές συνθήκες. 

Άρθρο 13 

Ειδικές υποχρεώσεις των Σχολικών Συμβούλων 

1. Στο τέλος κάθε διδακτικού έτους οι Σχολικοί Σύμβου¬ 
λοι του νομού σε κοινές συντονιστικές συσκέψεις τους 
καταρτίζουν ενιαία συνοπτική έκθεση, στην οποία επιση- 
μαίνονται τα γενικότερα προβλήματα που έχουν ανακύ- 
ψει κατά την άσκηση του εκπαιδευτικού έργου στο νομό, 
καταγράφονται οι ελλείψεις και οι ανάγκες της εκπαίδευ¬ 
σης και προτείνονται τα αναγκαία μέτρα για την αντιμε¬ 
τώπισή τους. Η έκθεση αυτή αποστέλλεται στην Περιφε¬ 
ρειακή Διεύθυνση Εκπαίδευσης - Προϊστάμενο του οικεί¬ 
ου Τμήματος Επιστημονικής - Παιδαγωγικής 
Καθοδήγησης, και κοινοποιείται στο Διευθυντή Εκπαί¬ 
δευσης και στον Προϊστάμενο του Γραφείου Εκπαίδευ- 
σης. 

2. Οι Σχολικοί Σύμβουλοι στο τέλος κάθε διδακτικού 
έτους καταρτίζουν προσωπική έκθεση για την άσκηση 
του επιστημονικού, παιδαγωγικού, ερευνητικού και αξιο¬ 
λογικού έργου τους, στην οποία καταγράφονται οι πρω¬ 
τοβουλίες και δραστηριότητές τους, επισημαίνονται τα 
ιδιαίτερα προβλήματα που παρατηρήθηκαν και διατυπώ¬ 
νονται προτάσεις σχετικές με τα προγράμματα, τα σχολι¬ 
κά βιβλία, τις μεθόδους διδασκαλίας, την εκπαιδευτική τε¬ 
χνολογία, την Πρόσθετη Διδακτική Στήριξη (Π.Δ.Σ.), την 

Ενισχυτική Διδασκαλία καθώς και για τα μέτρα που πρέ¬ 
πει να ληφθούν για τη βελτίωση της εκπαίδευσης. Η έκ¬ 
θεση αυτή λαμβάνει υπόψη της την "αυτοαξιολόγηση" του 
εκπαιδευτικού έργου των σχολείων. Οι εκθέσεις όλων των 
Σχολικών Συμβούλων υποβάλλονται στην Περιφερειακή 
Διεύθυνση Εκπαίδευσης. 

3. Ειδικότερα οι Σχολικοί Σύμβουλοι: 

α) Παρακολουθούν τη λειτουργία των σχολικών βιβλιο¬ 
θηκών, των εργαστηρίων και τη χρήση των εποπτικών μέ¬ 
σων. Δίνουν οδηγίες για τη βελτίωση της λειτουργικότη- 
τάς τους συνεργαζόμενοι με το Διευθυντή, το διδακτικό 
προσωπικό και τις μαθητικές κοινότητες, κατά περίπτωση 
και διατυπώνουν υποδείξεις για τον εμπλουτισμό ή τη συ¬ 
γκρότησή τους. 

β) Αναλαμβάνουν διδασκαλίες μαθημάτων και πρακτι¬ 
κών ασκήσεων στις επιμορφώσεις των εκπαιδευτικών. 

γ) Ενημερώνονται άμεσα από τη Διεύθυνση Σπουδών 
του ΥΠΕΠΘ μέσω του Τμήματος Διοίκησης της Περιφε¬ 
ρειακής Διεύθυνσης για τις εγκυκλίους και λοιπές διατα- 
γέςτου Υπουργείου Εθνικής Παιδείας και Θρησκευμάτων 
και φροντίζουν για την εφαρμογή τους στα σχολεία, στα 
πλαίσια της αρμοδιότητάς τους. 

δ) Συμμετέχουν στις επιτροπές των προαγωγικών και 
απολυτηρίων εξετάσεων, όπου αυτό απαιτείται και συ¬ 
νεργάζονται με τα αρμόδια όργανα για τη συγκρότηση 
των προβλεπόμενων ομάδων. 

ε) Συμμετέχουν στα Υπηρεσιακά Συμβούλια όπως ορί¬ 
ζει η κείμενη νομοθεσία. 

στ) Παρακολουθούν την εξέλιξη του προγράμματος 
της διδακτέας ύλης και συντονίζουντηνπορείατης. Η πα¬ 
ρακολούθηση και ο συντονισμός γίνεται με την ευθύνη 
των Σχολικών Συμβούλων και την υποστήριξη εκπαιδευτι¬ 
κών οι οποίοι διδάσκουν κάθε μάθημα. Οι Διευθύνσεις και 
τα Γ ραφεία Εκπαίδευσης συγκεντρώνουντα στοιχεία από 
τα σχολεία και τα θέτουν υπόψη της παραπάνω ομάδας 
Σχολικών Συμβούλων και εκπαιδευτικών οι οποίοι τα αξιο¬ 
λογούν. Οι παρατηρήσεις της παραπάνω επιτροπής, με 
ευθύνη των οργάνων διοίκησης, αποστέλλονται στα σχο¬ 
λεία και λαμβάνονται υπόψη στον παραπέρα προγραμμα¬ 
τισμό της διδασκαλίας. 

ζ) Συμμετέχουν στη διαδικασία αναβαθμολόγησης των 
γραπτών, όπως ορίζει η κείμενη νομοθεσία. 

4. Οι κατά περίπτωση αρμόδιοι Σχολικοί Σύμβουλοι, 
ανάλογα μετον κλάδο, έχουν την επιστημονική και παιδα¬ 
γωγική εποπτεία των αποκεντρωμένων υπηρεσιών του 
Υπουργείου Εθνικής Παιδείας και Θρησκευμάτων. Συ¬ 
νεργάζονται και καθοδηγούν το έργο τόσο των αποκε¬ 
ντρωμένων υπηρεσιώντου νομού, ήτοιτων Συμβουλευτι¬ 
κών Σταθμών Νέων (Σ.Σ.Ν.), των Κέντρων Συμβουλευτι¬ 
κής - Προγραμματισμού (ΚΕΣΥΠ), των Εργαστηριακών 
Κέντρων Φυσικών Επιστημών (ΕΚΦΕ), των Κέντρων Πλη¬ 
ροφορικής και Νέων Τεχνολογιών (ΠΛΗ.ΝΕ.Τ.), όσο και 
των περιφερειακών αντιστοίχων, ήτοι των Κέντρων Διά¬ 
γνωσης, Αξιολόγησης και Υποστήριξης (ΚΔΑΥ), των Περι¬ 
φερειακών Κέντρων Στήριξης και Εκπαιδευτικού Σχεδια- 
σμού (ΠΕ.ΚΕ.ΣΕ.Σ.), των Κέντρων Περιβαλλοντικής Εκ¬ 
παίδευσης (Κ.Π.Ε.). Η συνεργασία των αρμοδίων 
Σχολικών Συμβούλων με τις παραπάνω υπηρεσίες γίνεται 
υπό την εποπτεία και καθοδήγηση του οικείου τμήματος 
Επιστημονικής - Παιδαγωγικής καθοδήγησης της Περι¬ 
φερειακής Διεύθυνσης Εκπαίδευσης. 


ΚΕΦΑΛΑΙΟ Γ 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΔΙΕΥΘΥΝΤΩΝ 
ΕΚΠΑΙΔΕΥΣΗΣ - ΠΡΟΪΣΤΑΜΕΝΩΝ ΓΡΑΦΕΙΩΝ 
ΕΚΠΑΙΔΕΥΣΗΣ-ΠΡΟΪΣΤΑΜΕΝΩΝ ΤΜΗΜΑΤΩΝ 
ΕΚΠΑΙΔΕΥΤΙΚΩΝ ΘΕΜΑΤΩΝ 

Άρθρο 14 

Έργο των Διευθυντών Εκπαίδευσης 

1. Οι Διευθυντές της Πρωτοβάθμιας και Δευτεροβάθ¬ 
μιας Εκπαίδευσης έχουν τη γενική ευθύνη της διοίκησης 
και του ελέγχου λειτουργίας των σχολικών μονάδων της 
περιοχής ευθύνης τους. 

2. Εποπτεύουν, ελέγχουν, συντονίζουν και καθοδηγούν 
τη λειτουργία των Γ ραφείων Εκπαίδευσης, των Γ ραφείων 
Τεχνικής - Επαγγελματικής Εκπαίδευσης και Φυσικής 
Αγωγής, καθώς και τη λειτουργία των σχολικών μονάδων 
της ευθύνης τους. 

3. Συμμετέχουν στη διαδικασία της αξιολόγησης, όπως 
ορίζεται από την κείμενη νομοθεσία 

4. Είναι διοικητικοί και πειθαρχικοί προϊστάμενοι των 
Προϊσταμένων Γ ραφείων και των εκπαιδευτικών και διοι¬ 
κητικών υπαλλήλων που υπάγονται στη Διεύθυνση Εκπαί¬ 
δευσης. 

5. Μετέχουν στα Περιφερειακά Υπηρεσιακά Συμβούλια 
και στις νομαρχιακές επιτροπές και συγκροτούν όλες τις 
προβλεπόμενες επιτροπές εξετάσεων και παρακολούθη¬ 
σης - συντονισμού διδακτέας ύλης. 

6. Παρέχουν οδηγίες στους Διευθυντές των σχολικών 
μονάδων σχετικά με τη διοίκηση και λειτουργία των σχο¬ 
λείων. Αναλαμβάνουν πρωτοβουλίες για καινοτόμες δρά¬ 
σεις και αξιοποίηση των νέων τεχνολογιών στην εκπαί¬ 
δευση, αντιμετωπίζουν ενδεχόμενα κρίσιμα προβλήματα, 
επιλύουν διαφορές, συμβάλλουν στη σύνθεση ιδεών και 
απόψεων και αίρουν αμφιβολίες και αμφισβητήσεις. 

7. Ενεργούν γενικότερα με γνώμονα την αρχή ότι η διοί¬ 
κηση της Εκπαίδευσης πρέπει να ασκείται όχι μόνο με την 
εφαρμογή νομικών διατάξεων και επιστημονικών αρχών 
αλλά και με την αντίληψη της υποχρέωσης για την εξυπη¬ 
ρέτηση των πολιτών και της κοινωνίας. 

Άρθρο 15 

Γ ενικά καθήκοντα και αρμοδιότητες 
των Διευθυντών Εκπαίδευσης 

1. Οι Διευθυντές Εκπαίδευσης διαχειρίζονται στον το¬ 
μέα της ευθύνης τους την εκπαιδευτική πολιτική και υπο¬ 
στηρίζουν από διοικητική άποψη την εφαρμογή των εκ¬ 
παιδευτικών καινοτομιών οι οποίες εισάγονται στην εκ¬ 
παίδευση. Φροντίζουν ώστε να γίνεται κατανοητό το 
περιεχόμενο των καινοτομιών για την αποτελεσματικότε¬ 
ρη εφαρμογή τους. 

2. Ειδικότερα οι Διευθυντές Εκπαίδευσης: 

α. Ασκούν τη διοίκηση, εποπτεύουν, καθοδηγούν και 
συντονίζουν το έργο των Γ ραφείων Εκπαίδευσης, των 
Γραφείων Τεχνικής - Επαγγελματικής Εκπαίδευσης και 
Γ ραφείων Φυσικής Αγωγής, των σχολικών μονάδων, κα¬ 
θώς και των εκπαιδευτικών της περιφέρειάς τους. 

β. Ενημερώνουν τους Προϊσταμένους των Γ ραφείων 
της περιφέρειάς τους, καθώς και τους Διευθυντές των 
σχολικών μονάδων της αρμοδιότητάς τους για θέματα 
που σχετίζονται με τη διοίκηση, την οργάνωση του εκπαι¬ 
δευτικού έργου και την αποτελεσματική λειτουργία των 
σχολικών μονάδων 

γ. Είναι διοικητικοί και πειθαρχικοί προϊστάμενοι των 
Προϊσταμένων των Γ ραφείων Εκπαίδευσης, των Διευθυ¬ 
ντών, σχολικών μονάδων των εκπαιδευτικών και των διοι¬ 
κητικών υπαλλήλων της περιφέρειας ευθύνης τους. Λύ¬ 
νονται να ασκήσουν πειθαρχική δικαιοδοσία και να διατά¬ 
ξουν πειθαρχική διαδικασία επί όλων των εκπαιδευτικών 
της Διεύθυνσης Εκπαίδευσης. 

δ. Μετέχουν στη διαδικασία αξιολόγησης σύμφωνα με 
την ισχύουσα νομοθεσία. 

ε. Οργανώνουν και εποπτεύουν τα προγράμματα της 
Πρόσθετης Διδακτικής Στήριξης, της Ενισχυτικής Διδα¬ 
σκαλίας, της εκπαίδευσης των παλιννοστούντων και αλ¬ 
λοδαπών μαθητών καθώς και όλων των καινοτόμων δρά¬ 
σεων οι οποίες εφαρμόζονται στην εκπαίδευση, σε συ¬ 
νεργασία με τους Σχολικούς Συμβούλους και τους 
Διευθυντές των σχολικών μονάδων. 

στ. Εισηγούνται αρμοδίως την ίδρυση, την προαγωγή, 
τη συγχώνευση, τη μεταφορά, τη μετονομασία, τη μετα¬ 
τροπή, την κατάργηση ή τον υποβιβασμό των σχολικών 
μονάδων καθώς και την προσθήκη νέων τομέων και ειδι¬ 
κοτήτων σταΤ.Ε.Ε. 

ζ. Συσκέπτονται όποτε κρίνουν αναγκαίο, με τους Προϊ¬ 
σταμένους Γ ραφείων της αρμοδιότητάς τους για θέματα 
διοίκησης, οργάνωσης και λειτουργίας των σχολικών μο¬ 
νάδων με σκοπό τη βελτίωση συνθηκώντης παρεχόμενης 
εκπαίδευσης και την αντιμετώπιση ενδεχομένων προβλη¬ 
μάτων. 

η. Συσκέπτονται με εκπροσώπους των Συλλόγων ή Ενώ¬ 
σεων των Εκπαιδευτικών, των Οργανισμών Τοπικής Αυτο¬ 
διοίκησης, των Συλλόγων, Ενώσεων και Ομοσπονδιών 
των Γονέων για την αντιμετώπιση προβλημάτων σχετικών 
με την εκπαίδευση. 

θ. Ενημερώνουν τον Περιφερειακό Διευθυντή Εκπαί¬ 
δευσης για όσα σοβαρά προβλήματα διαταράσσουν τη 
λειτουργία των σχολικών μονάδων και εισηγούνται τα 
αναγκαία μέτρα για την αντιμετώπισή τους. 

ι. Συντάσσουν ετήσια έκθεση στο τέλος κάθε διδακτι¬ 
κού έτους αναφορικά με τις δραστηριότητες της Διεύ¬ 
θυνσης Εκπαίδευσης, την κατάσταση των σχολείων, τις 
ανάγκες των σχολικών μονάδων και προτείνουν τα ανα¬ 
γκαία μέτρα. Την έκθεση υποβάλλουν στον οικείο Περι¬ 
φερειακό Διευθυντή Εκπαίδευσης. 

ια. Συμμετέχουν στα υπηρεσιακά συμβούλια, όπως η 
κείμενη νομοθεσία προβλέπει. Έχουν την ευθύνη της 
εκτέλεσης των πειθαρχικών αποφάσεωντων οικείων Υπη¬ 
ρεσιακών Συμβουλίων, εκτός από εκείνες που επιβάλ¬ 
λουν την πειθαρχική ποινή της οριστικής παύσης. 

ιβ. Συντονίζουν τη δράση των Προϊσταμένων των Γ ρα¬ 
φείων για την αντιμετώπιση έκτακτων αναγκών στο πλαί¬ 
σιο του πολιτικού σχεδιασμού. 

ιγ. Ασκούν διοίκηση στις αποκεντρωμένες υπηρεσίες οι 
οποίες ανήκουν στην οικεία Διεύθυνση Εκπαίδευσης των 
Νομών ή Νομαρχιών, δηλαδή τους Συμβουλευτικούς 
Σταθμούς Νέων (Σ.Σ.Ν), τα Κέντρα Συμβουλευτικής - 
Προσανατολισμού (ΚΕ.ΣΥ.Π), τα Γραφεία Σχολικού 
Επαγγελματικού Προσανατολισμού (Σ.Ε.Π.), τα Εργα¬ 
στηριακά Κέντρα Φυσικών Επιστημών (Ε.Κ.Φ.Ε.) και τα 
Κέντρα Πληροφορικής και Νέων Τεχνολογιών 
(ΠΛΗ.ΝΕ.Τ), είναι πειθαρχικοί προϊστάμενοι των Προϊ¬ 
σταμένων αυτών και του προσωπικού τους και εισηγού- 
νταιτη στελέχωσή τους με απόσπαση εκπαιδευτικών, κα¬ 
θώς και την ανάκληση της απόσπασης αυτών. 


Άρθρο 16 

Καθήκοντα και αρμοδιότητες των Διευθυντών 
Εκπαίδευσης σχετικά με τις εξετάσεις 

1. Οι Διευθυντές Εκπαίδευσης Συγκροτούν τη Νομαρ¬ 
χιακή Επιτροπή των εξετάσεων Ενιαίων Λυκείων, την επι¬ 
τροπή των επαναληπτικών εξετάσεων για τους δικαιολο¬ 
γημένα απόντες, την επιτροπή αναβαθμολόγησης για τα 
μαθήματα των Ενιαίων Λυκείων τα οποία εξετάζονται σε 
επίπεδο σχολικής μονάδας και την επιτροπή αναβαθμο¬ 
λόγησης για τα μαθήματα Γυμνασίου. 

2. Στις Διευθύνσεις στις οποίες δεν υπάρχει Γ ραφείο Τε¬ 
χνικής - Επαγγελματικής Εκπαίδευσης συγκροτούν τις 
παραπάνω επιτροπές για τα ΤΕΕ καθώς και τις επιτροπές 
για τις εξετάσεις Β' κύκλου των Τ.Ε.Ε. 

3. Συγκροτούν τις Λυκειακές Επιτροπές των εξετάσεων 
για τα πανελλαδικώς εξεταζόμενα μαθήματα των δημο¬ 
σίων και ιδιωτικών σχολικών μονάδων και ορίζουν τις ομά¬ 
δες επιτηρητών. 

4. Εισηγούνται στην Περιφερειακή Διεύθυνση Εκπαί¬ 
δευσης τον ορισμό των διδακτηρίων τα οποία θα χρησι¬ 
μοποιηθούν ως βαθμολογικά κέντρα στην περιοχή ευθύ¬ 
νης τους. 

5. Συνεργάζονται με τους Προϊσταμένους των Γ ραφεί¬ 
ων στη διαμόρφωση της πρότασης των Σχολικών Συμ¬ 
βούλων για τη συμμετοχή των εκπαιδευτικών στην Κε¬ 
ντρική Επιτροπή των Εξετάσεων (Κ.Ε.Ε.), 

6. Συγκροτούν την επιτροπή για τις εξετάσεις ενηλίκων, 
προκειμένου να αποκτήσουν απολυτήριο Δημοτικού σχο¬ 
λείου. 

7. Εποπτεύουν τις εξετάσεις που διεξάγονται στην εκ¬ 
παιδευτική τους περιφέρεια από το Α.Σ.Ε.Π. για την πρό¬ 
σληψη υπαλλήλων στο Δημόσιο. 

8. Μεριμνούν για τη φύλαξη των γραπτών δοκιμίων των 
παραπάνω εξετάσεων, καθώς και των γραπτών δοκιμίων 
των προαγωγικών και απολυτηρίων εξετάσεων των Ενιαί¬ 
ων Λυκείων και των Τ.Ε.Ε. στα μαθήματα που εξετάζονται 
με κοινά θέματα. 

Άρθρο 17 

Αρμοδιότητες των Διευθυντών Εκπαίδευσης σχετικές με 
τους πίνακες των Διευθυντών - Υποδιευθυντών 
των σχολικών μονάδων και άλλα συναφή θέματα. 

1. Οι Διευθυντές Εκπαίδευσης προβαίνουν στο διαχω¬ 
ρισμό των σχολείων της Διεύθυνσης σε περιοχές τοποθέ¬ 
τησης των Διευθυντών των σχολικών μονάδων και Σ.Ε.Κ., 
ύστερα από εισήγηση των αρμοδίων Υπηρεσιακών Συμ¬ 
βουλίων. 

2. Προκηρύσσουν την κατάρτιση αξιολογικού πίνακα 
επιλογής Διευθυντών των σχολικών μονάδων και Σ.Ε.Κ. 
καθώς και των Προϊσταμένων Εκπαιδευτικών Θεμάτων. 

3. Προκηρύσσουν την κατάρτιση πινάκων των Υποδιευ¬ 
θυντών σχολικών μονάδων και Σ.Ε.Κ. καθώς και των υπευ¬ 
θύνων τομέων. 

4. Κυρώνουν τους πίνακες των Υποδιευθυντών των σχο¬ 
λικών μονάδων και Σ.Ε.Κ. καθώς και των υπευθύνων το¬ 
μέων και, ύστερα από πρόταση των οικείων Υπηρεσιακών 
Συμβουλίων, διενεργούν την τοποθέτησή τους στα σχο¬ 
λεία. 

5. Ορίζουν, ύστερα από εισήγηση του οικείου Υπηρε¬ 
σιακού Συμβουλίου, τους αναπληρωτές των Διευθυντών 
των σχολικών μονάδων για τις οποίες δεν προβλέπεται 
Υποδιευθυντής. 

6. Ορίζουν, ύοτερα από εισήγηση του αρμοδίου Υπηρε- 
σια κο ύ Σ υ μβο υλίο υ, το ν π ρ ο σω ρ ινό αναπλη ρ ωτή Διε υ θ υ - 
ντή, όταν δεν υπάρχει, κωλύεται ή απουσιάζει ο Διευθυ¬ 
ντής και δεν υπάρχει Υποδιευθυντής. 

7. Ορίζουν τους Προϊσταμένους των Μονοθεσιών, των 
Διθέσιων και Τριθέσιων Δημοτικών σχολείων και τους 
προϊσταμένους Νηπιαγωγείων ύστερα από πρόταση των 
οικείων Υπηρεσιακών Συμβουλίων. 

8. Υποβάλλουν για εκτέλεση στην Περιφερειακή Διεύ¬ 
θυνση Εκπαίδευσης τις προτάσεις των οικείων Υπηρεσια¬ 
κών Συμβουλίων που αφορούν τις μεταθέσεις των εκπαι¬ 
δευτικών στην περιοχή της Διεύθυνσης από άλλα ΠΥΣΔΕ 
ή ΠΥΣΠΕ, από σχολείο σε άλλο σχολείο της ίδιας περιο¬ 
χής ή αυτών οι οποίοι επιστρέφουν από το εξωτερικό. 

9. Υποβάλλουν για κύρωση στην Περιφερειακή Διεύ¬ 
θυνση Εκπαίδευσης τους αξιολογικούς πίνακες επιλογής 
των Διευθυντών των Σχολικών Μονάδων και Σ.Ε.Κ.. 

10. Εκδίδουντις πράξεις της προσωρινής τοποθέτησης 
των εκπαιδευτικών οι οποίοι επιστρέφουν από το εξωτε¬ 
ρικό και τις πράξεις τοποθέτησης των εκπαιδευτικών οι 
οποίοι διορίζονται, μετατίθενται ή αποσπώνται ύστερα 
από πρόταση των οικείων Υπηρεσιακών Συμβουλίων. 

Άρθρο 18 

Καθήκοντα και αρμοδιότητες των Διευθυντών 
Εκπαίδευσης σε σχέση με τους εκπαιδευτικούς 

1. Οι Διευθυντές Εκπαίδευσης εκδίδουντις πράξεις μο¬ 
νιμοποίησης των εκπαιδευτικών της Πρωτοβάθμιας και 
Δευτεροβάθμιας Εκπαίδευσης, ύστερα από πρόταση των 
οικείων Υπηρεσιακών Συμβουλίων. 

2. Χορηγούν τα μισθολογικά κλιμάκια και τα επιδόματα 
χρόνου υπηρεσίας στους εκπαιδευτικούς και στους διοι¬ 
κητικούς υπαλλήλους της αρμοδιότητάς τους. 

3. Χορηγούν τα επιδόματα μεταπτυχιακών σπουδών 
στους κατόχους τίτλων, ύστερα από σύμφωνη γνώμη των 
οικείων Υπηρεσιακών Συμβουλίων. 

4. Διαθέτουν μερικά ή ολικά ύστερα από πρόταση των 
οικείων Υπηρεσιακών Συμβουλίων εκπαιδευτικούς της 
Δευτεροβάθμιας Εκπαίδευσης σε άλλη σχολική μονάδα ή 
σε τμήματα Πρόσθετης Διδακτικής Στήριξης ή σε τμήμα¬ 
τα Ενισχυτικής Διδασκαλίας, όταν η συμπλήρωση του 
υποχρεωτικού ωραρίου δεν είναι αντικειμενικά δυνατή 
στη σχολική μονάδα που υπηρετούν. 

5. Διαθέτουν εκπαιδευτικούς ειδικοτήτων από τη Δευ¬ 
τεροβάθμια στην Πρωτοβάθμια Εκπαίδευση και αντί¬ 
στροφα για τη διδασκαλία μαθημάτων Ξένων Γλωσσών, 
Μουσικής, Καλλιτεχνικών και Φυσικής Αγωγής, είτε με 
ολική απόσπαση είτε για τη συμπλήρωση του υποχρεωτι¬ 
κού ωραρίου ή και με υπερωριακή απασχόληση. 

6. Μπορούν να αποσπούν εκπαιδευτικούς σε άλλη σχο¬ 
λική μονάδα για χρονικό διάστημα δύο μηνών, για να κα¬ 
λύπτουν επείγουσες εκπαιδευτικές ανάγκες, και εισηγού- 
νται στο οικείο Υπηρεσιακό Συμβούλιο την παράταση των 
αποσπάσεων αυτών μέχρι τη λήξη του διδακτικού έτους. 

7. Μπορούν να αποσπούν εκπαιδευτικούς σε άλλη σχο¬ 
λική μονάδα της ιδίας Διεύθυνσης για χρονικό διάστημα 
έως και τρεις (3) μήνες, όταν διενεργείται εναντίον τους 
ένορκη διοικητική εξέταση για πειθαρχικό παράπτωμα, 
σύμφωνα με τις προβλέψεις του κώδικα δημοσίων υπαλ¬ 
λήλων. 

8. Αναθέτουν διδασκαλία πέραν του υποχρεωτικού 
ωραρίου με υπερωριακή αποζημίωση στους εκπαιδευτι¬ 


κούς Πρωτοβάθμιας και Δευτεροβάθμιας εκπαίδευσης 
για την κάλυψη των ωρών διδασκαλίας. 

9. Προσλαμβάνουν τους ωρομισθίους εκπαιδευτικούς 
και εκδίδουντις πράξεις πρόσληψης και απόλυσης. 

10. Τοποθετούν στις σχολικές μονάδες της περιφέρει- 
άςτους προσωρινούς αναπληρωτές και εκδίδουντις πρά¬ 
ξεις απόλυσής τους. 

11. Προσλαμβάνουν αναπληρωτές και ωρομισθίους εκ¬ 
παιδευτικούς για τις Σχολικές Μονάδες Ειδικής Αγωγής 
(Σ.Μ.Ε.Α ) από τους πίνακες που καταρτίζουν τα οικεία 
Υπηρεσιακά Συμβούλια. 

12. Φυλάσσουν και ενημερώνουν τους ατομικούς υπη¬ 
ρεσιακούς φακέλους των εκπαιδευτικών και διοικητικών 
υπαλλήλων της περιοχής ευθύνης τους. 

13. Συμμετέχουν στις επιτροπές διεξαγωγής των εξετά¬ 
σεων για την εισαγωγή και φοίτηση των εκπαιδευτικών 
της πρωτοβάθμιας εκπαίδευσης στα Διδασκαλεία Δημο¬ 
τικής Εκπαίδευσης. 

14. Καθορίζουν την περιφέρεια εγγραφής των μαθητών 
στις σχολικές μονάδες, ύστερα από εισήγηση των αρμο¬ 
δίων οργάνων. 

15. Εγκρίνουν τη λειτουργία των Τάξεων Υποδοχής και 
των Φροντιστηριακών Τμημάτων και αναθέτουν σε εκπαι¬ 
δευτικούς τη διδασκαλία σε αυτά. 

16. Εγκρίνουν τη λειτουργία κατευθύνσεων στα Ενιαία 
Λύκεια καθώς και τμημάτων μαθημάτων επιλογής. 

Άρθρο 19 

Αρμοδιότητες των Διευθυντών Εκπαίδευσης σχετικές με 
τα λοιπά θέματα υπηρεσιακής κατάστασης 
των εκπαιδευτικών 

1. Οι Διευθυντές Εκπαίδευσης χορηγούν άδειες κανονι¬ 
κές, αναρρωτικές, γονικές, μητρότητας και ειδικές, με 
αποδοχές ή χωρίς αποδοχές, καθώς και τις άδειες για 
εξετάσεις στους εκπαιδευτικούς και διοικητικούς υπαλ¬ 
λήλους της αρμοδιότητάς τους. 

2. Χορηγούν τις συνδικαλιστικές άδειες για τη συμμετο¬ 
χή των εκπαιδευτικών στις γενικές συνελεύσεις των συλ¬ 
λόγων τους. 

3. Αποσπούν τους εκπαιδευτικούς οι οποίοι είναι μέλη 
των διοικητικών συμβουλίων των συνδικαλιστικών οργα¬ 
νώσεων σε σχολεία της έδρας. 

4. Χορηγούν στους εκπαιδευτικούς τις άδειες για να 
ασκήσουν τα καθήκοντάτους ως αιρετά μέλη της αυτοδι¬ 
οίκησης στους εκπαιδευτικούς, σύμφωνα με την κείμενη 
νομοθεσία. 

5. Ρυθμίζουν όλα τα θέματα τα οποία έχουν σχέση με 
την εκλογή των αιρετών μελών των ΠΥΣΠΕ και ΠΥΣΔΕ. 

6. Εκδίδουντις διαπιστωτικές πράξεις απόλυσης λόγω 
35/τίας ή ορίου ηλικίας των εκπαιδευτικών των δημοσίων, 
των ιδιωτικών και ισοτίμων ξένων σχολείων. 

7. Αποδέχονται τις παραιτήσεις και εκδίδουν τις διαπι- 
στωτικές πράξεις απόλυσης των μόνιμων εκπαιδευτικών 
καθώς και εκείνων οι οποίοι υπηρετούν με σύμβαση αορί¬ 
στου χρόνου. 

8. Διαβιβάζουν τα απαιτούμενα δικαιολογητικά για τη 
σύνταξη των εκπαιδευτικών και διοικητικών υπαλλήλων 
της αρμοδιότητάς τους στην υπηρεσία συντάξεων του 
Γενικού Λογιστηρίου του Κράτους. 

9. Εκδίδουν τις πράξεις αναγνώρισης της προϋπηρε¬ 
σίας των εκπαιδευτικών, ύστερα από γνωμοδότηση του 

οικείου Υπηρεσιακού Συμβουλίου, σύμφωνα με την κείμε¬ 
νη νομοθεσία. 

Άρθρο 20 

Αρμοδιότητες των Διευθυντών Εκπαίδευσης σχετικές 
με την ιδιωτική εκπαίδευση 

1. Οι Διευθυντές Εκπαίδευσης εγκρίνουν τη μεταφορά 
των ιδιωτικών σχολείων σε άλλα διδακτήρια. 

2. Χορηγούν την άδεια ίδρυσης φροντιστηρίων Δευτε¬ 
ροβάθμιας Εκπαίδευσης και Κέντρων Ξένων Γλωσσών. 

3. Εγκρίνουν τη λειτουργία ιδιωτικών σχολών το από¬ 
γευμα. 

4. Συγκροτούν τις επιτροπές καταλληλότητας των δι¬ 
δακτηρίων των ιδιωτικών σχολείων, των Τ.Ε.Ε και των 
φροντιστηρίων. 

5. Χορηγούν και ανανεώνουντις άδειες λειτουργίας των 
φροντιστηρίων και Κέντρων Ξένων Γλωσσών. 

6. Χορηγούν τις άδειες διδασκαλίας σε ιδιωτικά σχο¬ 
λεία. 

7. Αναθέτουν σε ιδιώτες τη διδασκαλία μαθημάτων 
Μουσικής και την άσκηση στα εργαστήρια των μαθητών 
των Μουσικών Σχολείων. 

8. Εκδίδουν τις πράξεις διορισμού των ιδιωτικών εκπαι¬ 
δευτικών. 

9. Εκδίδουν τις πράξεις απόλυσης των ιδιωτικών εκπαι¬ 
δευτικών μετά από σύμφωνη γνώμη της επιτροπής του 
άρθρου 13 του Ν. 2986/2002. 

10. Είναι διοικητικοί και πειθαρχικοί προϊστάμενοι των 
ιδιωτικών σχολείων, των Φροντιστηρίων και των αντιστοί¬ 
χων εκπαιδευτικών. Ασκούν διοικητικό και πειθαρχικό 
έλεγχο, όταν διαπιστώνουν πλημμελή εκτέλεση καθηκό¬ 
ντων ή παραβάσεις. 

Άρθρο 21 

Αρμοδιότητες των Διευθυντών Εκπαίδευσης σε σχέση 
με τους Διευθυντές σχολικών μονάδων 

1. Οι Διευθυντές Εκπαίδευσης της Πρωτοβάθμιας και 
της Δευτεροβάθμιας εκπαίδευσης είναι διοικητικοί και 
πειθαρχικοί προϊστάμενοι των Διευθυντών των σχολικών 
μονάδων, καθώς και των δημόσιων και ιδιωτικών εκπαι¬ 
δευτικών της περιοχής ευθύνης τους. 

2. Ειδικότερα: 

α. Εποπτεύουν το έργο των Διευθυντών των σχολικών 
μονάδων, δημοσίων και ιδιωτικών, και ελέγχουν αν η διοί¬ 
κηση και η λειτουργία των σχολείων εναρμονίζονται με τις 
διατάξεις της ισχύουσας νομοθεσίας. 

β. Επισκέπτονται κατά τη κρίση τους τις σχολικές μονά¬ 
δες της εκπαιδευτικής τους περιφέρειας και παρέχουν 
στους Διευθυντές των σχολείων τις απαραίτητες οδηγίες 

γ. Συγκαλούν συσκέψεις των Διευθυντών των σχολικών 
μονάδων κατά περιοχή και οργανώνουν επιμορφωτικά 
σεμινάρια για θέματα αρμοδιότητάςτους, δίνουν τις απα¬ 
ραίτητες οδηγίες και αίρουν σχετικές αμφιβολίες και αμ¬ 
φισβητήσεις. 

δ. Συνεργάζονται με τους Σχολικούς Συμβούλους και 
τους Προϊσταμένους των Γραφείων για τη διευθέτηση 
διαφορών ανάμεσα στους Διευθυντές και το διδακτικό 
προσωπικό στις σχολικές μονάδες της περιοχής τους, 
προκειμένου να αποκαταστήσουν ήρεμο παιδαγωγικό 
κλίμα στο σχολείο και να εξασφαλίσουν πνεύμα συνεργα¬ 
σίας. 

ε. Εξετάζουντις καταγγελίες που γίνονται σε βάρος των 


Διευθυντών και των εκπαιδευτικών, ελέγχουν την αξιοπι¬ 
στία τους και στις περιπτώσεις που κρίνουν ότι υφίσταται 
πρόβλημα, ασκούν τις πειθαρχικές τους αρμοδιότητες. 

στ. Φροντίζουν για την υποδομή και για τα διδακτηρια- 
κά προβλήματα των σχολείων και εισηγούνται αρμοδίως 
την επισκευή των διδακτηρίων και τον εξοπλισμό τους με 
έπιπλα, σκεύη και εποπτικό υλικό, καθώς και τις αναγκαί¬ 
ες παρεμβάσεις στην αρχιτεκτονική των εσωτερικών και 
εξωτερικών χώρων των διδακτηρίων σε μια παιδαγωγική 
κατεύθυνση. 

ζ. Αξιολογούν τους Διευθυντές των σχολικών μονάδων 
σύμφωνα με τις ισχύουσες διατάξεις. 

Άρθρο 22 

Αρμοδιότητες των Διευθυντών Εκπαίδευσης σε σχέση 
με τους Προϊσταμένους Γ ραφείων Εκπαίδευσης 

1. Οι Διευθυντές Εκπαίδευσης της Πρωτοβάθμιας και 
Δευτεροβάθμιας Εκπαίδευσης είναι διοικητικοί και πει¬ 
θαρχικοί προϊστάμενοι των Προϊσταμένων των Γ ραφείων 
της αρμοδιότητάς τους. 

2. Εποπτεύουν, ελέγχουν, καθοδηγούν και υποστηρί¬ 
ζουν το έργο των Προϊσταμένων των Γ ραφείων. 

3. Συνεργάζονται μαζί τους, συντονίζουντη δράση τους 
και εναρμονίζουν τις προσπάθειές τους για την αποτελε¬ 
σματική αντιμετώπιση των διοικητικών και λειτουργικών 
προβλημάτων των σχολείων. 

4. Αξιολογούν τους Προϊσταμένους των Γ ραφείων σύμ¬ 
φωνα με τις ισχύουσες διατάξεις. 

5. Συσκέπτονται με τους Προϊσταμένους Γραφείων 
στην αρχή κάθε σχολικού έτους, αλλά και όσες φορές το 
κρίνουν απαραίτητο, προκειμένου να προγραμματίσουν 
από κοινού τις δραστηριότητες αναφορικά με τη λειτουρ¬ 
γία των σχολείων, το εκπαιδευτικό έργο, το άνοιγμα του 
σχολείου στην τοπική κοινωνία και τη συνεργασία με όλα 
τα όργανα λαϊκής συμμετοχής. 

6. Χορηγούν στους Προϊσταμένους Γραφείωντις κανο¬ 
νικές, ειδικές και αναρρωτικές άδειες. 

7. Εγκρίνουν τις εκτός έδρας μετακινήσεις για υπηρε¬ 
σιακούς λόγους των Προϊσταμένων των Γ ραφείων. 

Άρθρο 23 

Αρμοδιότητες των Διευθυντών Εκπαίδευσης σε σχέση 
με τους Σχολικούς Συμβούλους 

1. Οι Διευθυντές Εκπαίδευσης συνεργάζονται με τους 
Σχολικούς Συμβούλους για κάθε θέμα που σχετίζεται με 
τη βελτίωση της παρεχόμενης εκπαίδευσης, προκειμέ¬ 
νου να υπάρξει παιδαγωγική - επιστημονική και διοικητική 
στήριξη στη λειτουργία του σχολείου. 

2. Ειδικότερα: 

α. Εντός του μηνός Σεπτεμβρίου πραγματοποιείται κοι¬ 
νή σύσκεψη του Διευθυντή Εκπαίδευσης και των Σχολι¬ 
κών Συμβούλων για τον προγραμματισμό των εκπαιδευτι¬ 
κών δραστηριοτήτων του διδακτικού έτους. 

β. Οι Διευθυντές Εκπαίδευσης στα πλαίσια της αρμο¬ 
διότητάς τους, εάν επισημαίνουν προβλήματα εκπαιδευ¬ 
τικού χαρακτήρα, ενημερώνουν τον αρμόδιο Σχολικό 
Σύμβουλο και εισηγούνται τις λύσεις που θεωρούν ανα¬ 
γκαίες. Σε περίπτωση διαφωνίας τους αποφασίζει ο Προϊ¬ 
στάμενος του οικείου Τμήματος Επιστημονικής - Παιδα¬ 
γωγικής καθοδήγησης, ύστερα από έγκριση του Περιφε¬ 
ρειακού Διευθυντή εκπαίδευσης. 

Άρθρο 24 

Καθήκοντα και Αρμοδιότητες των Προϊσταμένων των 
Γραφείων Εκπαίδευσης 

1. Οι Προϊστάμενοι των Γραφείων Πρωτοβάθμιας και 
Δευτεροβάθμιας Εκπαίδευσης υπάγονται στις οικείες Δι¬ 
ευθύνσεις του Νομού ή Νομαρχιακού Διαμερίσματος και 
έχουν την ευθύνη διοίκησης, του συντονισμού και του 
ελέγχου της λειτουργίας των σχολικών μονάδων των πε¬ 
ριοχών της ευθύνης τους. 

2. Μετέχουν στη διαδικασία αξιολόγησης των Διευθυ¬ 
ντών των σχολικών μονάδων, των εκπαιδευτικών και των 
διοικητικών υπαλλήλων που υπηρετούν στο γραφείο που 
προΐστανται. 

3. Μετέχουν στα Περιφερειακά Υπηρεσιακά Συμβούλια, 
τις Νομαρχιακές Επιτροπές και την επιτροπή παρακο¬ 
λούθησης και συντονισμού της διδακτέας ύλης και συ¬ 
γκροτούν όλες τις προβλεπόμενες επιτροπές εξετάσεων. 

4. Παρέχουν οδηγίες στους Διευθυντές και εκπαιδευτι¬ 
κούς των σχολικών μονάδων που ελέγχουν, επιλύουν δια¬ 
φορές, αίρουν αμφισβητήσεις και αναλαμβάνουν πρωτο¬ 
βουλίες για την προώθηση καινοτόμων δράσεων και νέων 
τεχνολογιών στην εκπαίδευση, σε συνεργασία με τους Δι¬ 
ευθυντές Εκπαίδευσης και τους Σχολικούς Συμβούλους. 

5. Ασκούν διοίκηση, εποπτεύουν, καθοδηγούν, συντονί¬ 
ζουν και ελέγχουν το έργο των Διευθυντών των σχολικών 
μονάδων του Γραφείου ευθύνης τους. 

6. Είναι οι διοικητικοί και πειθαρχικοί προϊστάμενοι, των 
Διευθυντών των σχολικών μονάδων, των εκπαιδευτικών 
των σχολείων αρμοδιότητάς τους, καθώς και των διοικη¬ 
τικών υπαλλήλων που υπηρετούν στο Γ ραφείο τους. 

7. Ενημερώνουν τους Διευθυντές των σχολικών μονά¬ 
δων της αρμοδιότητάς τους για θέματα που σχετίζονται 
με τη διοίκηση, την οργάνωση του εκπαιδευτικού έργου 
και την αποτελεσματική λειτουργία των σχολικών μονά¬ 
δων εκπαίδευσης. 

8. Έχουν την ευθύνη εκτέλεσης των πειθαρχικών απο- 
φάσεωντων οικείων Υπηρεσιακών Συμβουλίων, εκτός της 
πειθαρχικής ποινής της οριστικής παύσης. 

9. Εισηγούνται την ίδρυση, προαγωγή, συγχώνευση, 
μεταφορά, μετονομασία, κατάργηση, υποβιβασμό των 
σχολικών μονάδων, καθώς και την προσθήκη νέων Τομέ¬ 
ων και Ειδικοτήτων στα Τ.Ε.Ε. της περιοχής ευθύνης 
τους. 

10. Συσκέπτονται με τους Διευθυντές Εκπαίδευσης για 
θέματα διοίκησης, οργάνωσης και λειτουργίας των σχο¬ 
λικών μονάδων με σκοπό τη βελτίωση της παρεχόμενης 
εκπαίδευσης και την αντιμετώπιση ενδεχόμενων προβλη¬ 
μάτων. 

11. Εποπτεύουν τα προγράμματα που εφαρμόζονται 
στα σχολεία της αρμοδιότητάς τους σχετικά με την Ενι- 
σχυτική Διδασκαλία, την Πρόσθετη Διδακτική Στήριξη, 
την εκπαίδευση των παλιννοστούντων και αλλοδαπών μα¬ 
θητών, καθώς και των λοιπών καινοτόμων δράσεων όλων 
των βαθμιδών εκπαίδευσης. 

12. Επισκέπτονται τις σχολικές μονάδες του χώρου ευ¬ 
θύνης τους, συζητούν τα διάφορα προβλήματα αρμοδιό¬ 
τητάς τους, παρέχουν τις απαραίτητες οδηγίες και διατυ¬ 
πώνουν υποδείξεις για επίλυσή τους. 

13. Ενημερώνουν τους Διευθυντές των σχολικών μονά¬ 
δων για θέματα που αφορούν την αποτελεσματική άσκη¬ 
ση των διοικητικών καθηκόντων, συγκαλούν συσκέψεις 
κατά περιοχή και οργανώνουν επιμορφωτικά σεμινάρια 


για θέματα αρμοδιότητάς τους, ιδιαίτερα όταν υπάρχουν 
καινοτομίες και νέα μέτρα στη διοίκηση. 

14. Παρεμβαίνουν σε συνεργασία με τον αρμόδιο Σχο¬ 
λικό Σύμβουλο για τη διευθέτηση διαφορών ανάμεσα 
στους Διευθυντές και το διδακτικό προσωπικό στις σχολι¬ 
κές μονάδες της περιοχής ευθύνης τους, προκειμένου να 
επικρατεί ήρεμο παιδαγωγικό κλίμα στο σχολείο και να 
εξασφαλίζεται πνεύμα συνεργασίας. 

15. Εξετάζουν τις καταγγελίες που γίνονται σε βάρος 
των Διευθυντών, και των εκπαιδευτικών, ελέγχουν την 
αξιοπιστία τους και στις περιπτώσεις που κρίνουν ότι υφί- 
σταται πρόβλημα, ασκούν τις πειθαρχικές τους αρμοδιό¬ 
τητες. 

16. Φροντίζουν για τις υποδομές και για τα διδακτηρια- 
κά προβλήματα των σχολείων και εισηγούνται αρμοδίως 
την επισκευή των διδακτηρίων και τον εξοπλισμό τους με 
έπιπλα, σκεύη και εποπτικό υλικό, καθώς και τις αναγκαί¬ 
ες παρεμβάσεις στην αρχιτεκτονική των εσωτερικών και 
εξωτερικών χώρων των διδακτηρίων. 

17. Ενημερώνουν το Διευθυντή Εκπαίδευσης για σοβα¬ 
ρά προβλήματα που διαταράσσουν τη λειτουργία των 
σχολικών μονάδων καιεισηγούνταιτα αναγκαία μέτρα για 
την αντιμετώπισή τους. 

18. Συσκέπτονται με εκπροσώπους των Συλλόγων ή 
Ενώσεων των Εκπαιδευτικών, της Τοπικής Αυτοδιοίκη¬ 
σης, των Συλλόγων ή Ενώσεων Γονέων για αντιμετώπιση 
προβλημάτων σχετικών με την ασφάλεια, την υγιεινή των 
μαθητών, τις υποδομές των σχολείων και άλλα συναφή 
θέματα. 

19. Συντάσσουν ετήσια έκθεση στο τέλος κάθε διδακτι¬ 
κού έτους αναφορικά με τις δραστηριότητες που ανέπτυ¬ 
ξε το Γ ραφείο τους, την κατάσταση των σχολείων της πε¬ 
ριφέρειας ευθύνης τους, καθώς και τις ανάγκες των σχο¬ 
λικών μονάδων και προτείνουν μέτρα για την 
αντιμετώπιση των διαφόρων προβλημάτων. Την έκθεση 
αυτή υποβάλλουν σε δύο αντίγραφα στον οικείο Διευθυ¬ 
ντή Εκπαίδευσης, από τα οποία το ένα παραμένει στο αρ¬ 
χείο της Διεύθυνσης και το άλλο υποβάλλεται στον οικείο 
Περιφερειακό Διευθυντή Εκπαίδευσης. 

20. Μετέχουν στη διαδικασία αξιολόγησης σύμφωνα με 
την ισχύουσα νομοθεσία. 

21. Επιλαμβάνονται κάθε θέματος που αναφέρεται στην 
υπηρεσιακή κατάσταση του εκπαιδευτικού προσωπικού 
των σχολείων, καθώς και των διοικητικών υπαλλήλων της 
περιοχής ευθύνης τους και εκδίδουν τις απαραίτητες 
πράξεις ή εισηγούνται στα οικεία Υπηρεσιακά Συμβούλια, 
σύμφωνα με την κείμενη νομοθεσία. 

22. Τηρούν τους ατομικούς υπηρεσιακούς φακέλους 
του εκπαιδευτικού προσωπικού των σχολικών μονάδων 
της περιοχής ευθύνης τους. 

23. Καθορίζουν την περιφέρεια εγγραφήςτων μαθητών 
στις σχολικές μονάδες (χωροταξική κατανομή), ύστερα 
από εισήγηση των αρμοδίων οργάνων. 

24. Εισηγούνται στο Διευθυντή Εκπαίδευσης την ίδρυ¬ 
ση και λειτουργία των Τάξεων Υποδοχής και Φροντιστη¬ 
ριακών Τμημάτων στα σχολεία του Γραφείου ευθύνης 
τους, σύμφωνα με τις κείμενες διατάξεις. 

25. Εκδίδουν τις διαπιστωτικές πράξεις απόλυσης λόγω 
συμπλήρωσης 35/ετίας ή ορίου ηλικίας των εκπαιδευτι¬ 
κών δημοσίων, ιδιωτικών και ξένων σχολικών μονάδων 
αρμοδιότητας τους που είναι ισότιμες των δημοσίων. 

26. Χορηγούντο μισθολογικά κλιμάκια και τα επίδομα- 

τα χρόνου υπηρεσίας στους εκπαιδευτικούς των σχολι¬ 
κών μονάδων, καθώς και στους διοικητικούς υπαλλήλους 
αρμοδιότητάς τους. 

27. Διαβιβάζουν τα απαιτούμενα δικαιολογητικά για τη 
συνταξιοδότηση των εκπαιδευτικών και του διοικητικού 
προσωπικού της αρμοδιότητάς τους στην υπηρεσία συ¬ 
ντάξεων του Γενικού Λογιστηρίου του Κράτους. 

28. Χορηγούν άδειες κανονικές, αναρρωτικές, ειδικές, 
γονικές, μητρότητας, με αποδοχές και χωρίς αποδοχές 
και άδειες εξετάσεων στους εκπαιδευτικούς και διοικητι¬ 
κούς υπαλλήλους της περιοχής ευθύνης τους. 

29. Μεριμνούν για θέματα σχολικής υγιεινής και σε συ¬ 
νεργασία με τους Διευθυντές Εκπαίδευσης, τους υπεύ¬ 
θυνους Αγωγής Υγείας, τους Συμβουλευτικούς Σταθ¬ 
μούς Νέων (Σ.Σ.Ν), το Διευθυντή του σχολείου, το Σύλλο¬ 
γο Διδασκόντων και τις αρμόδιες υγειονομικές 
υπηρεσίες, παίρνουν τα απαραίτητα μέτρα για την προ¬ 
στασία της υγείας των μαθητών. 

30. Εποπτεύουν και ελέγχουν τη λειτουργία και το έργο 
των ιδιωτικών σχολείων, των φροντιστηρίων Δευτερο¬ 
βάθμιας Εκπαίδευσης και των Κέντρων Ξένων Γλωσσών 
και ασκούν τις αρμοδιότητες του άρθρου 20 της παρού¬ 
σας για τα ιδιωτικά σχολεία της περιοχής τους. 

31. Ειδικότερα οι προϊστάμενοι των Γραφείων Τεχνικής 
- Επαγγελματικής Εκπαίδευσης έχουν επιπλέον τις εξής 
αρμοδιότητες: 

α) Συγκροτούν τη Νομαρχιακή Επιτροπή Ειδικών Εξε¬ 
τάσεων καιτις Επιτροπές Εξεταστικών Κέντρων για την ει¬ 
σαγωγή αποφοίτων Β' κύκλου Τ.Ε.Ε. στην Τριτοβάθμια 
Εκπαίδευση. 

β) Συγκροτούν τις επιτροπές αναβαθμολόγησης για τα 
μαθήματα των Τ.Ε.Ε. που εξετάζονται σε επίπεδο σχολι¬ 
κής μονάδας. 

γ) Σε συνεργασία με τους αντίστοιχους Σχολικούς Συμ¬ 
βούλους συγκροτούν την επιτροπή παρακολούθησης και 
συντονισμού της διδακτέας ύλης για τα πανελλαδικώς 
εξεταζόμενα μαθήματα των μαθητών Β' κύκλου Τ.Ε.Ε. 

Άρθρο 25 

Καθήκοντα και αρμοδιότητες των Προϊσταμένων 
Γ ραφείων Φυσικής Αγωγής 

1. Οι Προϊστάμενοι των Γ ραφείων Φυσικής Αγωγής συ¬ 
ντονίζουν όλες τις αθλητικές πράξεις στο χώρο ευθύνης 
τους. Συνεργάζονται με όλους τους φορείς εκπαίδευσης, 
τους Οργανισμούς Τοπικής Αυτοδιοίκησης και τη Γενική 
Γ ραμματεία Αθλητισμού. 

2. Στοχεύουν στη δημιουργία δικτύου ανατροφοδότη¬ 
σης υγιούς πνεύματος στους αθλητικούς αγώνες έτσι 
ώστε το μάθημα της Φυσικής Αγωγής και οι αγώνες να 
έχουν τα χαρακτηριστικά της ευγενούς άμιλλας. 

3. Συντονίζουν τις αθλητικές δραστηριότητες, τις παρε¬ 
λάσεις και λοιπές σχετικές εκδηλώσεις των σχολικών μο¬ 
νάδων και γενικά την αθλητική και γυμναστική κίνηση, 
σχολική και εξωσχολική, στο Νομό ή Νομαρχιακό διαμέ¬ 
ρισμα, συνεργαζόμενοι με τον αρμόδιο Σχολικό Σύμβου¬ 
λο για τα σχολικά θέματα. 

4. Οργανώνουν, σε συνεργασία με τον αρμόδιο Σχολικό 
Σύμβουλο, τους τοπικούς ή περιφερειακούς σχολικούς 
αγώνες καιτις τοπικές γιορτές και φροντίζουν για την κα¬ 
λή διεξαγωγή τους. 


5. Εισηγούνται την ίδρυση και λειτουργία νέων σχολι¬ 
κών γυμναστηρίων και άλλων αθλητικών εγκαταστάσεων 
καθώς και τη χορήγηση του αθλητικού υλικού. 

6. Παρακολουθούν την κατασκευή, συντήρηση και λει¬ 
τουργία των σχολικών γυμναστηρίων, φροντίζουν για τη 
βελτίωση και οικονομική επιχορήγησή τους και εισηγού- 
νται στον οικείο Νομάρχη τη λήψη μέτρων σε θέματα ανά¬ 
πτυξης του αθλητισμού και καλής λειτουργίας των αθλη¬ 
τικών εγκαταστάσεων. 

7. Συμμετέχουν στις επιτροπές υγειονομικής εξέτασης 
και πρακτικής δοκιμασίας των υποψηφίων για τα 
Τ.Ε.Φ.Α.Α. 

8. Συνεργάζονται με τους Διευθυντές Εκπαίδευσης και 
τους Προϊσταμένους Γ ραφείων της Πρωτοβάθμιας σε 
ό,τι αφορά τη διδασκαλία του μαθήματος Φυσικής Αγω¬ 
γής, τον αθλητισμό καιτις άλλες σχολικές δραστηριότη¬ 
τες στα Δημοτικά Σχολεία. 

9. Ασκούν οποιαδήποτε αρμοδιότητα σχετική με τα Γυ- 
μναστήρια, τα Κολυμβητήρια και τα Αθλητικά Σωματεία, 
και γενικότερα τον εξωσχολικό αθλητισμό που εκχωρείται 
ύστερα από ειδική εξουσιοδότηση της Γενικής Γραμμα¬ 
τείας Αθλητισμού. 

10. Υποβοηθούν το έργο των αρμόδιων Σχολικών Συμ¬ 
βούλων σε θέματα που αφορούν στη βελτίωση της εκπαί¬ 
δευσης στον τομέα της Φυσικής Αγωγής. 

11. Οργανώνουν στο τέλος κάθε έτους, σε συνεργασία 
με τον αρμόδιο Σχολικό Σύμβουλο, απολογιστικές και 
προγραμματικές διασκέψεις των καθηγητών Φυσικής 
Αγωγής για την εφαρμογή των αθλητικών προγραμμάτων 
και την κατάρτιση νέων. Υποβάλλουν τα πορίσματα των 
διασκέψεων αυτών στο Υπουργείο Εθνικής Παιδείας και 
Θρησκευμάτων και στη Γενική Γ ραμματεία Αθλητισμού. 

12. Στο τέλος κάθε σχολικού έτους συντάσσουν και 
υποβάλλουν στη Γενική Γραμματεία Αθλητισμού, στον 
Περιφερειακό Διευθυντή Εκπαίδευσης, στον οικείο Νο¬ 
μάρχη και στον οικείο Διευθυντή Εκπαίδευσης γενική έκ¬ 
θεση για τις δραστηριότητές τους, τα προβλήματα που 
εντόπισαν, καθώς και προτάσεις για την επίλυσή τους. 

Άρθρο 26 

Καθήκοντα και αρμοδιότητες 
των Τμημάτων Εκπαιδευτικών Θεμάτων των 
Διευθύνσεων Πρωτοβάθμιας και Δευτεροβάθμιας 
Εκπαίδευσης 

Α' Το Τμήμα Εκπαιδευτικών Θεμάτων έχει αρμοδιότητα 
σε θέματα που αναφέρονται: 

1. Στη συνεργασία με τα αντίστοιχα Γ ραφεία και τις σχο¬ 
λικές μονάδες που υπάγονται στη Διεύθυνση για τη διεκ¬ 
περαίωση όλων των θεμάτων που αφορούν το εκπαιδευ¬ 
τικό έργο. 

2. Στην ίδρυση, προαγωγή, κατάργηση, υποβιβασμό, 
συγχώνευση, συστέγαση, μετατροπή, διαίρεση, μετα¬ 
φορά, μετονομασία και μεταστέγαση σχολικών μονά¬ 
δων. 

3. Στη διάθεση ή παραχώρηση σχολικών διδακτηρίων 
και άλλων σχολικών χώρων σε φορείς. 

4. Στην εισήγηση προς τους αρμόδιους φορείς για τη 
κατανομή πιστώσεων και επιχορηγήσεις. 

5. Στη λειτουργία Σχολικών Βιβλιοθηκών. 

6. Στη χωροταξική κατανομή των Σχολείων. 

7. Στην αυξομείωση των μαθητών κατά τάξη και τη διαί¬ 
ρεση τάξεων σε τμήματα 

8. Στην εφαρμογή των ωρολογίων, αναλυτικών προ¬ 
γραμμάτων και μεθόδων διδασκαλίας. 

9. Στις εγγραφές, μετεγγραφές, φοίτηση, αξιολόγηση, 
τίτλους σπουδών και λοιπά μαθητικά θέματα. 

10. Στην ειδική αγωγή 

11. Στη λειτουργία των τμημάτων Πρόσθετης Διδακτι¬ 
κής Στήριξης, ενισχυτικής διδασκαλίας και φροντιστηρια¬ 
κών τάξεων ή τμημάτων υποδοχής. 

12. Στην οργάνωση των εξετάσεων, εξεταστικών κέ¬ 
ντρων, βαθμολογικών κέντρων ενδοσχολικών και πανελ¬ 
ληνίων εξετάσεων. 

13. Στο σχολικό επαγγελματικό προσανατολισμό, τις 
μαθητικές κοινότητες, τις πολιτιστικές εκδηλώσεις και τις 
καινοτόμες δράσεις των σχολείων. 

14. Στην εκτίμηση των αναγκών των σχολικών μονάδων 
σε εκπαιδευτικό προσωπικό κάθε φύσης και σχέσης ερ¬ 
γασίας. 

15. Στην μετεκπαίδευση και επιμόρφωση των εκπαιδευ¬ 
τικών. 

16. Στη διάθεση ή απόσπαση εκπαιδευτικών για συ¬ 
μπλήρωση του υποχρεωτικού ωραρίου διδασκαλίας. 

17. Στην ανάθεση υπερωριακής διδασκαλίας ή ανάθεση 
διδασκαλίας με ωριαία αντιμισθία. 

18. Στη διαδικασία επιλογής και τοποθέτησης Διευθυ¬ 
ντών και Υποδιευθυντών σχολικών μονάδων και ΣΕΚ, 
Υπευθύνων Τομέων ΣΕΚ, αναπληρωτών Διευθυντών, 
προσωρινών αναπληρωτών Διευθυντών, Υποδιευθυντών 
καθώς και στην απαλλαγή από τα καθήκοντά τους. 

19. Στην εποπτεία και έλεγχο των ιδιωτικών σχολικών 
μονάδων και φροντιστηρίων. 

20. Στην τήρηση αρχείων δημοσίων και ιδωτικών σχο¬ 
λείων που καταργήθηκαν και στην έκδοση τίτλων σπου¬ 
δών. 

21. Στον εξοπλισμό των εργαστηρίων των σχολικών μο¬ 
νάδων και στην τήρηση των κανόνων ασφαλείας. 

22. Επιπλέον, ο προϊστάμενος εκπαιδευτικών θεμάτων 
τεχνικής επαγγελματικής εκπαίδευσης έχει αρμοδιότητα 
και σε θέματα που αναφέρονται: 

α) Στο συντονισμό λειτουργίας των ΣΕΚ και Σχολικών 
Εργαστηρίων 

β) Στην κατανομή των σχολικών μονάδων στα ΣΕΚ 

γ) Στον εξοπλισμό των εργαστηρίων κατεύθυνσης. 

Β' Το Τμήμα Διοικητικών Θεμάτων έχει αρμοδιότητα σε 
θέματα που αναφέρονται: 

1. Στην υπηρεσιακή κατάσταση του εκπαιδευτικού προ¬ 
σωπικού (τοποθετήσεις νεοδιόριστων και μετατιθεμένων, 
μονιμοποιήσεις, προαγωγές, μεταθέσεις, εντάξεις μετα¬ 
τάξεις, αποσπάσεις, πειθαρχικά κ.λπ.) 

2. Στην υπηρεσιακή κατάσταση του διοικητικού και βοη¬ 
θητικού προσωπικού. 

3. Στη λύση της υπαλληλικής σχέσης για οποιοδήποτε 
λόγο του εκπαιδευτικού προσωπικού. 

4. Στη διαδικασία επιλογής και αναπλήρωσης των προϊ¬ 
σταμένων των Διευθύνσεων και των Γ ραφείων εκπαίδευ¬ 
σης και των Διευθυντών, υποδιευθυντών, διευθυντών 
ΣΕΚ, υπευθύνων τομέων ΣΕΚ. 

5. Στην υπηρεσιακή κατάσταση του εκπαιδευτικού, δι¬ 


οικητικού και βοηθητικού προσωπικού με σχέση εργα¬ 
σίας ιδιωτικού δικαίου. 

6. Στην πρόσληψη εκπαιδευτικών για τα ιδιωτικά σχο¬ 
λεία και στην υπηρεσιακή κατάσταση αυτών. 

7. Στην πρόσληψη των προσωρινών αναπληρωτών εκ¬ 
παιδευτικών και των ωρομισθίων. 

8. Στην παραλαβή, έλεγχο και αποστολή δικαιολογητι- 
κών στο ΥΠΕΠΘ για διορισμό εκπαιδευτικού προσωπι¬ 
κού. 

9. Στη χορήγηση μισθολογικών κλιμακίων και επιδομά¬ 
των χρόνου υπηρεσίας του εκπαιδευτικού, διοικητικού 
και βοηθητικού προσωπικού, στην έκδοση βεβαιώσεων, 
πιστοποιητικών, βιβλιαρίων ασθένειας κ.λπ. 

10. Στην παρακολούθηση της λειτουργίας τω Σχολικών 
Επιτροπών. 

11. Στην καταβολή των πάσης φύσεως αποδοχών και 
αποζημιώσεωντου εκπαιδευτικού και διοικητικού προσω¬ 
πικού . 

12. Στη μεταφορά, διαμονή, σίτιση και επιδότηση των 
μαθητών, καθώς και στη χορήγηση κρατικών και άλλων 
υποτροφιών σε μαθητές. 

13. Στην επισκευή και συντήρηση των διδακτηρίων και 
στη στέγαση και μεταστέγαση των σχολικών μονάδων. 

14. Στις αποσπάσεις των εκπροσώπων των συνδικαλι¬ 
στικών οργάνων για την άσκηση των συνδικαλιστικών 
τους καθηκόντων. 

15. Στην παραλαβή, διανομή ,επιστροφή των διδακτι¬ 
κών βιβλίων, των εποπτικών και οπτικοακουστικών μέσων 
διδασκαλίας και λοιπών βοηθημάτων. 

16. Στα σχολικά κυλικεία. 

17. Στη συγκρότηση και ανασυγκρότηση συλλογικών 
οργάνων. 

18. Στις οργανώσεις γονέων. 

19. Στη διεξαγωγή διαγωνισμών. 

20. Στη χορήγηση των πάσης φύσεως αδειών. 

21. Στη χορήγηση άδειας μεταφοράς, άδειας χρήσης 
επωνυμίας ή προσωνυμίας και στη λειτουργία των ιδιωτι¬ 
κών σχολείων. 

22. Στα ιδρύματα και τα κληροδοτήματα. 

23. Στις τηλεφωνικές συνδέσεις .συνδιαλέξεις καιτα με¬ 
ταφορικά μέσα. 

24. Στην ιατροφαρμακευτική και νοσοκομειακή περί¬ 
θαλψη των μαθητών. 

25. Στη διαδικασία επιλογής και πρόσληψης προσωπι¬ 
κού ΣΕ. 

26. Στη χορήγηση επιδομάτων μεταπτυχιακών σπου¬ 
δών στους εκπαιδευτικούς. 

27. Στην πρόσληψη προσωπικού ιδιωτικού δικαίου με 
σχέση εργασίας ορισμένου χρόνου για την ειδική αγωγή. 

28. Στις μετακινήσεις εκτός έδρας. 

29. Στην άδεια άσκησης ιδιωτικού έργου με αμοιβή. 

30. Στη διαβίβαση δικαιολογητικών κανονισμού συντά¬ 
ξεων. 

31. Στην παραπομπή στην αρμόδια υγειονομική επιτρο¬ 
πή προς εξέταση για απαλλαγή από την υπηρεσία λόγω 
πνευματικής ή σωματικής ανικανότητας. 

32. Στην τήρηση αρχείου λειτουργούντων σχολείων και 
στατιστικών στοιχείων πάσης φύσεως. 

33. Στη γραμματειακή υποστήριξη των τμημάτων και 
της διεύθυνσης. 

ΚΕΦΑΛΑΙΟ Δ' 

ΔΙΕΥΘΥΝΤΕΣ - ΥΠΟΔΙΕΥΘΥΝΤΕΣ ΣΧΟΛΙΚΩΝ ΜΟΝΑΔΩΝ 

ΔΙΕΥΘΥΝΤΕΣ - ΥΠΟΔΙΕΥΘΥΝΤΕΣ Σ.Ε.Κ. - ΥΠΕΥΘΥΝΟΙ 
ΤΟΜΕΩΝ Σ.Ε.Κ. 

Άρθρο 27 

Έργο των Διευθυντών των σχολικών μονάδων 

1. Ο Διευθυντής της σχολικής μονάδας βρίσκεται στην 
κορυφή της σχολικής κοινότητας και είναι διοικητικός αλ¬ 
λά και επιστημονικός - παιδαγωγικός υπεύθυνος στο χώ¬ 
ρο αυτό. 

2. Ειδικότερα ο Διευθυντής της σχολικής μονάδας: 

α) Καθοδηγεί τη σχολική κοινότητα ώστε να θέσει υψη¬ 
λούς στόχους και να εξασφαλίσει τις προϋποθέσεις για 
την επίτευξή τους για ένα σχολείο δημοκρατικό και ανοι¬ 
κτό στην κοινωνία. 

β) Καθοδηγεί και βοηθείτους εκπαιδευτικούς στο έργο 
τους, και ιδιαίτερα τους νεότερους, αναλαμβάνει πρωτο¬ 
βουλίες εκπαιδευτικού και παιδαγωγικού χαρακτήρα και 
οφείλει να αποτελεί παράδειγμα. 

γ) Φροντίζει ώστε το σχολείο να γίνει στοιχειώδης μο¬ 
νάδα επιμόρφωσης των εκπαιδευτικών σε θέματα διοικη¬ 
τικά, παιδαγωγικά και επιστημονικά. 

δ) Προϊσταταιτων εκπαιδευτικών και συντονίζει το έργο 
τους. Συνεργάζεται μαζί τους ισότιμα και με πνεύμα αλ¬ 
ληλεγγύης. Διατηρεί και ενισχύει την συνοχή του Συλλό¬ 
γου Διδασκόντων, αμβλύνει τις αντιθέσεις, ενθαρρύνει 
τις πρωτοβουλίες των εκπαιδευτικών, εμπνέει και παρέχει 
θετικά κίνητρα σ' αυτούς. 

ε) Ελέγχειτηνπορείατων εργασιών και κατευθύνει τους 
εκπαιδευτικούς ώστε να ανταποκρίνονται έγκαιρα στις 
υποχρεώσεις που ανέλαβαν. Τέλος, αξιολογεί τους εκ¬ 
παιδευτικούς, όπως η νομοθεσία ορίζει, έχοντας ως γνώ¬ 
μονα της αξιολόγησής του τους στόχους της αξιολόγη¬ 
σης. 

Άρθρο 28 

Γενικά καθήκοντα και αρμοδιότητες των Διευθυντών 
σχολείων 

1. Ο Διευθυντής ή ο Προϊστάμενος σχολείου συνεργά¬ 
ζεται με τους Σχολικούς Συμβούλους, τα Στελέχη της Δι¬ 
οίκησης, τους εκπαιδευτικούς, καθώς και τους μαθητές 
και τους γονείς για την από κοινού επίτευξη των εκπαι¬ 
δευτικών στόχων. Ενθαρρύνει το διδακτικό προσωπικό να 
αναλαμβάνει πρωτοβουλίες οι οποίες συμβάλλουν στη 
διαπαιδαγώγηση ελεύθερων, υπεύθυνων, δημοκρατικών 
και ευαισθητοποιημένων πολιτών. 

2. Ειδικότερα: 

α) Εκπροσωπεί το σχολείο σε όλες τις σχέσεις του με 
τους τρίτους. 

β) Παραμένει στο σχολείο όλες τις εργάσιμες ώρες και 
είναι υπεύθυνος για την ομαλή λειτουργία του σχολείου 
και το συντονισμό της σχολικής ζωής. 

γ) Εφαρμόζει τους νόμους, τα προεδρικά διατάγματα, 
τις κανονιστικές αποφάσεις, τις εγκυκλίους και τις υπη¬ 
ρεσιακές εντολές των Στελεχών Διοίκησης, είναι υπεύθυ¬ 
νος για την τήρησή τους και υλοποιεί τις αποφάσεις του 
Συλλόγου των Διδασκόντων. 

δ) Προωθεί, σε συνεργασία με το Σύλλογο Διδασκό¬ 


ντων, το Διευθυντή Εκπαίδευσης ή Προϊστάμενο Γ ραφεί¬ 
ου και τους Σχολικούς Συμβούλους, τη λειτουργία τμημά¬ 
των Πρόσθετης Διδακτικής Στήριξης, Ενισχυτικής Διδα¬ 
σκαλίας, τάξεων υποδοχής, φροντιστηριακών τμημάτων, 
τμημάτων διευρυμένου ωραρίου, Ολοήμερου σχολείου 
και των λοιπών εκπαιδευτικών καινοτομιών και έχειτην ευ¬ 
θύνη για την οργάνωση και τη λειτουργία αυτών. 

ε) Συγκροτεί με πράξη του τις επιτροπές για τις εξετά¬ 
σεις, για τη συγκέντρωση των δικαιολογητικών και την έκ¬ 
δοση των αποτελεσμάτων και όσες άλλες προβλέπονται 
για τη λειτουργία του σχολείου. 

στ) Συντάσσει τις αξιολογικές εκθέσεις για το διδακτικό 
και διοικητικό προσωπικό, όπως προβλέπει η νομοθεσία. 

ζ) Ενημερώνει το διδακτικό προσωπικό, τους γονείς και 
τους μαθητές, για την εκπαιδευτική πολιτική, τους στό¬ 
χους και το έργο του σχολείου. 

η) Στη Δευτεροβάθμια Εκπαίδευση ο Διευθυντής ενη¬ 
μερώνει και φυλάσσει τους φακέλους των υπηρεσιακών 
μεταβολών των εκπαιδευτικών του σχολείου του και, σε 
περίπτωση μετάθεσης, τους διαβιβάζει στα νέα τους σχο¬ 
λεία. 

θ) Στη Δευτεροβάθμια Εκπαίδευση είναι εκκαθαριστής 
αποδοχών του προσωπικού του σχολείου του και βοηθεί- 
ται στο έργο του αυτό από εκπαιδευτικό που ορίζει ο σύλ¬ 
λογος διδασκόντων. 

ι) Έχειτην παιδαγωγική ευθύνη για τη διαμόρφωση θε¬ 
τικού κλίματος στο σχολείο και για την ανάπτυξη αρμονι¬ 
κών σχέσεων ανάμεσα στα μέλη της σχολικής κοινότη¬ 
τας. 

ια) Ενημερώνειτους νεοδιόριστους, τους αναπληρωτές 
και τους ωρομίσθιους εκπαιδευτικούς σχετικά με τα δι¬ 
καιώματα και τις υποχρεώσεις και τους χορηγεί αντίγρα¬ 
φα των βασικών νόμων, αποφάσεων και εγκυκλίων σχετι¬ 
κών με την εκπαίδευση. 

ιβ) Στην περίπτωση που υπηρετούν στο σχολείο περισ¬ 
σότεροι του ενός Υποδιευθυντές, ορίζει με πράξη του 
έναν υποδιευθυντή ως νόμιμο αναπληρωτή του και κατα¬ 
μερίζει τις αρμοδιότητες και τις εργασίες σ’ αυτούς. 

ιγ) Είναι υπεύθυνος σε συνεργασία με τον Υποδιευθυ¬ 
ντή, το γραμματέα του σχολείου και τον αρμόδιο εκπαι¬ 
δευτικό για τηντήρηση της αλληλογραφίας του σχολείου 
και των πόσης φύσεως βιβλίων και εντύπων που προβλέ- 
πονται από τις ισχύουσες διατάξεις. 

ιδ) Φροντίζει για τη λήψη κάθε μέτρου το οποίο συμ¬ 
βάλλει στην καλύτερη λειτουργία του σχολείου. 

Άρθρο 29 

Καθήκοντα και αρμοδιότητες των Διευθυντών σε σχέση 
με το Σύλλογο των Διδασκόντων 

1. Ο Διευθυντής της σχολικής μονάδας προσκαλεί τα 
μέλη του Συλλόγου στις συνεδριάσεις, στις οποίες και 
προεδρεύει. Καταρτίζει την ημερήσια διάταξη και ειση- 
γείται ο ίδιος ή αναθέτει την εισήγηση θεμάτων σε άλλον 
εκπαιδευτικό. 

2. Σε συνεδρίαση του Συλλόγου των Διδασκόντων ειση- 
γείται την κατανομή των πρόσθετων εξωδιδακτικών ερ¬ 
γασιών. Αξιοποιεί δημιουργικά τις δυνατότητες όλου του 
προσωπικού μέσα στο πλαίσιο των διακριτών ρόλων και 
αρμοδιοτήτων του. 

3. Σε συνεργασία με τους διδάσκοντες έχει την ευθύνη 
της σύνταξης του ωρολογίου προγράμματος του σχολεί¬ 
ου με γνώμονα την αποδοτική λειτουργία του. 

4. Ενημερώνει το Σύλλογο των Διδασκόντων για το έρ¬ 
γο της σχολικής επιτροπής. Μεριμνά μαζί με το Σύλλογο 
των Διδασκόντων για τη συντήρηση και λειτουργία των 
σχολικών εγκαταστάσεων καθώς και την προμήθεια των 
απαραίτητων εποπτικών μέσων διδασκαλίας. 

5. Είναι υπεύθυνος, μαζί με τους εκπαιδευτικούς, για 
την καθαριότητα και αισθητική των χώρωντου διδακτηρί¬ 
ου, καθώς και για την προστασία της υγείας και ασφάλει¬ 
ας των μαθητών. 

6. Ενημερώνει το Σύλλογο των Διδασκόντων για την εκ¬ 
παιδευτική νομοθεσία, τις εγκυκλίους και τις αποφάσεις 
που αφορούν τη λειτουργία του σχολείου και την εφαρ¬ 
μογή των προγραμμάτων εκπαίδευσης. 

7. Συμβάλλει στη δημιουργία κλίματος δημοκρατικής 
συμπεριφοράς των διδασκόντων και των μαθητών και εί¬ 
ναι υπεύθυνος, σε συνεργασία με τους διδάσκοντες, για 
την τήρηση της πειθαρχίας. 

8. Φροντίζει να καλύπτονται οι διδακτικές ώρες σε περί¬ 
πτωση απουσίας εκπαιδευτικών, τροποποιώντας το ημε¬ 
ρήσιο πρόγραμμα διδασκαλίας ή αναθέτοντας την κάλυ¬ 
ψη του κενού σε διαθέσιμο εκπαιδευτικό. 

9. Είναι υπεύθυνος για τη διανομή των διδακτικών βι¬ 
βλίων, σε συνεργασία με τον Υποδιευθυντή του σχολείου 
και τον ορισθέντα εκπαιδευτικό. 

10. Σε συνεργασία με τους διδάσκοντες καταρτίζει το 
πρόγραμμα ενημέρωσης των γονέων, το οποίο κοινοποι¬ 
εί στο σύλλογο γονέων και τον οικείο Διευθυντή ή Προϊ¬ 
στάμενο Γραφείου Εκπαίδευσης. 

11. Συνεργάζεται με τους διδάσκοντες για τον ορισμό 
των θεμάτων των εξετάσεων, ορίζει τους επιτηρητές και 
είναι υπεύθυνος για την τήρηση των σχετικών με τις εξε¬ 
τάσεις διατάξεων. 

12. Παρέχει στους διδάσκοντες συγκεκριμένες οδηγίες 
για να ανταποκρίνονται στα καθήκοντάτους, σύμφωνα με 
τις ισχύουσες διατάξεις. 

13. Απευθύνει στους διδάσκοντες, όταν είναι απαραίτη¬ 
το, συστάσεις με πνεύμα συναδελφικής αλληλεγγύης. 
Στις περιπτώσεις που διδάσκοντες δεν ανταποκρίνονται 
στις υποχρεώσεις και τα καθήκοντά τους και οι προσπά¬ 
θειες του μένουν χωρίς αποτέλεσμα, ενημερώνει σχετικά 
το Σύλλογο των Διδασκόντων, το διοικητικό του Προϊστά¬ 
μενο και τον αρμόδιο Σχολικό Σύμβουλο. Εφόσον, παρ' 
όλα αυτά, δεν υπάρξει αποτέλεσμα, αναφέρεται γραπτά 
στο Διευθυντή Εκπαίδευσης ή τον Προϊστάμενο του Γ ρα¬ 
φείου. 

14. Ενημερώνεται για τους λόγους απουσίας του διδα¬ 
κτικού προσωπικού από το σχολείο και από τις συνεδριά¬ 
σεις του Συλλόγου των Διδασκόντων και ενεργεί σύμφω¬ 
να με τις ισχύουσες διατάξεις, όταν συντρέχει λόγος. 

15. Είναι υπεύθυνος για την κάλυψη του υποχρεωτικού 
ωραρίου εβδομαδιαίας διδασκαλίας από όλους τους εκ¬ 
παιδευτικούς. Σε περίπτωση αντικειμενικής αδυναμίας 
για τη συμπλήρωση αυτή ενημερώνει άμεσα τον Προϊ¬ 
στάμενο Γ ραφείου ή το Διευθυντή Εκπαίδευσης. 

Άρθρο 30 

Καθήκοντα και αρμοδιότητες των Διευθυντών 
των σχολείων σε σχέση με τους Σχολικούς Συμβούλους, 

το Διευθυντή Εκπαίδευσης και τον Προϊστάμενο του 
Γ ραφείου 

1. Ο Διευθυντής της σχολικής μονάδας σε συνεργασία 
με το Σύλλογο των Διδασκόντων και τους Σχολικούς Συμ¬ 


βούλους προωθείτο επιμορφωτικά προγράμματα που γί¬ 
νονται για το διδακτικό προσωπικό και συμμετέχει σ’ αυ¬ 
τά. Ο ίδιος έχει την ευθύνη της οργάνωσής τους. 

2. Συνεργάζεται με τους Σχολικούς Συμβούλους ή το Δι¬ 
ευθυντή Εκπαίδευσης ή τον Προϊστάμενο Γραφείου ή 
προκαλεί συσκέψεις με αυτούς για την αντιμετώπιση 
προβλημάτων που αντιμετωπίζει η σχολική μονάδα. 

3. Αναλαμβάνει, σε συνεργασία με τους αρμόδιους Σχο¬ 
λικούς Συμβούλους, πρωτοβουλίες για τη βοήθεια των νέ¬ 
ων εκπαιδευτικών στο διδακτικό τους έργο. 

4. Ενημερώνει τον αρμόδιο Σχολικό Σύμβουλο και το Δι¬ 
ευθυντή Εκπαίδευσης ή τον Προϊστάμενο Γραφείου για 
την πραγματοποίηση μορφωτικών ή άλλων πολιτιστικών 
επισκέψεων σε χώρους ιστορικής και πολιτιστικής ανα¬ 
φοράς και σε παραγωγικές επιχειρήσεις. 

5. Ενημερώνει έγκαιρα το Διευθυντή Εκπαίδευσης ή τον 
Προϊστάμενο του Γ ραφείου για τις ελλείψεις σε διδακτικό 
προσωπικό. 

Άρθρο 31 

Καθήκοντα και αρμοδιότητες των Διευθυντών σχολείων 
σε σχέση με τους μαθητές 

1. Ο Διευθυντής της σχολικής μονάδας συγκροτεί τα 
τμήματα κάθε τάξης και κατανέμει τους μαθητές στα τμή¬ 
ματα, με βάση τις ισχύουσες διατάξεις και σύμφωνα με τις 
αρχές της παιδαγωγικής, χωρίς κοινωνικούς αποκλει¬ 
σμούς. 

2. Εκδίδει και υπογράφει τους τίτλους σπουδών ως 
υπεύθυνος και συνυπογράφουν ως συνυπεύθυνοι, ο εκ¬ 
παιδευτικός που συνέταξε τον τίτλο και οι διδάσκοντες, 
εφόσον απαιτείται. 

3. Συνεργάζεται με τις μαθητικές κοινότητες για την ορ¬ 
γάνωση της σχολικής ζωής, μέσα σε κλίμα κατανόησης 
και υπευθυνότητας. 

4. Εφαρμόζει τις ισχύουσες διατάξεις για την υποχρεω¬ 
τική φοίτηση των μαθητών στο σχολείο. 

5. Συντελεί στη διαμόρφωση συνθηκών φιλικού παιδα¬ 
γωγικού κλίματος μεταξύ μαθητών και διδασκόντων. 

6. Διενεργεί και ανανεώνει τις εγγραφές των μαθητών 
από τάξη σε τάξη. 

7. Εφαρμόζειτις διαδικασίες που προβλέπονται από τις 
κείμενες διατάξεις για την εγγραφή μαθητών αδήλωτων 
στα μητρώα ή δημοτολόγια. 

8. Εγκρίνει τις μετεγγραφές των μαθητών, όπως προ- 
βλέπεται και έχει την ευθύνη για τη φύλαξη των στοιχείων 
εγγραφής στο αρχείο του σχολείου. 

Άρθρο 32 

Καθήκοντα και αρμοδιότητες των Διευθυντών σε σχέση 
με τα όργανα λαϊκής συμμετοχής και τους άλλους 
συντελεστές εκπαίδευσης 

1. Ο Διευθυντής της σχολικής μονάδας καλεί τα μέλη 
του Σχολικού Συμβουλίου στις συνεδριάσεις του οργά¬ 
νου με γραπτή πρόσκληση που την απευθύνει τρεις (3) 
τουλάχιστον ημέρες νωρίτερα και καταρτίζει την ημερή¬ 
σια διάταξη, ύστερα από εισηγήσεις των οργάνων που με¬ 
τέχουν στο Σχολικό Συμβούλιο. 

2. Καλεί τους γονείς και κηδεμόνες των μαθητών για 
ενημέρωση και συμμετέχει στις συνεδριάσεις τους, όταν 
προσκαλείται και το θεωρεί αναγκαίο. 

3. Παρέχει πληροφορίες σε κάθε πολίτη που έχει έννο- 
μο συμφέρον, σύμφωνα με τις κείμενες διατάξεις, και δεν 

τον παραπέμπει σε άλλες υπηρεσίες για θέματα που εκεί¬ 
νος οφείλει να γνωρίζει. 

Άρθρο 33 

Καθήκοντα και αρμοδιότητες των Υποδιευθυντών 
των σχολικών μονάδων 

1. Ο Υποδιευθυντής της σχολικής μονάδας αναπληρώ¬ 
νει το Διευθυντή σε όλες τις λειτουργίες του και τον βοη- 
θεί στο καθημερινό του έργο. Αναλαμβάνει ένα μέρος 
από τις αρμοδιότητες του Διευθυντή, για να μπορεί αυτός 
να ασχολείται περισσότερο απερίσπαστος με το εκπαι¬ 
δευτικό έργο του σχολείου. 

2. Ειδικότερα ο Υποδιευθυντής: 

α) Αναπληρώνει το Διευθυντή του σχολείου, όταν αυτός 
δεν υπάρχει, απουσιάζει ή κωλύεται, και παραμένει στο 
σχολείο όλες τις εργάσιμες ώρες. 

β) Συνεργάζεται με το Διευθυντή και τον βοηθεί για την 
ομαλή λειτουργία του σχολείου. 

γ) Έχει την ευθύνη για την αρχειοθέτηση των εγγράφων 
και τη διεκπεραίωση της υπηρεσιακής αλληλογραφίας 
του σχολείου. 

δ) Συντάσσει τα απογραφικά δελτία συμπληρώνει και 
αποστέλλει στις αρμόδιες υπηρεσίες τα στατιστικά στοι¬ 
χεία και όσα άλλα ζητούνται από αυτές. 

ε) Καταρτίζει το πρόγραμμα για τους επόπτες της ημέ¬ 
ρας σε συνεργασία με τους διδάσκοντες και έχει την ευ¬ 
θύνη για την εφαρμογή του. 

στ) Έχει την ευθύνη για την έγκαιρη διανομή των διδα¬ 
κτικών βιβλίων σε συνεργασία με τον διδάσκοντα που ορί¬ 
ζει ο Σύλλογος. 

ζ) Τηρεί το βιβλίο υλικού του σχολείου και φροντίζει για 
την παραλαβή και καλή λειτουργία των εποπτικών μέσων 
διδασκαλίας και των ειδών εξοπλισμού του σχολείου. 

η) Είναι υπεύθυνος για την οργάνωση των μαθητικών 
εκδηλώσεων και μαθητικών εκλογών. 

θ) Σε περίπτωση απουσίας του Υποδιευθυντή, ο Σύλλο¬ 
γος των Διδασκόντων, αναθέτει σε μέλη του τις παραπά¬ 
νω αρμοδιότητες του Υποδιευθυντή. 

Άρθρο 34 

Καθήκοντα και αρμοδιότητες διευθυντών και 
υποδιευθυντών Σ.Ε.Κ. και υπευθύνων Σ.Ε. 

Α. Ο διευθυντήςτου Σ.Ε.Κ. εκπροσωπείτο Σ.Ε.Κ. σ’ όλες 
τις σχέσεις του προς τρίτους, είναι αποκλειστικά υπεύθυ¬ 
νος για τη λειτουργία του Σ.Ε.Κ. και ασκεί επιπλέον τα 
εξής ειδικότερα καθήκοντα: 

1. Σε συνεργασία με τα σχολεία που εξυπηρετεί το 
Σ.Ε.Κ. καθορίζει τον αριθμό, το είδος και τους χώρους 
των εργαστηρίων κατεύθυνσης που θα λειτουργήσουν. 

2. Εποπτεύει την κατάλληλη διαμόρφωση και τον εξο¬ 
πλισμό των εργαστηριακών χώρων, ώστε να μπορεί να 
υποστηριχθεί η εργαστηριακή άσκηση των μαθητών και η 
διδασκαλία των αντίστοιχων μαθημάτων. Για το σκοπό 
αυτό φροντίζει ώστε οι χώροι να έχουν τις κατάλληλες 
διαστάσεις, να είναι εξοπλισμένοι με τα κατάλληλα μέσα 
εξαερισμού καιιπυρόσβεσης και μετά εργαστηριακά όρ¬ 
γανα που απαιτούνται, σε ικανό αριθμό, ώστε να ανταπο- 
κριθούν στις ανάγκες των ασκήσεων. 

3. Εισηγείται στη διεύθυνση δευτεροβάθμιας εκπαίδευ¬ 
σης για το εκπαιδευτικό προσωπικό που απαιτείται για τη 
λειτουργία του Σ.Ε.Κ. και προτείνει τους υπεύθυνους των 


εργαστηρίων κατεύθυνσης, μετά από εισήγηση του υπεύ¬ 
θυνου του τομέα. 

4. Είναι υπεύθυνος για την σύνταξη εσωτερικού κανονι¬ 
σμού λειτουργίας του Σ.Ε.Κ. Ο κανονισμός αυτός είναι 
συμβατός με το νομοθετικό πλαίσιο που εκάστοτε ισχύει 
και πρέπει να δημοσιευθεί με ανάρτηση στον πίνακα ανα¬ 
κοινώσεων του σχολείου. 

5. Είναι υπεύθυνος για τη σύνταξη του ωρολογίου προ¬ 
γράμματος των εργαστηρίων και των συναφών προγραμ¬ 
μάτων διεξαγωγής των εξετάσεων, σε συνεργασία με 
τους Δ/ντές των σχολικών μονάδων που εξυπηρετεί. 

6. Είναι υπεύθυνος για τη σύνταξη προγράμματος εφη¬ 
μεριών του Σ.Ε.Κ. 

7. Υλοποιεί τις προτάσεις του συλλόγου για την αξιο¬ 
ποίηση των δυνατοτήτων των εκπαιδευτικών και μαθητών 
για κατασκευές εργαστηριακών ασκήσεων, συσκευών και 
οργάνων, που η κατασκευή τους υποβοηθά τους σκο¬ 
πούς και τη λειτουργία των εργαστηρίων. 

8. Μεριμνά για την ενημέρωση του προσωπικού σχετικά 
με τις εξελίξεις της τεχνολογίας στα θέματα που ενδια¬ 
φέρουν τα εργαστήρια, σε συνεργασία με τους Σχολι¬ 
κούς Συμβούλους. 

9. Έχει την εποπτεία για την προληπτική συντήρησητου 
εξοπλισμού των εργαστηρίων και αναθέτει αυτή στο δι¬ 
δακτικό προσωπικό ή στους συντηρητές του Σ.Ε.Κ., με 
σκοπό την αποφυγή βλαβών και ατυχημάτων. 

10. Έχει την εποπτεία για την επισκευή του εργαστη¬ 
ριακού εξοπλισμού του Σ.Ε.Κ. και αναθέτει αυτή, ανάλο¬ 
γα με τη σοβαρότητα, και τις υπάρχουσες δυνατότητες 
στο προσωπικό του Σ.Ε.Κ. Ακόμη εισηγείται την ανάθεση 
της επισκευής σε τρίτους. 

11. Έχει την εποπτεία και αναθέτει την τήρηση αρχείου 
εξοπλισμού των εργαστηρίων των τομέων σχετικά με τις 
ποσότητες και την κατάσταση λειτουργίας τους. 

12. Έχει την εποπτεία και αναθέτει τη λήψη των απα¬ 
ραίτητων μέτρων ασφαλείας και υγιεινής, όπως αυτά κα¬ 
θορίζονται από τις ισχύουσες διατάξεις, στους χώρους 
των εργαστηρίων και στους κοινόχρηστους χώρους. 

13. Συγκροτεί από το προσωπικό των εργαστηρίων επι¬ 
τροπές προμηθειών και παραλαβής εξοπλισμού ή άλλου 
υλικού, απαραίτητου για τη λειτουργία των εργαστηρίων 
και επιτροπές απογραφής εξοπλισμού, καθώς και επιτρο¬ 
πές απογραφής, καταστροφής και διαγραφής εξοπλι¬ 
σμού. 

14. Ενημερώνει το σύλλογο των διδασκόντων σχετικά 
με την ισχύουσα νομοθεσία για τη λειτουργία του Σ.Ε.Κ. 
και τη διδασκαλία των εργαστηριακών ασκήσεων. 

15. Καθοδηγεί και βοηθά το προσωπικό του Σ.Ε.Κ., με 
σκοπό την αρμονική συνεργασία του και την καλύτερη 
εκτέλεση του έργου του. 

16. Έχει την ευθύνη και επιβλέπει τη λειτουργία Τομέα, 
όταν για οποιονδήποτε λόγο δεν έχει οριστεί υπεύθυνος 
στην αντίστοιχη θέση. 

17. Γνωστοποιεί τις αποφάσεις του συλλόγου διδασκό¬ 
ντων του Σ.Ε.Κ., στις σχολικές μονάδες, σχετικά με τις 
υπερωρίες του προσωπικού του Σ. Ε. Κ., για την κίνηση της 
διαδικασίας πληρωμής. 

18. Εισηγείται για θέματα που αφορούν μαθητές που 
ασκούνται στο Σ.Ε.Κ., στη σχολική μονάδα, απάτην οποία 
προέρχεται ο μαθητής. 

19. Φροντίζει ώστε να τηρούνται πάντοτε ενημερωμένα 
τα υπηρεσιακά βιβλία και έντυπα και είναι υπεύθυνος για 

τη διεκπεραίωση της υπηρεσιακής αλληλογραφίας του 
Σ.Ε.Κ. 

20. Εισηγείται στην σχολική επιτροπή που ανήκει το 
Σ.Ε.Κ. για την εκποίηση κατεστραμμένου εξοπλισμού και 
υλικών που υπάρχουν στο Σ.Ε.Κ. ή την παραχώρησή τους 
στον Ο.Δ.Δ.Υ. 

21. Συντάσσει έκθεση στο τέλος κάθε διδακτικού έτους 
προς την αρμόδια υπηρεσία, σχετικά με την εκπαιδευτική 
δραστηριότητα των εργαστηρίων, στην οποία συμπερι- 
λαμβάνονται και προτάσεις για τη βελτίωση των συνθη¬ 
κών λειτουργίας των εργαστηρίων. 

22. Συμμετέχει στη σχολική επιτροπή του Σ.Ε.Κ. 

23. Μεριμνά για τη διάθεση του εργαστηριακού εξοπλι¬ 
σμού από δημόσιους φορείς ή εποπτευόμενους από αυ¬ 
τό οργανισμούς ή άλλους φορείς, εφ' όσον ανταποκρίνε- 
ται στις απαιτήσεις των εργαστηριακών ασκήσεων με τη 
σύνταξη σχετικού πρακτικού παραλαβής. 

24. Υποβάλλει προτάσεις για νέο εργαστηριακό εξοπλι¬ 
σμό προς το ΥΠ.Ε.Π.Θ. μέσω του γραφείου εκπαίδευσης 
ή προς κάθε άλλο αρμόδιο φορέα μέσω της σχολικής επι¬ 
τροπής. 

Β. Καθήκοντα και αρμοδιότητες υποδιευθυντών Σ.Ε.Κ. 

Οι υποδιευθυντές ΣΕΚ ασκούν τα καθήκοντα και τις αρ¬ 
μοδιότητες των Υποδιευθυντών των σχολικών μονάδων 
της Δευτεροβάθμιας Εκπαίδευσης. 

Γ. Καθήκοντα υπευθύνου Σ.Ε. 

Ο υπεύθυνος του σχολικού εργαστηρίου (Σ.Ε.) ασκεί 
καθήκοντα ανάλογα με τα οριζόμενα στην προηγούμενη 
παράγραφο. 

Άρθρο 35 

Καθήκοντα και αρμοδιότητες 
υπευθύνων τομέων εργαστηρίων 

Α'. Καθήκοντα υπευθύνου τομέα Σ.Ε.Κ. 

Ο υπεύθυνοςτομέαεργαστηρίωντου Σ.Ε.Κ. προσφέρει 
τις υπηρεσίες του αποκλειστικά στο Σ.Ε.Κ. και συγκεκρι¬ 
μένα: 

1. Οργανώνει και προγραμματίζει τις εργαστηριακές 
ασκήσεις των εργαστηρίων κατεύθυνσης, που είναι 
ενταγμένα στον Τομέα του, σύμφωνα με τα αναλυτικά 
προγράμματα και τις δυνατότητες του εξοπλισμού των 
εργαστηρίων, σε συνεργασία με τους εκπαιδευτικούς 
που θα διδάξουν το μάθημα και καταθέτει τον προγραμ¬ 
ματισμό στο Διευθυντή του Σ.Ε.Κ., στην αρχή του σχολι¬ 
κού έτους. 

2. Ελέγχει και υποβοηθεί, σε συνεργασία με τον οικείο 
σχολικό σύμβουλο τους εκπαιδευτικούς του Τομέα, γιατη 
σωστή άσκηση των καθηκόντων τους, την εφαρμογή κα¬ 
ταλλήλων εκπαιδευτικών μεθόδων και την εφαρμογή του 
αναλυτικού προγράμματος. 

3. Επιβλέπει και καθοδηγεί τις εργασίες προληπτικής 
συντήρησης που γίνονται σε προγραμματισμένα χρονικά 
διαστήματα από το προσωπικό του Σ.Ε.Κ. 

4. Επιβλέπει και καθοδηγεί τις εργασίες επισκευής του 
εξοπλισμού των εργαστηρίων. 

5. Φροντίζει και ελέγχει τη σωστή τήρηση του αρχείου 
του εξοπλισμού των εργαστηρίων κατεύθυνσης που ανή¬ 
κουν στον Τομέα. 

6. Ελέγχει την τήρηση των κανόνων ασφαλείας και υγι¬ 
εινής, όπως αυτοί καθορίζονται από τις ισχύουσες διατά¬ 
ξεις, στους χώρους των εργαστηρίων κατεύθυνσης που 
ανήκουν στον Τομέα. 


7. Ενημερώνει σε σχετική έκθεση το Διευθυντή, σχετικά 
με την εκπαιδευτική δραστηριότητα που έχει πραγματο¬ 
ποιηθεί μέχριτο μήνα Ιούνιο κάθε σχολικού έτους και δια¬ 
τυπώνει προτάσεις σχετικά με τη συμπλήρωση ή ανανέω¬ 
ση του εξοπλισμού για τη βελτίωση των συνθηκών λει¬ 
τουργίας των εργαστηρίων κατεύθυνσης του Τομέα, για 
το επόμενο σχολικό έτος ή όταν ζητηθεί από το Διευθυντή 
του Σ.Ε.Κ. 

8. Φροντίζει για την αναπλήρωση των εκπαιδευτικών 
που διδάσκουν σε εργαστήρια του Τομέα του, όταν απου¬ 
σιάζουν και αναφέρει σχετικά στο Διευθυντή. 

9. Ο υπεύθυνος Τομέα Εργαστηρίων του Σ.Ε.Κ. ασκεί 
καθήκοντα Υποδιευθυντή όταν αυτός κωλύεται ή απου¬ 
σιάζει μετά από πρότασή του από το σύλλογο διδασκό¬ 
ντων του Σ.Ε.Κ. 

10.0 υπεύθυνος Τ ομέα Εργαστηρίων Σ. Ε.Κ. προηγείται 
στην κάλυψη του υποχρεωτικού ωραρίου. 

Β'. Καθήκοντα υπευθύνου Σ.Ε. 

Ο υπεύθυνος Τομέα Εργαστηρίων του Σ.Ε. ασκεί καθή¬ 
κοντα ανάλογα με τα οριζόμενα στο κεφάλαιο Α'του πα¬ 
ρόντος άρθρου. 

ΚΕΦΑΛΑΙΟ Ε' 

ΔΙΔΑΚΤΙΚΟ ΠΡΟΣΩΠΙΚΟ (Δ.Π.) - ΣΥΛΛΟΓΟΣ 
ΔΙΔΑΣΚΟΝΤΩΝ (Σ.Δ.) 

Άρθρο 36 

Καθήκοντα και αρμοδιότητες των εκπαιδευτικών - 
διδασκόντων 

Οι εκπαιδευτικοί επιτελούν έργο υψηλής κοινωνικής ευ¬ 
θύνης. Στο έργο τους περιλαμβάνεται η διδασκαλία, η εκ¬ 
παίδευση και η διαπαιδαγώγηση των μαθητών. Η πρόο¬ 
δος, η οικονομική ανάπτυξη, ο πολιτισμός και η συνοχή 
της κοινωνίας εξαρτώνται σε μεγάλο βαθμό από την ποι¬ 
ότητα της εκπαίδευσης και κατ' επέκταση από τη συμβο¬ 
λή και την προσπάθεια των εκπαιδευτικών. Τα καθήκοντα 
και οι αρμοδιότητες των εκπαιδευτικών οφείλουν να 
εναρμονίζονται με τους στόχους αυτούς. 

Ειδικότερα οι εκπαιδευτικοί: 

1. Διδάσκουν στους μαθητές τα διάφορα γνωστικά αντι¬ 
κείμενα σύ μφωνα με το ισχύον πρόγραμμα σπουδών. Δια- 
παιδαγωγούν και εκπαιδεύουν τους μαθητές σύ μφωνα με 
τους σκοπούς και τους στόχους της εκπαίδευσης και μέ¬ 
σα στο πλαίσιο της εκπαιδευτικής πολιτικής, με την καθο¬ 
δήγηση των Σχολικών Συμβούλων και των στελεχών της 
διοίκησης της εκπαίδευσης. 

2. Προγραμματίζουν τη διδακτέα ύλη των μαθημάτων 
τους και συμμετέχουν στον γενικότερο προγραμματισμό 
δραστηριοτήτων της σχολικής μονάδας λαμβάνοντας 
υπόψη τους τις οδηγίες του ΥΠΕΠΘ, του Παιδαγωγικού 
Ινστιτούτου (Π.Ι.) και των Σχολικών Συμβούλων. 

3. Προετοιμάζουν καθημερινά και οργανώνουν το μά¬ 
θημά τους, εφαρμόζοντας σύγχρονες και κατάλληλες με¬ 
θόδους διδασκαλίας με βάση τις ανάγκες των μαθητών 
και τις ιδιαιτερότητες των γνωστικών αντικειμένων. 

4. Συνεργάζονται με τους μαθητές, σέβονται την προ¬ 
σωπικότητά τους, καλλιεργούν και εμπνέουν σ’ αυτούς, 
κυρίως με το παράδειγμά τους, δημοκρατική συμπεριφο¬ 
ρά. 

5. Συμμετέχουν υποχρεωτικά στις συνεδριάσεις του 
Συλλόγου Διδασκόντων, στις παιδαγωγικές συναντήσεις 

και στα σεμινάρια επιμόρφωσης που πραγματοποιούνται 
σύμφωνα με τις κείμενες διατάξεις, και εκφράζουν ελεύ¬ 
θερα τις παιδαγωγικές απόψεις τους. 

6. Δέχονται στην τάξη τους Σχολικούς Συμβούλους κα¬ 
τά τη διάρκεια της διδασκαλίας και συνεργάζονται μαζί 
τους. Οι επισκέψεις αυτές γίνονται ύστερα από σχετική 
συνεννόηση με το διδάσκοντα. Μετά το πέρας της επί¬ 
σκεψης οι Σχολικοί Σύμβουλοι εξετάζουν και συζητούν με 
το διδάσκοντα τα τυχόν διδακτικά και μεθοδολογικά προ¬ 
βλήματα που διαπιστώθηκαν. 

7. Ενημερώνονται από τον Διευθυντή του σχολείου και 
τηρούν τους νόμους, τα διατάγματα, τις αποφάσεις, τις 
οδηγίες, τις εγκυκλίους και τα βιβλία. Αναλαμβάνουν τις 
εξωδιδακτικές εργασίες του σχολείου, συμβάλλοντας 
έτσι έμπρακτα στη συλλογική λειτουργία του. 

8. Συνεργάζονται με εκπαιδευτικούς που επιμορφώνο- 
νταιήμεασκούμενουςφοιτητέςγιατηνπραγματοποίηση 
διδασκαλιών από τους επιμορφούμενους ή τους ίδιους. 
Προηγείται σχετική ενημέρωση από το Διευθυντή του 
σχολείου και ένταξη αυτών των διδασκαλιών στον προ¬ 
γραμματισμό δραστηριοτήτων της σχολικής μονάδας. 

9. Μεριμνούν για τη δημιουργία κλίματος αρμονικής συ¬ 
νεργασίας και συνεχούς και αμφίδρομης επικοινωνίας με 
τους γονείς και κηδεμόνες των μαθητών και τους ενημε¬ 
ρώνουν για τη φοίτηση, τη διαγωγή και την επίδοση των 
παιδιών τους. 

10. Φροντίζουν για την πρόοδο όλων των μαθητών τους 
και τους προσφέρουν παιδεία διανοητική, ηθική και κοι¬ 
νωνική. Ενδιαφέρονται για η δημιουργία υγιεινών συνθη¬ 
κών παραμονής των μαθητών τους το σχολείο και συμ¬ 
βάλλουν στην επιτυχία όλων των εκδηλώσεων που οργα¬ 
νώνονται από την τάξη και το σχολείο. 

11. Προσέρχονται στο σχολείο έγκαιρα πριν από την 
έναρξη της διδασκαλίας των μαθημάτων τους, εφαρμό¬ 
ζουν το ωρολόγιο πρόγραμμα και δεν παραβιάζουν την 
ώρα έναρξης και λήξης των μαθημάτων. 

12. Παρίστανται στο χώρο συγκέντρωσης των μαθητών 
κατά την έναρξη λειτουργίας του σχολικού ωραρίου και 
κάθε φορά που ο Σύλλογος των Διδασκόντων απευθύνε¬ 
ται στο σύνολο των μαθητών. Με τον τρόπο αυτό δίνεται 
το αναγκαίο κύρος στη συλλογική λειτουργία του σχολεί¬ 
ου. 

13. Ενδιαφέρονται για τις συνθήκες ζωής των μαθητών 
τους στην οικογένεια και στο ευρύτερο κοινωνικό περι¬ 
βάλλον, λαμβάνουν υπόψη τους παράγοντες που επηρε¬ 
άζουν την πρόοδο και συμπεριφορά των μαθητών τους 
και υιοθετούν κατάλληλες παιδαγωγικές ενέργειες, ώστε 
να αντιμετωπισθούν πιθανά προβλήματα. 

14. Για θέματα που αφορούν το σχολείο προβαίνουν σε 
ανακοινώσεις προς τους μαθητές, τους γονείς ή τους πο¬ 
λίτες μόνο με τη σύμφωνη γνώμη του Διευθυντή και του 
Συλλόγου Διδασκόντων. 

15. Ενθαρρύνουν τους μαθητές να συμμετέχουν ενερ¬ 
γά στη διαμόρφωση και λήψη αποφάσεων για θέματα που 
αφορούν τους ίδιους και το σχολείο και καλλιεργούν τις 
αρχές και το πνεύμα αλληλεγγύης και συλλογικότητας. 

16. Συνεργάζονται με το Διευθυντή, τους γονείς και 
τους αρμόδιους Σχολικούς Συμβούλους για την καλύτε¬ 
ρη δυνατή παιδαγωγική αντιμετώπιση προβλημάτων συ¬ 
μπεριφοράς, σεβόμενοι την προσωπικότητα και τα δικαι¬ 
ώματα των μαθητών. Δεν επιτρέπεται να απομακρύνουν 


τους μαθητές από την τάξη κατά τις ώρες διδασκαλίας 
χωρίς σημαντικό λόγο. Εάν απομακρύνουν μαθητή από 
την αίθουσα, ενημερώνουν το Διευθυντή και φροντίζουν 
στο σημείο αυτό να εφαρμόζονται οι κείμενες διατάξεις. 

17. Παραμένουν στο σχολείο κατά τις εργάσιμες ημέ¬ 
ρες πέρα από το ωράριο διδασκαλίας τους, για να προ¬ 
σφέρουν και άλλες υπηρεσίες που συνδέονται με το γενι¬ 
κότερο εκπαιδευτικό έργο, σύμφωνα με τις ισχύουσες 
διατάξεις. Οιπροσφερόμενες υπηρεσίες από κάθε εκπαι¬ 
δευτικό καθορίζονται με πράξη του Διευθυντή του σχο¬ 
λείου. 

18. Αναλαμβάνουν καθήκοντα εφημερευόντων, έχουν 
την ευθύνη της επιτήρησης και της προστασίας των μα¬ 
θητών και επιμελούνται την καθαριότητα των σχολικών 
χώρων και ό,τι άλλο σχετίζεται με την υγιεινή και την 
ασφάλειάτους. 

19. Είναι υπεύθυνοι για την επιτήρηση των μαθητών μέ¬ 
σα στην τάξη, εισέρχονται στην αίθουσα μαζί τους και 
εξέρχονται μετά την αποχώρησή αυτών. 

20. Μετέχουν στις επιτροπές που συγκροτούνται από 
τους Διευθυντές των σχολικών μονάδων, τους Διευθυ¬ 
ντές Εκπαίδευσης και τους Προϊσταμένους Γραφείων ή 
τους Σχολικούς Συμβούλους, όπου αυτό απαιτείται, σύμ¬ 
φωνα με την ισχύουσα νομοθεσία. 

21. Καταγράφουν στα σχετικά βιβλία μετά τη λήξη της 
διδακτικής ώρας τη διδασκόμενη ύλη, ελέγχουν τις απου¬ 
σίες των μαθητών και υπογράφουν το ημερήσιο δελτίο 
απουσιών. 

22. Αξιολογούν αντικειμενικά την πρόοδο και την επίδο¬ 
ση των μαθητών τους και ενημερώνουν σχετικώςτους γο¬ 
νείς ή κηδεμόνες καθώς και τους ίδιους τους μαθητές. 
Επίσης διορθώνουν τις εργασίες των μαθητών, τις αξιο¬ 
λογούν και τους ενημερώνουν σχετικά. 

23. Ανανεώνουν και εμπλουτίζουν τις γνώσεις τους σχε¬ 
τικά με τα διάφορα γνωστικά αντικείμενα και τις επιστή¬ 
μες της αγωγής τόσο μέσω των διάφορων μορφών επι¬ 
μόρφωσης και επιστημονικής - παιδαγωγικής καθοδήγη¬ 
σης, που παρέχονται θεσμικά από το σύστημα της 
οργανωμένης εκπαίδευσης, όσο και με την αυτοεπιμόρ¬ 
φωση. Τα ανωτέρω κρίνονται απαραίτητα, διότι οι ανά¬ 
γκες της κοινωνίας μεταβάλλονται με γρήγορους ρυθ¬ 
μούς. Για να μπορεί η εκπαίδευση να ανταποκριθεί σ' αυ¬ 
τούς τους ρυθμούς, πρέπει ο εκπαιδευτικός να 
παρακολουθεί τις εξελίξεις με διαρκή και έγκυρη επιμόρ¬ 
φωση. 

24. Στις περιπτώσεις έκτακτης ανάγκης απουσίας τους 
από το σχολείο ενημερώνουν έγκαιρα το Διευθυντή του 
σχολείου για την αναπροσαρμογή του προγράμματος. 

25. Αντικαθιστούν εκπαιδευτικό ο οποίος λείπει και, 
ανάλογα με την περίπτωση, ή καλύπτουν το κενό ή απα¬ 
σχολούν τους μαθητές, σύμφωνα με τις υποδείξεις του 
Διευθυντή. 

26. Αξιοποιούντα εποπτικά μέσα διδασκαλίας και τις νέ¬ 
ες τεχνολογίες. Προς το σκοπό αυτό οφείλουν να αναζη¬ 
τούν, σε συνεργασία με το Διευθυντή του σχολείου, τρό¬ 
πους εξοικείωσης με τη χρήση τους. 

27. Λαμβάνουν μέρος σε όλα τα προγράμματα του σχο¬ 
λείου όπως στην Ενισχυτική Διδασκαλία, στο Ολοήμερο 
σχολείο και στα προγράμματα τάξεων υποδοχής, όταν 
τους ανατίθενται από τα αρμόδια όργανα. 

Άρθρο 37 

Σύνθεση και λειτουργία του Συλλόγου των Διδασκόντων 
(Σ.Δ.) 

1. Ο Σύλλογος των Διδασκόντων (Σ.Δ.) είναι συλλογικό 
όργανο του σχολείου και αποτελείται από τους εκπαιδευ¬ 
τικούς που διδάσκουν σ’ αυτό με οποιαδήποτε σχέση ερ¬ 
γασίας. Έργο του είναι η χάραξη κατευθύνσεων για την 
καλύτερη λειτουργία του σχολείου, για την οποία είναι 
υπεύθυνος. Οι αποφάσεις του Συλλόγου Διδασκόντων κι¬ 
νούνται πάντοτε στο πλαίσιο της εκπαιδευτικής νομοθε¬ 
σίας. 

2. Πρόεδρος του Συλλόγου των Διδασκόντων είναι ο Δι¬ 
ευθυντής του σχολείου ή ο νόμιμος αναπληρωτής του. Σε 
περίπτωση που δεν υπάρχει θέση Υποδιευθυντή και δεν 
έχει ορισθεί νόμιμος αναπληρωτής του Διευθυντή, όταν 
αυτός απουσιάζει, προεδρεύει στο Σύλλογο Διδασκό¬ 
ντων ο ανώτερος στο βαθμό εκπαιδευτικός και επί ισο- 
βάθμων εκείνος που έχει τον περισσότερο χρόνο υπηρε¬ 
σίας στο βαθμό. 

3. Ειδικότερα ο Σύλλογος των Διδασκόντων συνεδριά¬ 
ζει τακτικά ή έκτακτα ύστερα από πρόσκληση του προέ¬ 
δρου του και η συμμετοχή του διδακτικού προσωπικού 
στις συνεδριάσεις του είναι υποχρεωτική. Απουσία μέ¬ 
λους από τις συνεδριάσεις πρέπει να είναι απόλυτα δικαι¬ 
ολογημένη. 

4. Τακτικές συνεδριάσεις του Συλλόγου των Διδασκό¬ 
ντων γίνονται ύστερα από πρόσκληση του προέδρου: 

α) Πριν από την έναρξη των μαθημάτωντου διδακτικού 
έτους. 

β) Στο τέλος κάθε τριμήνου ή τετραμήνου. 

γ) Κατά την ημέρα έκδοσης των αποτελεσμάτων των 
προαγωγικών, απολυτηρίων, ή πτυχιακών εξετάσεων και 

δ) Στο τελευταίο δεκαήμερο του διδακτικού έτους. 

5. Έκτακτες συνεδριάσεις του Συλλόγου των Διδασκό¬ 
ντων συγκαλούνται για συγκεκριμένα θέματα: 

α) Ύστερα από πρόσκληση του προέδρου και 

β) Ύστερα από γραπτή αίτηση προς το Διευθυντή του¬ 
λάχιστον από το ένα τρίτο των μελών του συλλόγου, στην 
οποία αναγράφονται το θέμα ή τα θέματα και ο εισηγητής. 

6. Δε συγκαλείται συνεδρίαση του συλλόγου, αντο θέμα 
ή τα θέματα που προτείνονται για συζήτηση ανήκουν, σύμ¬ 
φωνα με το νόμο, στην αποκλειστική αρμοδιότητα του Δι¬ 
ευθυντή ή άλλου σχολικού φορέα ή όταν δεν είναι σύννομα. 

7.0 Σύλλογος Διδασκόντων συνεδριάζει πάντοτε εκτός 
ωρών διδασκαλίας των μαθημάτων. 

8. Τα θέματα της ημερήσιας διάταξης, με την επιφύλα¬ 
ξη της περίπτωσης β'της παραγράφου 5, και το χρόνο 
πραγματοποίησης της συνεδρίασης ορίζει ο Διευθυντής 
του σχολείου ή εκείνα τα μέλητου Συλλόγου που ζήτησαν 
τη σύγκληση του οργάνου σε έκτακτη συνεδρίαση. Εισή¬ 
γηση επί των θεμάτων κάνει ο Διευθυντής ή άλλος εκπαι¬ 
δευτικός ο οποίος ορίζεται από το Διευθυντή. 

9. Για το χρόνο πραγματοποίησης των τακτικών συνε¬ 
δριάσεων και τα θέματα της ημερήσιας διάταξης τα μέλη 
λαμβάνουν γνώση δύο ημέρες τουλάχιστον πριν από την 
ημέρα σύγκλησης του συλλόγου σε συνεδρίαση. Η γνω¬ 
στοποίηση αυτή γίνεται με ανάρτηση της πρόσκλησης 
στον πίνακα ανακοινώσεων του διδακτικού προσωπικού 
του σχολείου. 


10. Οι έκτακτες συνεδριάσεις του Συλλόγου των Διδα¬ 
σκόντων μπορούν να πραγματοποιούνται και με προφο¬ 
ρική ειδοποίηση, χωρίς τους περιορισμούς της προηγού¬ 
μενης παραγράφου. 

11. Πριν από την έναρξη της συζήτησης στις τακτικές 
συνεδριάσεις, μπορεί να γραφτεί στην ημερήσια διάταξη 
νέο θέμα από το Διευθυντή, το οποίο πρέπει να αιτιολο¬ 
γηθεί πλήρως ως επείγον. Μπορεί επίσης να εισαχθεί νέο 
θέμα ως επείγον ύστερα από απόφαση της πλειοψηφίας 
του Συλλόγου. 

12. Για τις συνεδριάσεις που διακόπτονται, εφόσον έχει 
οριστεί ημερομηνία για την ολοκλήρωσή τους, δεν απαι¬ 
τείται νέα ειδοποίηση. 

13. Ο σύλλογος των διδασκόντων βρίσκεται σε νόμιμη 
απαρτία και οι αποφάσεις του είναι έγκυρες, όταν τα πα¬ 
ρόντα μέλη είναι περισσότερα από τα απάντα. 

14. Οι αποφάσεις του συλλόγου λαμβάνονται με απλή 
πλειοψηφία των παρόντων και σε περίπτωση ισοψηφίας 
υπερισχύει η άποψη με την οποία τάσσεται ο πρόεδρος. 
Όταν οι προτάσεις είναι περισσότερες και καμιά δε συ¬ 
γκεντρώνει την απόλυτη πλειοψηφία, η ψηφοφορία επα¬ 
ναλαμβάνεται ανάμεσα στις δυο επικρατέστερες. Το μέ¬ 
λος που απέχει από την ψηφοφορία ή δίνει λευκή ψήφο 
θεωρείται απόν. Η ψηφοφορία είναι φανερή. Μυστική ψη¬ 
φοφορία διεξάγεται όταν προβλέπεται από σχετική διά¬ 
ταξη ή αποφασίζει ο Σύλλογος κατά πλειοψηφία. 

15. Οι αποφάσεις του Συλλόγου των Διδασκόντων λαμ- 
βάνονται πάντοτε μέσα στα όρια της αρμοδιότητάς του, 
είναι δεσμευτικές για όλους, σύμφωνα με τις κείμενες δια¬ 
τάξεις, και υλοποιούνται με ευθύνη του Διευθυντή του 
σχολείου. Καταχωρούνται στο βιβλίο πράξεων του Συλ¬ 
λόγου και υπογράφονται υποχρεωτικά από τον πρόεδρο, 
το γραμματέα και τα παρόντα μέλη. Στην ίδια πράξη κα- 
ταχωρούνται και οι απόψεις της μειοψηφίας, αν ζητηθεί. 
Ζητήματα τα οποία ρυθμίζονται από την υφιστάμενη εκ¬ 
παιδευτική νομοθεσία δεν είναι επιτρεπτό να γίνονται θέ¬ 
ματα συνεδρίασης του Συλλόγου των Διδασκόντων και 
ούτε να λαμβάνονται αποφάσεις αντίθετες με τις ρυθμί¬ 
σεις αυτές. 

16. Τα πρακτικά τηρεί ο γραμματέας του σχολείου ή εκ¬ 
παιδευτικός που ορίζεται από το Σύλλογο των Διδασκό¬ 
ντων. 

17. Οι ΣύλλογοιτωνΔιδασκόντωντων συστεγαζόμενων 
σχολείων, ανεξαρτήτως βαθμίδας, μπορούν να συνεδριά¬ 
ζουν από κοινού τακτικά ή έκτακτα για την αντιμετώπιση 
προβλημάτων που προκύπτουν από τη συστέγαση των 
σχολείων. Στην περίπτωση αυτή προεδρεύει ο Διευθυ¬ 
ντής της σχολικής μονάδας που έχει τον περισσότερο 
χρόνο άσκησης καθηκόντων ως Διευθυντής και σε περί¬ 
πτωση ταυτόχρονης τοποθέτησης, εκείνος που προηγεί¬ 
ται στη σειρά αξιολόγησης. 

18. Στις συνεδριάσεις του Συλλόγου των Διδασκόντων 
των σχολείων της Δευτεροβάθμιας Εκπαίδευσης παίρ¬ 
νουν μέρος, με δικαίωμα λόγου, εκπρόσωποι των μαθη¬ 
τών, όταν συζητούνται θέματα που τους αφορούν και 
εφόσον αυτά ορίζονται στον κανονισμό λειτουργίας των 
μαθητικών κοινοτήτων. 

19. Στις συνεδριάσεις του Συλλόγου των Διδασκόντων 
είναι δυνατή η συμμετοχή των Σχολικών Συμβούλων ή του 
Διευθυντή Εκπαίδευσης και Προϊσταμένου Γραφείου, 

εάν το ζητήσει ο σύλλογος των εκπαιδευτικών ή εάν οι ίδι¬ 
οι το επιθυμούν. 

Άρθρο 38 

Έργο του Συλλόγου των Διδασκόντων 

1. Ο Σύλλογος των Διδασκόντων κάθε σχολικής μονά¬ 
δας έχει την ευθύνη να υλοποιεί τους σκοπούς και τους 
στόχους της εκπαίδευσης με συγκεκριμένες εκπαιδευτι¬ 
κές δραστηριότητες. Στο έργο του σχολείου περιλαμβά¬ 
νονται τρεις κυρίως εκπαιδευτικοί σκοποί. 

α) Η καλλιέργεια και ανάπτυξη των γνωστικών και των 
νοητικών ικανοτήτων των μαθητών. 

β) Η συναισθηματική καλλιέργεια για την αποδοχή αρ¬ 
χών που θα στηρίξουν τις αξίες τους και θα επηρεάσουν 
τη συμπεριφορά τους, ώστε να διαμορφώσουν θετική 
στάση για τη ζωή και την κοινωνία. 

γ) Η καλλιέργεια και διεύρυνση των ψυχοκινητικών ικα- 
νοτήτωντου μαθητή για την απόκτηση δεξιοτήτων καιτην 
ομαλή ένταξή του στην κοινωνία. 

2. Για την πραγματοποίηση των παραπάνω σκοπών ο 
Σύλλογος των Διδασκόντων πρέπει: 

α) Να προγραμματίζει και να οργανώνει το έργο του, να 
το παρακολουθεί και, τέλος, νατό αξιολογεί. 

β) Να εξασφαλίζει τις προϋποθέσεις, ώστε τα μέλη του 
να επιμορφώνονται διαρκώς, να ανανεώνουν τις γνώσεις 
τους στον επιστημονικό τομέα και στις επιστήμες της 
αγωγής (ψυχοπαιδαγωγική και διδακτική κατάρτιση), για 
να είναι πιο αποτελεσματικοί στο έργο τους. 

γ) Να παρεμβαίνει σε περιπτώσεις φαινομένων σχολι¬ 
κής αποτυχίας και διαρροής των μαθητών, εφαρμόζο¬ 
ντας κατάλληλα αντισταθμιστικά εκπαιδευτικά προγράμ¬ 
ματα για την αποτελεσματική αντιμετώπισή τους. 

δ) Να ανανεώνει και να αξιοποιεί τα διατιθέμενα εποπτι¬ 
κά μέσα και τη σύγχρονη τεχνολογία στη διδακτική πρά¬ 
ξη για την αποτελεσματικότερη άσκηση του εκπαιδευτι¬ 
κού έργου. 

Άρθρο 39 

Καθήκοντα και αρμοδιότητες του Συλλόγου των 
Διδασκόντων 

Α. Γενικά: 

1.0 Σύλλογος των Διδασκόντων σε τακτική συνεδρίαση 
πριν από την έναρξη των μαθημάτων προγραμματίζει τις 
εκπαιδευτικές δραστηριότητες για όλο το σχολικό έτος. 

α) Στον τομέα της επιμόρφωσης λαμβάνει υπόψη τις 
ανάγκεςτων μελώντου και με βάση αυτές υποβάλλειπρό- 
ταση στο Σχολικό Σύμβουλο ή στο Διευθυντή Εκπαίδευ¬ 
σης ή στον Προϊστάμενο Γραφείου, κατά περίπτωση, 
προκειμένου να αντιμετωπισθούν μετηνενδοσχολική επι¬ 
μόρφωση. Ο Σύλλογος συνεκτιμά καιτις αντίστοιχες προ¬ 
σπάθειες που έγιναν κατά τα προηγούμενα έτη. 

β) Σχετικά με την αναγκαιότητα των αντισταθμιστικών 
εκπαιδευτικών παρεμβάσεων λαμβάνει υπόψη τα δεδο¬ 
μένα της σχολικής επίδοσης των μαθητών κατά το προη¬ 
γούμενο διδακτικό έτος καιτα συμπεράσματα της αυτοα- 
ξιολόγησης του σχολείου για το διάστημα αυτό. Συνεκτι¬ 
μά, δηλαδή εάν εφαρμόστηκαν προγράμματα 
Ενισχυτικής Διδασκαλίας, Πρόσθετης Διδακτικής Στήρι¬ 
ξης, ένταξης παλιννοστούντων ή άλλων εκπαιδευτικών 
καινοτομιών, σε ποιους μαθητές και με ποιο αποτέλεσμα, 
γ) Στον τομέα των μέσων, των πόρων και των προγραμ¬ 


μάτων εσωσχολικής ζωής λαμβάνονται υπόψη οι ανάγκες 
του σχολείου. 

2. Ο Σύλλογος Διδασκόντων παρακολουθεί και εφαρ¬ 
μόζει τον αρχικό προγραμματισμό και, εφόσον, χρειασθεί 
παρεμβαίνει διορθωτικά. 

3. Στο τέλος της σχολικής χρονιάς γίνεται η αυτοαξιο- 
λόγηση, κατά την οποία αξιολογείται ο βαθμός επίτευξης 
των στόχων που τέθηκαν κατά τον προγραμματισμό και η 
αποτελεσματικότητα των προγραμματισμένων ενεργει¬ 
ών. 

Η έκθεση αυτοαξιολόγησης, στην οποία περιλαμβάνο¬ 
νται και οι προτάσεις για την αντιμετώπιση των αδυναμιών 
που έχουν διαπιστωθεί, υποβάλλεται μέσω του Διευθυντή 
του σχολείου στον αρμόδιο Σχολικό Σύμβουλο και στον 
Προϊστάμενο Γραφείου. Όταν δεν υπάρχει Προϊστάμε¬ 
νος Γ ραφείου ή έκθεση υποβάλλεται στο Διευθυντή Εκ¬ 
παίδευσης. 

4.0 Σύλλογος Διδασκόντων αποφασίζει, ύστερα από ει¬ 
σήγηση του Διευθυντή του σχολείου, την ανάθεση στο δι¬ 
δακτικό προσωπικό της διδασκαλίας των μαθημάτων στις 
τάξεις και τα τμήματα. 

5. Οργανώνει τον καταμερισμό των εργασιών στα μέλη 
του, ύστερα από εισήγηση του Διευθυντή, έτσι ώστε να 
αξιοποιούνται οι δυνατότητες όλων των μελών του και να 
εξασφαλίζεται η αποτελεσματικότητα και η ομαλή λει¬ 
τουργία της σχολικής μονάδας. 

6. Εισηγείται στο Διευθυντή Εκπαίδευσης ή στον Προϊ¬ 
στάμενο του Γ ραφείου και στον αρμόδιο Σχολικό Σύμ¬ 
βουλο τη λειτο υ ργία τμημάτων Ενισχυτικής Διδασκαλίας, 
Πρόσθετης Διδακτικής Στήριξης και τάξεων υποδοχής. 

7. Αναθέτει στους εκπαιδευτικούς του ίδιου σχολείου 
ώρες του προγράμματος Ενισχυτικής Διδασκαλίας για τη 
συμπλήρωση του ωραρίου. Επίσης, αναθέτει υπερωρια- 
κή διδασκαλία στο πρόγραμμα Ενισχυτικής Διδασκαλίας, 
όπως η νομοθεσία προβλέπει. 

8. Αποφασίζει, ύστερα από εισήγηση του Διευθυντή του 
σχολείου, την ανάληψη δράσεων, πρωτοβουλιών, προ¬ 
γραμμάτων, την οργάνωση επισκέψεων και εκδηλώσεων 
που ανοίγουντο σχολείο στην κοινωνία. Μετοντρόπο αυ¬ 
τό ευαισθητοποιούνται και προβληματίζονται οι μαθητές 
και διαμορφώνουν θετικές στάσεις και συμπεριφορές. 

9.0 Σύλλογος Διδασκόντων έχει την ευθύνη για την ποι¬ 
οτική βελτίωση και την αξιοποίηση των σχολικών εγκατα¬ 
στάσεων, ιεραρχώντας καιπροτείνοντας στη σχολική επι¬ 
τροπή, μέσω του Διευθυντή, την κάλυψη των αναγκών και 
αναθέτοντας στα μέλη του συγκεκριμένες αρμοδιότητες. 

10. Αποφασίζει, σε συνεργασία με τους Σχολικούς Συμ¬ 
βούλους, μετά Επιμορφωτικά Κέντρα και τον Οργανισμό 
Επιμόρφωσης Εκπαιδευτικών ή με τα Πανεπιστήμια και 
ΤΕΙ την οργάνωση επιμορφωτικών προγραμμάτων και σε¬ 
μιναρίων σε ενδοσχολικό επίπεδο ή συμμετέχει σε γενι¬ 
κότερα προγράμματα επιμόρφωσης, όταν διαπιστώνο¬ 
νται ανάγκες, όταν εισάγονται καινοτομίες ή επιβάλλεται 
να αντιμετωπισθούν ειδικά προβλήματα της σχολικής μο¬ 
νάδας. Τα προγράμματα αυτά πραγματοποιούνται εκτός 
ωρών διδασκαλίας. 

11.0 Σύλλογος Διδασκόντων αποφασίζει για την πραγ¬ 
ματοποίηση εκδρομών, περιπάτων ή επισκέψεων, σύμ¬ 
φωνα με τις κείμενες διατάξεις. 

12. Ενημερώνει, σε συνεργασία με το Διευθυντή, τους 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


17903 


γονείς και κηδεμόνες, τουλάχιστον κάθε τρίμηνο ή τετρά¬ 
μηνο, σχετικά με τη φοίτηση, την πρόοδο και τη συμπερι¬ 
φορά των μαθητών. Η ενημέρωση γίνεται εκτός των ωρών 
εργασίας του σχολείου. 

13. Συνεργάζεται με όλα τα στελέχη Επιστημονικής - 
Παιδαγωγικής Καθοδήγησης και της Διοίκησης για τον 
καλύτερο συντονισμό και την υλοποίηση του διδακτικού 
έργου, την ανταλλαγή απόψεων και την αντιμετώπιση των 
διάφορων διδακτικών και άλλων ζητημάτων που ενδεχο¬ 
μένως προκύπτουν. 

14. Ορίζει, ύστερα από εισήγηση του Διευθυντή, τους 
υπεύθυνους των τμημάτων ή τάξεων για την παρακολού¬ 
θηση της φοίτησης των μαθητών. Επίσης ορίζει τους συμ¬ 
βούλους των αντίστοιχων μαθητικών κοινοτήτων. 

15. Όταν ο Σύλλογος, για οποιονδήποτε λόγο, αδυνατεί 
να αναθέσει στους εκπαιδευτικούς τη διδασκαλία μαθη¬ 
μάτων ή την κατανομή τάξεων και τμημάτων, την απόφα¬ 
ση παίρνει ο Διευθυντής του σχολείου σε συνεργασία με 
τον αρμόδιο Σχολικό Σύμβουλο. Σε περίπτωση αδυναμίας 
να ανατεθούν εργασίες και τομείς ευθύνης εντός του 
σχολείου, την απόφαση παίρνει ο Διευθυντής. 

Β'. Ειδικές αρμοδιότητες του Συλλόγου των Διδασκό¬ 
ντων της Δευτεροβάθμιας Εκπαίδευσης. 

1. Αναθέτει υπερωριακή διδασκαλία για την κάλυψη των 
ωρών του ωρολογίου προγράμματος σε εκπαιδευτικούς 
του ίδιου σχολείου σύμφωνα με τις κείμενες διατάξεις. 

2. Ορίζει τους εκπροσώπους του στην επιτροπή ελέγ¬ 
χου της λειτουργίας των σχολικών κυλικείων, η οποία επι¬ 
τροπή σε συνεργασία με τις μαθητικές κοινότητες παρα¬ 
κολουθεί τις συνθήκες λειτουργίας του. 

3. Αποφασίζει για τη δικαιολόγηση των απουσιών των 
μαθητών, για την προαγωγή, απόλυση, παραπομπή σε 
επανεξέταση ή απόρριψη στο τέλος του διδακτικού 
έτους, με βάση τα σχετικά στοιχεία και τη βαθμολογία που 
έχει καταχωριστεί στα οικεία βιβλία, σύμφωνα με τις σχε¬ 
τικές διατάξεις. 

4. Επιβάλλει στους μαθητές τις προβλεπόμενες από τις 
ισχύουσες διατάξεις ποινές. Στο τέλος του διδακτικού 
έτους αποφασίζει για το χαρακτηρισμό της διαγωγής, 
τεκμηριώνοντας τις αποφάσεις του. 

Γ. Ειδικές αρμοδιότητες του Συλλόγου Διδασκόντων 
τωνΣΕΚ 

1. Προτείνει στο διευθυντή τον αριθμό, το είδος καιτους 
χώρους των εργαστηρίων κατεύθυνσης που θα λειτουρ¬ 
γήσουν. 

2. Προτείνει στο διευθυντή την ένταξη των εργαστηρίων 
κατεύθυνσης στον αντίστοιχο τομέα. 

3. Προτείνει στο διευθυντή, την ανάθεση της διδασκα¬ 
λίας των μαθημάτων στο εκπαιδευτικό προσωπικό που 
έχει διατεθεί στο Σ.Ε.Κ. και με προτεραιότητα σε τμήματα 
μαθητών των σχολικών μονάδων από τις οποίες προέρ¬ 
χονται. 

4. Προτείνει στο διευθυντή την κατανομή των εργασιών 
του Σ.Ε.Κ. μεταξύ των μελών του. Σε περίπτωση αδυνα¬ 
μίας πρότασης, για την κατανομή εργασιών αποφασίζει ο 
Διευθυντής του Σ.Ε.Κ. 

5. Κατά τις τακτικές συνεδριάσεις, μετά το τέλος των τε- 
τραμήνων, αξιολογεί τη διδακτική πράξη σε σχέση με τα 
προγράμματα των σχολείων και προτείνει λύσεις. 

6. Το διδακτικό προσωπικό του Σ.Ε.Κ. συμμετέχει στους 


συλλόγους διδασκόντωντων σχολικών μονάδων που ανή¬ 
κουν. Εάν την ώρα που συνεδριάζει ο σύλλογος μιας σχο¬ 
λικής μονάδας οι εκπαιδευτικοί του Σ.Ε.Κ. ασχολούνται 
με την άσκηση μαθητών άλλου σχολείου, συμμετέχουν 
στον σύλλογο μόνο μετά από συνεννόηση με το Διευθυ¬ 
ντή του Σ.Ε.Κ. 

7. Για γενικότερα ζητήματα παιδαγωγικά, διδακτικά, ει- 
σηγείται στις σχολικές μονάδες που είναι αρμόδιες για να 
αποφασίσουν. 

8. Υποβοηθά και στηρίζει τη συνεργασία του Σ.Ε.Κ. και 
των σχολικών μονάδων με τους κοινωνικούς και παραγω¬ 
γικούς φορείς στους περιοχής. 

9. Αξιοποιεί τις δυνατότητες εκπαιδευτικών και μαθη¬ 
τών για κατασκευές εργαστηριακών ασκήσεων, συσκευ¬ 
ών και οργάνων που υποβοηθούν στους σκοπούς και τη 
λειτουργία των εργαστηρίων. 

10. Διατυπώνει στο διευθυντή στο τέλος κάθε διδακτι¬ 
κού έτους, προτάσεις για τη βελτίωση των συνθηκών λει¬ 
τουργίας των εργαστηρίων. 

11. Αναλαμβάνει την οργάνωση της παρουσίασης των 
εργασιών κάθε τομέα, με έκθεση έργων στο τέλος του δι¬ 
δακτικού έτους και κατά τη διάρκειάτου. 

Δ Ειδικές αρμοδιότητες του Συλλόγου Διδασκόντων 
της Δημοτικής Εκπαίδευσης 

1. Παραπέμπει τους μαθητές σε κατατακτήριες εξετά¬ 
σεις, οργανώνει αυτές και επικυρώνει τα αποτελέσματά 
τους, σύμφωνα με τις κείμενες διατάξεις 

2. Στα συστεγαζόμενα σχολεία το ωρολόγιο πρόγραμ¬ 
μα διαμορφώνεται ύστερα από συνεργασία των Διευθυ¬ 
ντών και του διδακτικού προσωπικού των σχολείων αυ¬ 
τών, ώστε να διευκολύνεται η αμοιβαία συμπλήρωση του 
ωραρίου των εκπαιδευτικών των σχολείων αυτών και να 
εξασφαλίζονται η δυνατότητα εφαρμογής ενιαίου ωρο¬ 
λογίου προγράμματος. 

3. Εισηγείται στο Γ ραφείο Εκπαίδευσης ή στη Διεύθυν¬ 
ση τη λειτουργία τμημάτων διευρυμένου ωραρίου. 

4. Αποφασίζει από την αρχή της σχολικής χρονιάς τον 
τρόπο με τον οποίο θα γίνει η αναπλήρωση εκπαιδευτικών 
που ενδέχεται να λείψουν για μικρό χρονικό διάστημα. 

Ε' Ειδικές αρμοδιότητες του Συλλόγου των Διδασκό¬ 
ντων προσχολικής αγωγής 

1. Το διδακτικό προσωπικό του Νηπιαγωγείου διενεργεί 
την κλήρωση για την επιλογή των νηπίων που θα εγγρα- 
φούν, όταν ο αριθμός των υποψηφίων δεν επιτρέπει την 
ικανοποίηση όλων των αιτήσεων. 

2. Πέντε ημέρες πριν από τη λήξη του τριμήνου και 
όποτε προκύψει ανάγκη, σε κάθε νηπιαγωγείο πραγμα¬ 
τοποιούνται συσκέψεις του διδακτικού προσωπικού, με 
σκοπό την εκτίμηση της προόδου των νηπίων και την 
ανταλλαγή απόψεων για τη χάραξη γενικών κατευθύν¬ 
σεων σχετικών με τη λειτουργία του Νηπιαγωγείου. Στις 
συσκέψεις αυτές μπορεί να πάρει μέρος και ο αρμόδιος 
Σχολικός Σύμβουλος ή ο Διευθυντής Εκπαίδευσης ή ο 
Προϊστάμενος του Γραφείου. Οι συσκέψεις γίνονται 
εκτός ωραρίου. 

3. Ο Σύλλογος Διδασκόντων Προσχολικής αγωγής έχει 
την ευθύνη για την εφαρμογή του προγράμματος σπου¬ 
δών, για την εφαρμογή του ημερήσιου προγράμματος, 
την προστασία των νηπίων, την καθαριότητα των σχολι¬ 
κών χώρων και την οργάνωση της σχολικής μονάδας. 

4. Τα μέλη του συλλόγου προσφέρουν τις υπηρεσίες 
τους ισότιμα και με βάση τη συναδελφικότητα και το σε¬ 
βασμό της προσωπικότητας εκάστου μέλους σε όλα τα 
προγράμματα. 

5. Ο Σύλλογος προσχολικής αγωγής δεν ορίζει εφημε- 
ρεύοντες κατά τη λειτουργία του νηπιαγωγείου αλλά κά¬ 
θε νηπιαγωγός έχει την αποκλειστική ευθύνη της επιτή¬ 
ρησης των νηπίων του τμήματός της. 

6. Το διδακτικό προσωπικό των συστεγαζόμενων νηπια¬ 
γωγείων συνέρχεται σε κοινές συνεδριάσεις με πνεύμα 
συνεργασίας, ώστε τα νηπιαγωγεία να λειτουργούν ως 
ενιαίες σχολικές μονάδες και να επιτυγχάνουν από κοινού 
τους σκοπούς τους. Σε περίπτωση διαφωνίας την απόφα¬ 
ση παίρνει, ανάλογα με το θέμα, ο αρμόδιος Σχολικός 
Σύμβουλος ή ο Διευθυντής Εκπαίδευσης. Στις κοινές συ¬ 
νεδριάσεις προεδρεύουν εκ περιτροπής οι προϊστάμενοι 
των Νηπιαγωγείων. 

ΣΤ'Συμβούλιο τμήματος της Δευτεροβάθμιας Εκπαί¬ 
δευσης 

1. Το συμβούλιο του τμήματος αποτελείται από όλους 
τους διδάσκοντες στο τμήμα και προεδρεύει σ' αυτό ο αρ¬ 


χαιότερος των διδασκόντων ή ο Διευθυντής ή ο Υποδιευ¬ 
θυντής, εφόσον διδάσκουν σ’ αυτό. 

2. Συνεδριάζει έκτακτα κάθε φορά που ανακύπτουν θέ¬ 
ματα σχετικά με τη φοίτηση, τη συμπεριφορά, την υγεία 
και την πρόοδο των μαθητών του τμήματος. 

3. Συγκαλείται απότονπροεδρεύονταή αντο ζητήσουν 
με έγγραφό τους δυο τουλάχιστον διδάσκοντες. 

4. Στις συνεδριάσεις του συμβουλίου μπορεί να μετέχει 
και ο πρόεδρος της μαθητικής κοινότητας του τμήματος. 

5. Το συμβούλιο του τμήματος συνεδριάζει κατά τη 
διάρκεια λειτουργίας του σχολείου και εκτός ωρών διδα¬ 
σκαλίας των εκπαιδευτικών. 

6. Το συμβούλιο του τμήματος δεν έχει αποφασιστικές 
αρμοδιότητες, αλλά είναι όργανο εισηγητικό προς το 
Σύλλογο των Διδασκόντων, που έχει και την τελική ευθύ¬ 
νη της λήψης αποφάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2002 

Ο ΥΦΥΠΟΥΡΓΟΣ 

ΝΙΚΟΛΑΟΣ ΓΚΕΣΟΥΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




